**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2338-2/16**

**Podgorica,23.06.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/100540, 16/100541 od 18.10.2016.godine izjavljene radi poništaja akta Sekretarijata za finansije Glavnog grada Podgorica br. 05-402/16-4385/1, 4384/1 od 06.10.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016.godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 05-402/16-4385/1 , 4384/1 od 18.10.2016. godine kojim obavještava podnosioca zahtjeva br. 16/100540, 16/100541 od 30.09.2016. godine, da je za dostavljanje kopije informacija po predmetnom zahtjevu, da su tražene informacije objavljene na web sajtu Glavnog grada Podgorice [www.podgorica.me](http://www.podgorica.me) u okviru banera parlamentarni izbori.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 30.09.2016.godine upućen set zahtjeva za pristup informacijama kojim je od Sekretarijata za finansije Glavni grad Podgorica traženo da dostavi kopije izvoda iz lokalnog trezora za period od 10/09/2016 do 24/09/2016, dokument trreba da sadrži najmanje: broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja i svrhu plaćanja/naziv konta GK. Analitičke kartice o potrošnji sredstava iz budžetske rezerve za period od 10/09/2016 do 24/09/2016.godine. dokument treba da sadrži najmanje: broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 04.10.2016.godine prvostepeni organ dostavio akt br.05-402/16-4385/1, 4384/1 od dana 03.10.2016.godine kojim obavještava žalioca da su tražene informacije javno objavljene na internet stranici Glavnog grada Podgorica. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovog člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, objavljene nepotpune analitičke kartice koje ne sadrže podatke koji bi garantovali potpuni uvid u potrošnju budžetskih sredstava. Naime u analitičkim karticama o potrošnji budžetske rezerve nije prikazana svrha plaćanja/naziv/opis konta. Dok izvod iz trezora ne sadrže: naziv korisnika budžeta(potošačkih jedinia opštine) koji je izostavljen iz cijelog dokumenta i naziv primaoca/dobavljača i svrhu plaćanja/naziv/opis konta koji su izostavljeni iz određenih djelova dokumenta. Na taj način prvostepeni organ je ograničio transparentnost i kontrolu potrošnje budžetskih sredstava, jer objavljeni dio informacija nije dovoljan za utvrđivanje činjenica kako se raspoređuju navedena sredstava u predizbornom periodu, pa nije moguće utvrditi da li je došlo do zloupotrebe državnih sredstava. Predmet interesovanja žalioca, kako dalje navodi su kako je zahtjevom navedeno analitičke kartice iz kojih se jasno mogu vidjeti broj konta/naloga, naziv korisnika budžeta, (organa koji je/su uključeni u analitičku karticu) naziv dobavljača, izvor sredstava, broj budžetske linije, datum plaćanja, iznos plaćanjai svrhu plaćanja. Shodno tome, informacije na koje upućuje prvostepeni organ nijesu relevantne niti suštinski odgovaraju informacijama traženim zahtjevom za slobodan pristup informacijama, zbog čega žalilac smatra da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. S obzirom na to da je donošenjem akta Sekretarijata za finansije Glavnog grada Podgorica uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da da Savjet Agencije poništi akt Sekretarijata za finansije Glavni grad Podgorica br. 05-402/16-4385/1, 4384/1 od 06.10.2016.godine i meritorno odluči.

Nakon razmatranja spisa predmeta, žalbenih navoda, i neposrednog uvida u analitičku karticu, kao i na linku prvostepenog organa <http://www.podgorica.me/informacije-u-skladu-sa-zakonom-o-finansiranju-politickih-subjekata-i-izbornih-kampanja> , na kom je objavljena tražena informacija zahtjevom za slobodan pristup informacijama br. 16/100540, 16/100541 i to: Analitička kartica za period od 10/09/2016 do 24/09/2016 za šifru:4711 Tekuća budžetska rezerva, Dnevni izvodi za 10/09/2016, 12/09/2016, 13/09/2016, 14/09/2016, 15/09/2016, 16/09/2016, 17/09/2016, 19/09/2016, 20/09/2016, 21/09/2016, 22/09/2016, 23/092016, i 24/092016, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj analitičkih kartica i dnevnih izvoda u spisima predmeta ne razlikuju od onih koji su objavljeni na internet stranici na linku <http://www.podgorica.me/informacije-u-skladu-sa-zakonom-o-finansiranju-politickih-subjekata-i-izbornih-kampanja>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Sekretarijat za finansije Glavni grad Podgoricau zakonskom roku podnosiocu zahtjeva dostavio obavještenje br. 05-402/16-4385/1 , 4384/1od 06.10.2016.godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na <http://www.podgorica.me/informacije-u-skladu-sa-zakonom-o-finansiranju-politickih-subjekata-i-izbornih-kampanja> utvrdio da su objavljene tražene informacije i to: Analitička kartica za period od 10/09/2016 do 24/09/2016 za šifru:4711 Tekuća budžetska rezerva, Dnevni izvodi za 10/09/2016, 12/09/2016, 13/09/2016, 14/09/2016, 15/09/2016, 16/09/2016, 17/09/2016, 19/09/2016, 20/09/2016, 21/09/2016, 22/09/2016, 23/092016, i 24/092016, Savjet Agencije je utvrdio da je Sekretarijat za finansije Glavni grad Podgorica pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici Glavnog grada Podgorica, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Glavnog grada Podgorica i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**