**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3273-2/16**

**Podgorica, 26.04.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/102262 od 01.11.2016. godine izjavljene radi poništaja akta Sekretarijata za privredu i informacije Opštine Budva broj: 04-U-787/2 od 19.10.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 29.12.2016. godine, donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio akt broj: 04-U-787/2 od 19.10.2016.godine, po osnovu podnijetog zahtjeva br.16/1002262, kojim je traženo da se omogući pristup informaciji–dostavu kopije izvoda iz loklanog trezora za period od 25.09.2016. do 09.10.2016. godine, dokument treba da sadrži najmanje: broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrha plaćanja/naziv konta GK, u skladu sa članom 26 stav 2 Zakona o slobodnom pristupu informacijama, obavještavaju da je tražena informacija objavljena na sajtu Opštine Budva [www.budva.me](http://www.budva.me), te da shodno stavu 1 istog člana Zakona Sekretarijat nije dužan da omogući pristup natraženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 14.10.2016. godine upućen zahtjev za pristup informacijama kojim je od Sekretarijata za privredu i informacije Opštine Budva traženo da dostavi kopije izvoda iz lokalnog trezora za period od 25.09.2016. do 09.10.2016. godine, dokument treba da sadrži najmanje broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 21.10.2016. godine Sekretarijat za privredu i informacije Opštine Budva dostavio akt broj: 04-U-787/2 od 19.10.2016. godine kojim obavještava žalioca da je tražena informacija javno objavljena na zvaničnom sajtu organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, pronašao analitičku karticu koja nije sadržavala podatke koji bi garantovali potpuni uvid u potrošnju budžetskih sredstava, kao što je svrha plaćanja i broj konta/naloga. Na taj način bio je objavljen samo dio informacija koje nijesu bile dovoljne za utvrđivanje činjenica o raspoređivanju navedenih sredstava u predizbornom periodu, te se nije moglo utvrditi da li je došlo do zloupotrebe državnih sredstava. Predmet interesovanja žalioca, kako je to u zahtjevu navedeno jesu analitičke kartice iz kojih se jasno mogu vidjeti broj konta/naloga, naziv korisnika budžeta (organa koji su uključeni u analitičku karticu) naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Žalilac u bitnom navodi da informacija na koju upućuje prvostepeni organ nije relevantna, niti suštinski odgovara informaciji traženoj zahtjevom za sobodan pristup informacijama, zbog čega žalilac ističe da je prvostepeni organ pogrešno utvrdio šinjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt Sekretarijat za privredu i informacije Opštine Budva broj: 04-U-787/2 od 19.10.2016. godine i meritorno odluči.

Nakon razmatranja spisa predmeta, žalbenih navoda,kao i neposrednog uvida na linku prvostepenog organa <http://www.budva.me/izbori-2016>, na kom je objavljena tražena informacija zahtjevom za slobodan pristup informacijama br. 16/102262 i to: Izvod iz lokalnog trezora za period od 25.09.2016 do 09.10.2016. godine, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj izvoda iz lokalnog trezora ne razlikuje od onoga što je objavljeno na internet stranici na linku <http://www.budva.me/izbori-2016>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Sekretarijat za privredu i informacije Opštine Budva u zakonskom roku podnosiocu zahtjeva dostavila obavještenje broj: 04-U-787/2 od 19.10.2016. godine u kom se navodi da su tražene informacije javno dostupne na sajtu ovog organa te je Savjet Agencije neposrednim uvidom na <http://www.budva.me/izbori-2016>,utvrdio da je objavljena tražena informacija i to: Izvod iz lokalnog trezora za period od 25.09.2016 do 09.10.2016. godine, te Savjet Agencije je našao da je žalba neosnovana. Savjet Agencije je utvrdio da je Sekretarijat za privredu i informacije Opštine Budva pravilno primjeni materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici Sekretarijata za privredu i informacije Opština Budva, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Sekretarijata za privredu i informacije Opštine Budva dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**

**po** **Radenko Lacmanović**