**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3402-2/16**

**Podgorica, 19.04.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/104663 od 15.12.2016. godine, izjavljene radi poništaja akta Univerziteta Crne Gore broj: 01-3139/3 od 05.12.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 29.12.2016.godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje broj: 01-3139/1 od 07.11.2016. godine po osnovu podnijetog zahtjeva za slobodan pristup informacijama NVO Mans na način što je odlučeno:” I. Dozvoljava se Mreži za afirmaciju nevladinog sektora pristup traženim informacijama po zahtjevu br.16/104663 od 04.11.2016. godine. II Pristup traženim informacijama ostvariće se dostavljanjem informacije: Analitičke kartice iz glavne knjige Rektorata za period 17.10.2016.-23.10.216. godine, objavljene su na sajtu Univerziteta Crne Gore i time učinjene javno dostupnim. Objavljene kartice izvršenja budžetskih sredstava Univerziteta Crne Gore su sačinjene u skladu sa ekonomskom klasifikacijom propisanom Pravilnikom o jedinstvenoj klasifikaciji računa za budžet republike, budžete vanbudžetskih fondova i budžete opština (“sl.list RCG”, br. 35/05, 37/05, 81/05 i sl.list CG”, br. 2/13), a po svojoj sadržini odgovaraju nivou analitičkih koji se objavljuju u skladu sa članom 28 stav 3 Zakona o finansiranju političkih subjekata i izbornih kampanja. III Dostavljanje navedene informacije će se izvršiti putem pošte na adresu podnosioca zahtjeva ul. Dalmatinska br.188, Podgorica. IV Žalba protiv ovog rješenje ne odlaže njegovo izvršenje.

Prvostepeni organ, postupajući po Predlogu za administrativno izvršenje rješenja broj: 01-3139/1 od 07.11.2016. godine, dana 05.12.2016. godine donio je akt broj 01-3139/3 u kojem se navodi da stavom II dispozitiva rješenja Univerziteta Crne Gore br. 01-3139/1 od 07.11.2016. godine određeno je da će se pristup traženim informacijama ostvariti dostavljanjem informacije – Analitičke kartice iz glavne knjige Rektorata za period 17.10.2016.-23.10.2016. godine objavljene na sajtu Univerziteta Crne Gore i time učine javno dostupnim. U daljem se navodi da je dato dodatno obrazloženje o karakteru ovih finansijskih dokumenata koji sadržinom odgovaraju analitičkim karticama, u skladu sa propisima. Takođe navode da bi ista činjenična i pravna situacija postojala i da je, umjesto rješenja dostavljeno samo obavještenje iste sadržine, u skladu sa članom 26 Zakona o slobodnom pristupu informacijama. Da imajući u vidu sadržinu rješenja, obaveza organa vlasti-Univerziteta Crne Gore je izvršena samim njegovim dostavljanjem, čime su ispunjeni uslovi da se postupak po predmetnom predlogu obustavi.

Protiv akta Univerziteta Crne Gore podnosilac zahtjeva blagovremeno je uložio žalbu. Žalba je izjavljena zbog nepravilno i nepotpuno utvrđenog činjeničnog stanja, povrede pravila postupka. U žalbi se navodi da je 10.11.2016. godine Univerzitet Crne Gore dostavio rješenje broj: 01-3139/1 od 07.11.2016. godine kojim dozvoljava pristup traženim informacijama i tačkom 3 dispozitiva, navodi da će se dostava istih izvršiti putem pošte na adresu podnosioca zahtjeva. Da je podnosilav zahtjeva nakon isteka zakonskog roka za dostavljanje informacije dana 28.11.2016. godine podnio predlog za administrativno izvršenje navedenog rješenja postupajući po kom prvostepeni organ dana 06.12.2016. godine dostavlja akt broj 01-3139/3 od 05.12.2016. godine. Članom 32 Zakona o slobodnom pristupi informacijama propisano je da je organ vlasti dužan da izvrši rješenje kojim se dozvolajva pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilca zahtjeva dostavio dokaz o uplati troškova postupka, ako su oni rješenjem određeni. Da s obzirom na to da u konkretnom slučaju dostavljenjim rješenjem nijesu određeni troškovi postupka, to je prvostepeni organ bio dužan dostaviti dokumentaciju kojoj dozvoljava pristup u roku od tri radna dana od dana dostvljanja rješenja. U daljem se navodi da je osporeni akt kontradiktoran, jer prvostepeni organ istovremeno tvrdi da je u rješenju obavijestio da su tražene informacije javno objavljene i da su dio sadržine rješenja, pa je nejasno na koji način isti smatra da je dostavio informaciju i da je rješenje izvršeno, da li na način što je dao obrazloženje o istom u okviru rješenja ili tako što je nagovijestio da su iste javno objavljene. Naime članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje ako je ona javno objavljena u Crnoj Gori ili dostupna na internet stranici organa. Stavom 2 navedenog člana određeno je da je u tom slučaju organ vlasti dužan da u roku od 5 dana od dana podnošenja zahtjeva, u pisanoj formi, obavijesti podnosioca zahtjeva o tome gdje i kada je tražena informacija javno objavljena. Dakle, kako je uprkos tome što je informacija javno objavljena prvostepeni organ je usvoji zahtjev i odredio dostavljanje traženih informacija u zakonom određenom roku, nesporno je da je bio dužan i postupiti u skladu sa svojim odlukama i rješenje izvršiti u zakonom određenom roku. U daljem ističe, da je predmet zahtjeva kopije analitičkih kartica za navedeni period, a dostavljeno obavještenje ne predstavlja kopije traženih informacija zbog čega je predlog za sprovođenje administrativno izvršenje potpuno osnovan. Žalilac smatra da je prvostepeni organ pogrešno utvrdio činjenično stanje zaključujući da je rješenje izvršeno dostavljanjem obavještenja o javno objavljenoj informaciji i obrazloženjem o karakteru istih u okviru rješenja, iako rješenjem dozvoljava pristup kopijama analitičkih karticama svim navedenim podacima. Da je shodno prednjem prvostepeni organ povrijedio pravila postupka donosećo pobijani akt, jer je kod gore navedenog činjeničnog stanja bio dužan donijeti zaključak o dozvoli izvršenja a u skladu sa članom 271 Zakona o opštem upravnom postupku. Predlaže da Savjet Agencije usvoji žalbu, poništi akt Univerziteta Crne Gore broj: 01-3139/3 od dana 05.12.2016. godine i donese zaključak o dozvoli izvršenja rješenja.

Nakon razmatranja spisa predmeta, žalbenih navoda,odgovora na žalbu i uvidom u informaciju traženim zahtjevom br. 16/104663 Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Član 267 stav 3 Zakona o opštem upravnom postupku propisuje da se izvršenje po službenoj dužnosti sprovodi kada to nalaže javni interes, a izvršenje koje je u ineresu stranske sprovodi se po predlogu stranke. Član 269 stav 1 Zakona o opštem upravnom postupku propisuje da se izvršenje radi ispunjenja novčanih i nenovčanih obaveza izvršenika sprovodi administrativnim putem. Član 270 stav 1 Zakona o opštem upravnom postupku propisuje da administastrativno izvršenje, izuzev novčanih obaveza, sprovodi organ koji je stvar rješavao u prvom stepenu, ako posebim propisom nije drukčije određeno. Član 32 Zakona o slobodnom pristupu informacijama propisuje da je organ vlasti dužan je da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je u postupku utvrdio da je Univerzitet Crne Gore donio rješenje kojim se dozvoljava pristup traženim informacijama broj 01-3139/1 od 07.11.2016.godine na koje se odnose žalbeni navodi i da će se pristup traženoj informaciji o stvariti dostavljanjem tražene informacije podnosiocu zahtjeva. Postupak koji je osporenom aktu prethodio pravilno je sproveden i rješenje je pravilno i na zakonu zasnovano. Savjet Agencije je izvršio uvid u informacije tražene zahtjevom i utvrdio da je ista dostvaljena podnosicu zahtjeva za slobodan pristup informacijama uz rješenje 01-3139/3 od 07.11.2016. godine Imajući u vidu prednje navedene odredbe Zakona podnosilac zahtjeva je prvostepenom organu podnio Predlog za administrativno izvršenje rješenja broj 16/104663 od 28.11.2016. godine, te da je prvostepeni organ u smislu člana 32 Zakona o slobodnom pristupu informacijama organ vlasti koji je dužan je da izvrši rješenje kojim se dozvoljava pristup informaciji i član 270 stav 1 Zakona o opštem upravnom postupku koji propisuje da administastrativno izvršenje sprovodi organ koji je stvar rješavao u prvom stepenu.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**