**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-504-2/17**

**Podgorica, 27.04.2017.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X UPI 101/1 od 16.01.2017. godine izjavljene protiv rješenja JU SMŠ Mladost Tivat UPI 81/2 od 13.01.2017. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 21.02.2017. godine donio:

**R J E Š E NJ E**

Usvaja se žalba.

Poništava se rješenje JU SMŠ Mladost Tivat UPI 81/2 od 13.01.2017. godine u stavu 3.

X X iz Tivta na ime troškovi postupka dužan je uplati 1,05 EUR u korist SMŠ „Mladost - Tivat na žiro račun 535-12444-92 u roku od pet dana od dana prijema rješenja i dostavi dokaz o izvršenoj uplati JU SMŠ Mladost Tivat.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X na način što je odlučeno: ” X X na osnovu Zahtjeva br. UPI 81/1 od 29.12.2016. godine dozvoljava se pristup informacijama koje se odnose na dostavu fotokopiji godišnjeg finansijskog plana JU SMŠ Mladost Tivat za 2015.godine. Pristup traženim informacijama pod stavkom 1 ostvariće se dostavom fotokopije dokumenata putem pošte. preporučenom pošiljkom na adresu podnosioca zahtjeva X X u roku od 3 dana od dana dostavljanja ovog rješenja, odnosno u roku od 5 dana od dana dostavljanja dokaza o uplati troškova postupka. Troškovi postupka određuju se u iznosu od 2,10 eura koje je X X dužan uplatiti u korist SMŠ „Mladost - Tivat na žiro račun 535-12444-92, prije isteka roka iz prethodnog stava i o tome dostaviti odgovarajući dokaz.” U obrazloženju rješenja navodi se da s obzirom da se tražena informacija pod stavkom 1 nalazi u posjedu JU SMŠ „Mladost" - Tivat, ista će podnosiocu zahtjeva biti dostavljena u vidu fotokopije, a nakon uplate troškova postupka. Na osnovu člana 33 Zakona o slobodnom pristupu informacijama, propisano je da podnosilac zahtjeva snosi troškove u vezi sa ostvarivanjem prava na pristup informaciji, koji se odnose samo na stvarne troškove organa u pogledu prepisivanja, fotokopiranja, prevodenja i dostavaljanja informacije.Troškovi postupka odnose se na izradu fotokopija predmetnih dokumenata u iznosu od 1,10 eura i 1,00 eura za troškove dostave preporučenom pošiljkom, a obračunati su na osnovu člana 1 i 2 Uredbe o naknadi troškova u postupku za pristup informacijama „Sl.list. CG" br.2/07. Članom 33 stav 4 Zakona propisano je da ukoliko se podnosilac zahtjeva nalazi na evidenciji Centra za socijalni rad kao lice u stanju socijalne potrebe ili lice sa invaliditetom, dužan je da o tome dostavi dokaz kako bi bio oslobođen plaćanja troškova postupka. Na osnovu izloženog odlučeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da rješenje pobija iz svih zakonom predviđenih razloga. U bitnom se navodi da je zahtjevom UPI 81/1 od 29.12.2016. godine tražena dostava informacije bliže opisane u osporenom Rješenju br. UPI 81/2 od 13.01.2017.godine kojim se dozvoljava pristup informaciji i određuju troškovi postupka u iznosu od 2,10 eura. Kako žalilac u daljem navodi, prvostepeni organ je pogrešnom primjenom člana 1 i 2 Uredbe o naknadi troškova postupka za pristup informacijama („Sl Crne Gore“ 02/07) utvrdila troškove postupka u iznosu od 2,10 eura. Žalilac u žalbi navodi da je prvostepeni organ pogrešno primijenio Uredbu o naknadi troškova postupka za pristup informacijama „Sl. List CG“ br.02/07. Žalilac navodi da sve prethodno navedeno ukazuje da je Rješenje br. UPI 81/2 od 13.01.2017.godine nezakonito u dijelu kojem se određuju troškovi postupka, pa predlaže Savjetu Agencije da usvoji žalbu i poništi nezakoniti dio Rješenja br. 81/2 od 13.01.2017.godine kojim su određeni troškovi postupka.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br.07-33-1181-1/17 od 01.02.2017.godine tražeći informaciju koja je predmet zahtjeva za slobodan pristup informacijama X X br. 81/1 od 29.12.2016.godine, te je uz dopis JU SMŠ Mladost Tivat br. 179/1 od 10.02.2017.godine dostavljena informacija i to: fotokopiju godišnjeg finansijskog plana za JU SMŠ Mladost Tivat za 2015.godine.

Nakon razmatranja spisa predmeta i žalbenih navoda i neposrednog uvida u fotokopiju godišnjeg finansijskog plana za JU SMŠ Mladost Tivat za 2015.godine, Savjet Agencije nalazi da je žalba osnovana.

Savjet Agencije poništava rješenje JU SMŠ Mladost Tivat UPI 81/2 od 13.01.2017. godine u stavu 3. Član 1 Zakona o slobodnom pristupu informacijama propisuje da se pravo na pristup informacijama u posjedu organa vlasti ostvaruje na način i po postupku propisanim ovim zakonom. Član 33 Zakona o slobodnom pristupu informacijama propisuje da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Ako je podnosilac zahtjeva lice sa invaliditetom i lice u stanju socijalne potrebe, troškove postupka za pristup informaciji snosi organ vlasti. Troškovi postupka iz stava 2 ovog člana plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji. Članom 1 Uredbe o naknadi troškova u postupku pristupa informacijama (Sl. List CG br. 066/16 od 09.10.2007.godine) stav 1 tačka 1 alineja 1 je propisano da troškovi organa vlasti, nastali u postupku za pristup informacijama, koji su predviđeni Zakonom o slobodnom pristupu informacijama, određuju se u sledećem iznosu i to, za: 1. Fotokopiranje informacije- format A4 crnobijeli 0.05 E, po stranici, a da je članom 1 stav 1 tačka 3 alineja 2 Uredbe o naknadi troškova u postupku pristupa informacijama propisano da se dostavljanje informacije putem pošte (preporučenom ili DHL pošiljkom ), po računu pravnog lica koje je registrovano za obavljanje poštanskih usluga, uvećan za cijenu poštanske marke. Članom 2 Uredbe o naknadi troškova u postupku pristupa informacijama je propisano da se sredstva na ime naknade troškova iz člana 1 ove uredbe uplaćuju se na žiro račun organa vlasti koji vodi postupak. Naime, članom 33 Zakona o slobodnom pristupu informacijama jasno je određeno da podnosilac zahtjeva za slobodan pristup informacijama snosi troškove postupka te da se plaćanja troškova oslobađaju lica sa invaliditetom i lica u stanju socijalne potrebe, u kom slučaju troškove postupka snosi organ vlasti i da je uvidom u spise predmeta Savjet je utvrdio da žalilac nije dostavio dokaz koji bi upućivao na to da je žalilac lice u stanju socijalne potrebe, i koje bi po tom osnovu trebalo osloboditi plaćanja troškova postupka. Savjet Agencije neposrednim uvidom u spise predmeta, utvrdio da isti sadrže ukupno 1 stranice te da nije prvostepeni organ pravilno primijenio član 1 stav 1 tačka alineja 1 i tačka 3 alineja 2, kao i član 2 Uredbe o naknadi troškova u postupku pristupa informacijama (Sl. List CG br. 066/16), kada nije obračunao troškove postupka u iznosu od 1,05 eura i to na ime izrade fotokopija predmetnih dokumenata u iznosu od ukupno 0,05 eura na ime kopiranja 1 stranice i to po cijeni od 0,05 eura po jednoj stranici, i 1,00 eura za troškove dostave preporučenom pošiljkom već po staroj Uredbi Sl list Crne Gore 02/07 u iznosu od 2 eura bliže preciziranim stavom 3 dispozitiva osporenog rješenja i obrazloženjem rješenja u dijelu obračuna troškova postupka pristupa. Savjet Agencije ukazuje podnosiocu žalbe da je Uredba o naknadi troškova u postupku pristupa informacijama (Sl. List CG br. 066/16) na pravnoj snazi te da ista proizvodi pravno dejstvo.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su isti određeni.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

X X iz Tivta na ime troškovi postupka dužan je uplati 1,05 EUR u korist SMŠ „Mladost - Tivat na žiro račun 535-12444-92 u roku od pet dana od dana prijema rješenja i dostavi dokaz o izvršenoj uplati JU SMŠ Mladost Tivat.

Savjet Agencije nalazi u postupku preispitivanja zakonitosti osporenog rješenja da istim jesu povrijeđene odredbe Zakona o opštem upravnom postupku i odredbe Zakona o slobodnom pristupu informacijama na štetu podnosica žalbe.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**