**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1452-2/17**

**Podgorica, 03.10.2017.godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVU Udrženja mladih Alternativa br.39-007/17-UP I 1249 od 17.04.2017.godine, izjavljene zbog povrede pravila postupka-nedonošenja rješenja Ministarstva unutrašnjih poslova, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 03. 10. 2017. godine, donio:

**R J E Š E NJ E**

Žalba se usvaja.

Nalaže se Ministarstvu unutrašnjih poslova da donese rješenje po zahtjevu za slobodan pristup informacijama NVU Udruženje mladih Alternativa br.099/17 od 24.03.2017. godine u stavu 1 i to u dijelu koji se odnosi na : propratni akt o prosljeđivanju, odgovora kriminalističke policije kao i odgovor poslat podnosiocu zahtjeva, u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva unutrašnjih poslova, podnosilac zahtjeva za pristup informaciji je uložio žalbu. U žalbi se navodi da su dana 24.03.2017. godine podnijeli zahtjev za pristup informacijama i to kopije: propratni akt o prosljeđivanju, odgovora kriminalističke policije kao i odgovor poslat podnosiocu zahtjeva. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama budući da povodom podnijetog zahtjeva, a saglasno odredbi člana 31 stav 1 Zakona, donijetim rješenjem nije u cjelosti ispoštovan postupak, odnosno dostavljena je informacija iz stava 2, a ignorisana informacija iz stava 1.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci u stavu 1 zahtjeva za slobodan pristup informacijama br.099/17 od 24.03.2017. godine, o čemu nema urednog dokaza u spisima predmeta već je donio rješenje 39 broj UPI -007/17-1249/3 od 16.03.2017.godine kojim je odlučeno samo o dijelu zahtjeva iz stava 2 zahtjeva za slobodan pristup informacijama br.099/17 od 24.03.2017. godine. Iz ovog razloga je utvrđena povreda pravila postupka učinjena od strane prvostepenog organa, a na osnovu razmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Ministarstvo unutrašnjih poslova nije donio rješenje po osnovu podnijetog zahtjeva za slobodan pristup informacijama NVU Udrženje mladih Alternativa br.099/17 od 24.03.2017. godine u zakonskom roku. Ministarstvo unutrašnjih poslova je prema članu 31 Zakona o slobodnom pristupu informacijama dužan da donese rješenje po podnijetom zahtjevu u stavu 1 podnijetog zahtjeva, u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**