**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1592-2/16**

**Podgorica, 21.08.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/97564 od 14.09.2016. godine izjavljene radi poništaja akta Zavoda za zapošljavanje Crne Gore br. 0601-100/108 od 30.08.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 20.10.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 0601-100/108 od 30.08.2016.godine, po osnovu podnijetog zahtjeva kojim obavještava podnosioca zahtjeva da je navedena inforamcija javno objavljena na sajtu Zavoda za zapošljavanje Crne Gore [www.zzzcg.me/biblioteka/parlamentarni izbori 2016](http://www.zzzcg.me/biblioteka/parlamentarni%20izbori%202016), a shodno članu 32 stav 3 Zakona o finansiranju političkih subjekata i izbornih kampanja (Sl.list CG br.52/14). U obavještenju se ukazuje da je Zavod za zapošljavanje Crne Gore dužan da primjenjuje obrasce koji su propisani Uredbom o uslovima i načinu korišćenja prevoznih sredstava u svojini Crne Gore (Sl. List CG. br. 21/10, 57/11, 63/12, 17/13, 19/13 i 11/15).

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 29.08.2016.godine upućen zahtjev za pristup informacijama kojim je od Zavoda za zapošljavanje Crne Gore traženo da dostavi kopiju svih izdatih putnih naloga za upravljanje službenim vozilima (za period od 15/08/2016 do 21/08/2016.), koji su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik ili jedinica dužna da objavljuje sedmodnevno (u skladu sa članom 32 stav 3 Zakona o finansiranju političkih subjekata i izbornih kampanja). Dokument treba da uključuje i evidenciju utroška goriva i maziva i evidenciju kretanja vozila, provedenog vremena i učinka. Navodi se da je dana 01.09.2016. godine Zavod za zapošljavanje Crne Gore dostavio akt br. 0601-100/108 od dana 30. avgusta 2016. godine kojim obavještava žalioca da je tražena informacija javno objavljena na sajtu ovog organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Nadalje se navodi da je prema stavu 2 istog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena.". Žalilac ističe da putni nalozi koji su objavljeni na internet stranici ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Navodi se da je prvostepeni organ objavio putne naloge izostavljajući djelove obrasca koji su definisani pravilnikom: evidenciju utroška goriva i maziva, dok je kod nekih izostavljena evidencija kretanja vouzila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac ističe da su predmet zahtjeva bili putni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Nadalje, žalilac ističe da informacija na koju Zavod za zapošljavanje Crne Gore upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je donošenjem akta Zavoda za zapošljavanje Crne Gore uskraćeno zakonsko pravo podnosiocu zahtjeva na slobodan pristup informacijama, žalilac predlaže da Savjet Agencije za zaštitu ličnih podataka i slobodan pristup informacijama poništi akt Zavoda za zapošljavanje Crne Gore br. 0601-100/108 od 18. avgusta 2016. godine i meritorno odluči.

Nakon razmatranja spisa predmeta, žalbenih navoda, neposrednog uvida na linku <http://www.zzzcg.me/izbori/>, na kom je objavljena tražena informacija Putni nalozi za službena vozila za period od 15.08. do 21.08.2016.godine i to:Nalog za kontrolu upotrebe službenih i drugih vozila i potrošnju goriva od 01.08.2016.godine za vozilo PG CG 521 sa pratećom evidencijom relacija, vremena i pređenih kilometara za period od 01.08.do 17.08.2016.godine; Putni nalog za službeno i drugo vozilo br. 13-1664 od 22.08.2016 za vozilo PG CG 363, za period 22.08.2016.godine i Nalog za kontrolu upotrebe službenih i drugih vozila i potrošnju goriva od 01.08.2016.godine za vozilo PG CG 313 sa pratećom evidencijom relacija, vremena i pređenih kilometara 01.08. do 19.08.2016.godine,Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga ne razlikuje od onoga što je objavljeno na internet stranici na linku

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. U slučaju iz stava 1 ovog člana organ vlasti dužan je da, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Zavod za zapošljavanje Crne Gore u zakonskom roku podnosiocu zahtjeva dostavila obavještenje u kom se navodi da su tražene informacije javno dostupne na linku <http://www.zzzcg.me/izbori/>, na kom je objavljena tražena informacija Putni nalozi za službena vozila za period od 15.08. do 21.08.2016.godine i to:Nalog za kontrolu upotrebe službenih i drugih vozila i potrošnju goriva od 01.08.2016.godine za vozilo PG CG 521 sa pratećom evidencijom relacija, vremena i pređenih kilometara za period od 01.08.do 17.08.2016.godine; Putni nalog za službeno i drugo vozilo br. 13-1664 od 22.08.2016 za vozilo PG CG 363, za period 22.08.2016.godine i Nalog za kontrolu upotrebe službenih i drugih vozila i potrošnju goriva od 01.08.2016.godine za vozilo PG CG 313 sa pratećom evidencijom relacija, vremena i pređenih kilometara 01.08. do 19.08.2016.godine, Savjet Agencije je utvrdio da je Zavod za zapošljavanje pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dala jasan link gdje se može pronaći tražena informacija na internet stranici Zavoda za zapošljavanje te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Zavoda za zapošljavanje i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**