**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-1018-2/17**

**Podgorica, 20.10.2017.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X UPI 257/1 od 27.02.2017.godine izjavljene protiv rješenja JU SMŠ Mladost Tivat UPI 153/2 od 10.02.2017.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 237 stav 2 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 15.09.2017. godine donio:

**R J E Š E NJ E**

Usvaja se žalba.

Poništava se rješenje JU SMŠ Mladost Tivat UPI 153/2 od 10.02.2017.godine u stavu 3.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X na način što je odlučeno: ” X X na osnovu Zahtjeva br. UPI 123/1 od 16.01.2017. godine odnosno zahtjeva UP I 153/1 od 23.01.2017.godine dozvoljava se pristup traženim informacijama koje se odnose na dostavljanje foototkopije godišnjeg finansijskog plana JU SMŠ Mladost Tivat za 2013.godinu. Pristup traženim informacijama pod stavkom 1 ostvariće se dostavom fotokopije dokumenata putem pošte, preporučenom pošiljkom na adresu podnosioca zahtjeva u roku od 5 dana od dana dostavljanja dokaza o uplati troškova postupka. Troškovi postupka se određuju u iznosu od 1,10eura koje je X X dužan da uplati u korist JU SMŠ Mladost Tivat na račun 535-12444-92, prije isteka roka iz prethodnog stava i o tome dostaviti odgovarajući dokaz.” U obrazloženju rješenja navodi da s obzirom da se tražena informacija pod stvakom 1 nalazi u posjedu JU SMŠ Mladost Tivat, ista će podnosiocu zahtjeva biti dostavljene u vidu fotokopije , a nakon uplate troškove u roku od 5 dana od prijema rješenja a nakon urednog dostavljanja dokaza o uplati troškova prvostepenom organu. Na osnovu člana 33 stav 2 Zakona o slobodnom pristupu informacijama, propisano je da podnosilac zahtjeva snosi troškove u vezi sa ostvarivanjem prava na pristup informaciji, koji se odnose samo na stvarne troškove organa u pogledu prepisivanja, fotokopiranja, prevodenja i dostavaljanja informacije. Na osnovu člana 33 stav 5 i 6 Zakona o slobodnom pristupu informacijama troškovi postupka iz stava 2 ovog člana plaćaju se prije omogućavanja pristupa informaciji ukoliko podnosilac zahtjeva ne dostavi dokaz o uplati istih neće mu se omogućiti pristup traženoj informaciji. Kako tražena informacija kojoj se pristup omogućava ima 2 stranice primjenom člana 33 stav 2 Zakona o slobodnom pristupu informacijama i člana Uredbe o naknadi troškova u postupku za pristup informacijama (Sl.list CG br.066/16) određuje se naknada troškova postupka u ukupnom iznosu 1,10 eura i to na ime kopiranja 2 stranice po utvrđenoj cijeni od 0,05eura po jednoj strani i 1 euro za troškove dostave preporučenom pošiljkom koje je podnosilac zahtjeva dužan uplatiti u korist JU SMŠ Mladost Tivat na račun 535-12444-92 i isti dostavi dokaz o uplati troškova postupka u koristu JU SMŠ Mladost Tivat. Članom 33 stav 4 Zakona propisano je da ukoliko se podnosilac zahtjeva nalazi na evidenciji Centra za socijalni rad kao lice u stanju socijalne potrebe ili lice sa invaliditetom, dužan je da o tome dostavi dokaz kako bi bio oslobođen plaćanja troškova postupka. Na osnovu izloženog odlučeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da se žalba izjavljuje protiv dijela rješenja kojim su utvrđeni troškovi postupka, te da žalbu izjavljuje iz svih zakonom propisanih razloga. U obrazloženju navodi da je JU SMŠ Mladost Tivat dijelom rješenja UP I 153/2 od 10.02.2017.godine utvrdila troškove postupka u iznosu od 1,10 eura na ime troškova postupka u korist JU SMŠ Mladost Tivat na račun 535-12444-92. U bitnom žalilac navodi da je dio rješenja UP I 153/2 od 10.02.217.godine kojim su utvrđeni troškovi postupka u novčanom iznosu od 1,10eura je nezakonit. Razlozi za osporeni dio rješenja su u suprotnosti sa činjenicama, netačno je i nepotpuno utvrđeno činjenično stanje, te e pogrešno primijenjeno materijalno pravo. Naime činjenica je, navodi dalje žalilac, da je JU SMŠ Mladost Tivat dijelom rješenja UP I 153/2 od 10.02.2017.godine utvrdila troškove postupka u iznosu od 1,10 eura, po osnovu Uredbe o naknadi troškova za pristup informacijama (Sl.list CG br.02/07). žalilac navodi da je JU SMŠ Mladost Tivat neosnovano primijenila odredbe Uredbe o naknadi troškova za pristup informacijama (Sl.list CG 02/07) te je na taj način dijelom rješenja UP I 153/2 od 10.02.2017.godne nezakonito utvrdila troškove postupka u novčanom iznosu od 1,10 eura. Sve prethodno navedeno u ovoj žalbi ukazuje da je dio rješenja UP I 153/2 od 10.02.2017.godine kojim su utvrđeni troškovi postupka u novčanom iznosu od 1,10 eura nezakonit. Predlaže da Agencija za zaštitu ličnih podataka i slobodan pristup informacijama da poništi nezakonit dio rješenja JU SMŠ Mladost Tivat UPI 153/2 od 10.02.2017.godine kojim su utvrđeni troškovi postupka.

Prvostepeni organ je dana 03.03.2017.godine uputio dopis br.UP I 257/2 kojim je dostavio žalbu, i odgovor na žalbu. U odgovoru na žalbu se navodi da je dana 27.02.2017.godine X X izjavio žalbu Agenciji za zaštitu ličnih podataka i slobodan pristup informacijama preko prvostepenog organa, JU SMŠ Mladost Tivat a protiv rješenja ovog organa br.UP I 153/2 od 10.02.2017.godine. Istoga dana X X je dostavio JU SMŠ Mladost Tivat dokaz o uplati troškova po rješenju UP I 153/2 od 10.02.2017.godine. Naime, žalilac je podnio JU SMŠ Mladost Tivat zahtjev za slobodan pristup informaijama dana 23.01.2017.godine, kojim je tražio od ovog organa da mu se dostavi fotokopija Godišnji finansijski plan JU SMŠ Mladost Tivat za 2013.godinu. Prvostepeni organ je postupajući po ovom zahtjevu utvrdio da posjeduje tražene informacije, a primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama. X X je dozvoljen pristup traženim informacijama, a nakon dostavljanja dokaza o uplati troškova postupka. Kasnijom provjerom kroz računovodstvenu evidenciju prvostepeni organ je utvrdio da Godišnji finansijski plan za 2014.godina nije rađen i izvršen je povraćaj sredstava po rješenju UP I 153/2.

Nakon razmatranja spisa predmeta, žalbenih navoda i odgovora na žalbu, Savjet Agencije nalazi da žalbu treba usvojiti.

Član 237 stav 2 Zakona o opštem upravnom postupku propisuje ako drugostepeni organ nadje da će nedostatke prvostepenog postupka brže i ekonomičnije otkloniti prvostepeni organ on će svojim rješenjem poništiti prvostepeno rješenje i vratiti predmet prvostepenom organu na ponovni postupak. Savjet Agencije je poništio prvostepeno rješenje UPI 153/2 od 23.01.2017.godine u stavu 3 zbog pogrešne primjene materijalnog prava, nepotpuno i nepravilno utvrdjenog činjeničnog stanja. Prvostepeni organ je pogrešno primijenio materijalno pravo kada je shodno članu 33 Zakona o slobodnom pristupu informaicjma obračunao troškove za informaciju za koju je utvrđeno da ovaj organ ne posjeduje. Primjenjujući na pogrešno utvrđeno činjenično stanje kako odredbe Zakona o slobodnom pristupu informacijama i to člana 33 stav 2, tako i Uredbe o naknadi troškova u postupku za pristup informacijama („Sl.list CG“ 066/16) kada je obračunao troškove, Savjet Agencije iz prednje navedenog razloga poništava rješenje UP I 153/2 od 23.01.2017.godine u stavu 3. Savjet Agencije je u postupku preispitivanja zakonitosti osporenog rješenja utvrdio da je prvostepeni organ pogrešno utrvdio činjenično stanje i isti je dužan u ponovnom postupku u roku od 15 dana od prijema rješenja na osnovu pravilno utvrđenog činjeničnog stanja pravilno primjeniti odrebu člana 30 Zakona o slobodnom pristupu informacijama, te u ponovnom postupku donijeti odluku na osnovu podnijetog zahtjeva za slobodan pristup informacijama. Na osnovu člana 237 stav 2 Zakona o opštem upravnom postupku je poništeno prvostepeno rješenje u stavu 3, a predmet se zbog prirode upravne stvari dostavlja na ponovni postupak prvostepenom organu.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 237 stav 2 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana

**SAVJET AGENCIJE:**

**Predsjednik, Muhamed Gjokaj**