**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-1258-3/17**

**Podgorica,18.07.2017.godine**

Agencija za zaštitu ličnih podataka i slobodan pristup informacijama - Savjet Agencije, odlučujući po žalbi NVO Mans NVO Mans br. 17/108408-108411 od 23.03.2017. godine, radi poništaja rješenja Crnogorskog elektrodistributivnog sistema broj:10-00-12749 od 14.03.2017.godine, člana 260 stav 1 tačka 6 Zakona o opštem upravnom postupku ("Sl. List CG", br. 60/03, 73/10 i 32/11), na sjednici održanoj 12.07.2017. godine je donio

**R J E Š E N J E**

Poništava se Rješenje Savjeta Agencije, br. UPII 07-30-1258-2/17 od 15.06.2017. godine.

**O b r a z l o ž e nj e**

Nakon razmatranja Rješenja Savjeta Agencije UPII 07-30-1258-2/17 od 15.06.2017. godine i uvidom u spise predmeta, Savjet Agencije je našao da rješenje treba oglasiti ništavim.

U postupku preispitivanja zakonitosti UPII 07-30-1258-2/17 od 15.06.2017. godine, Savjet Agencije je našao da je prilikom odlučivanja nije pravilno primijenjeno materijalno pravo te je pogrešno obračunao troškove postupka jer Savjet Agencije je neposrednim uvidom u dostavljenu informaciju utvrdio da tražena informacija ima 608 stranica i jedan CD na kom se nalaze analitičke kartice, pa je shodno važećoj Uredbi o naknadi troškova u postupku za pristup informacijama („Sl.list Crne Gore“ br.066/16 od 20.10.2016.godine) obračunao troškove postupka u skladu sa čl.2 stav 1 tačka 1 alineja 6 i stav 2 pomenute Uredbe zbog čega rješenje oglašava na osnovu člana 260 stav 1 tačka 6 Zakona o opštem upravnom postupku, ništavim.

Članom 260 stav 1 tačka 6 Zakona o opštem upravnom postupku propisano je da se ništavim oglašava rješenje koje sadrži nepravilnost koja je po nekoj izričitoj zakonskoj odredbi predviđena kao razlog ništavosti.

Članom 7 Zakona o opštem upravnom postupku je propisano da se u postupku moraju utvrditi pravilno i potpuno sve činjenice i okolnosti koje su od značaja za donošenje zakonitog rješenja (odlučujuće činjenice).

Članom 126 Zakona o opštem upravnom postupku propisano je da se prije donošenja rješenja moraju se utvrditi sve odlučne činjenice i okolnosti koje su od značaja za donošenje rješenja i strankama omogućiti da ostvare i zaštite svoja prava i pravne interese.

Savjet Agencije je u postupku preispitivanja zakonitosti donijetog rješenja ocijenio iz uvida u spise predmeta da su obračunati troškovi postupka za sve 4 tačke zahtjeva za slobodan pristup informacijama i ako je dostavaljanje traženih informacija na CD- u traženo samo za prve dvije tačke zahtjeva za slobodan pristup informacijama iz kog razloga oglašava rješenje ništavim.

Savjet Agencije će u ponovnom postupku rješavanja po izjavljenoj žalbi donijeti novo zakonito rješenje.

Na osnovu izloženog, a na osnovu člana 260 stav 1 tačka 6 Zakona o opštem upravnom postupku, odlučeno je kao u izreci rješenja.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**