**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1612-2/17**

**Podgorica, 09.05.2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Institut Alternativa UP II 07-30-1612-1/17 od 03.05.2017.godine, izjavljene zbog povrede pravila postupka-nedonošenja rješenja Ministarstva sporta, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 17.05.2017.godine, donio:

**R J E Š E NJ E**

Žalba se usvaja.

Nalaže se Ministarstvu sporta da donese rješenje po zahtjevu za slobodan pristup informacijama NVO Institut Alternativa od 08.03.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva sporta, podnosilac zahtjeva za pristup informaciji je uložio žalbu. U žalbi se navodi da su dana 07.03.2017. godine podnijeli zahtjev za pristup informacijama i to: Rang liste na osnovu kojih su donijete odluke o izboru državnih službenika i namještenika za radna mjesta, koja su oglašena od strane Uprave za kadrove za potrebe Uprave za mlade i sport/Ministarstva sporta u periodu od 1. januara 2016. godine do 1. februara 2017. godine. Odluke o izboru državnih službenika i namještenika za radna mjesta, koja su oglašena od strane Uprave za kadrove za potrebe Uprave za mlade i sport/Ministarstva sporta u periodu od 1. januara 2016. godine do 1. februara 2017. godine. Rješenja o zasnivanju radnog odnosa državnih službenika i namještenika u Upravi za mlade i sport/Ministarstvu sporta u periodu od 1. januara 2016. godine do 1. februara 2017. godine. Ugovori sklopljeni između Uprave za mlade i sport/Ministarstva sporta i agencija za posredovanje u zapošljavanju, u periodu od 1. januara 2016. godine do 1. februara 2017. godine. Sporazumi o preuzimanju radnika sklopljeni između Uprave za mlade i sport/Ministarstva sporta i drugih državnih organa i organa lokalne samouprave, u periodu od 1. januara 2016. godine do 1. februara 2017. godine. Ugovori o djelu sklopljeni sa pravnim i fizičkim licima za potrebe Uprave za mlade i sport/Ministarstva sporta u periodu od 1. januara 2016. godine do 1. februara 2017. godine. Rješenja o napredovanju zaposlenih u Upravi za mlade i sport/Ministarstvu sporta donijeta u periodu od 1. januara 2016. godine do 1. februara 2017. godine. Rješenja o rasporedu zaposlenih u Upravi za mlade i sport/Ministarstvu sporta donijeta u periodu od 1. januara 2016. godine do 1. februara 2017. godine. Broj donijetih rješenja o isplatu varijabilnog dijela zarade zaposlenima u Upravi za mlade i sport/Ministarstvu sporta donijetim u periodu od 1. januara 2016. godine do 1. februara 2017. godine.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Savjet Agencije je razmatrajući spise predmeta utvrdio da je žalba NVO Institut alternativa br.UP II 07-30-1612-1/17 od 03.05.2017.godine dostavljena Ministarstvu sporta na e-mail [ms@ms](mailto:predsjednikzb@gmail.com).gov.me u 14:14h, te da je ista proslijeđena Agenciji za zaštitu ličnih podataka i slobodan pristup informacijama na e-mail [azlp@t-com.me](mailto:azlp@t-com.me) dana 03.05.2017.godine u 14:14h.

Agencija za zaštitu ličnih podataka i slobodan pristup informacijama dana 05.05.2017.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-5705-1/17 od 05.05.2017.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Ministarstvo sporta nije donijela rješenje po osnovu podnijetog zahtjeva za slobodan pristup informacijama NVO Institut Alternativa od 08.03.2017. godine u zakonskom roku. Ministarstvo sporta je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema

**SAVJET AGENCIJE:**

**Predsjednik, Muhamed Gjokaj**