**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2218-2/16**

**Podgorica, 14.08.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/100501 od 14.10.2016.godine izjavljene radi poništaja rješenja Uprave za zbrinjavanje izbjeglica broj: 0201-1288/1 od 29.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio rješenje broj: 0201-1288/1 od 29.09.2016.godine, po osnovu podnijetog zahtjeva, kojim je u dispozitivu rješenja odbio zahtjev Mreže za afirmaciju nevladinog sektora za pristup informacijama broj 16/100501 od 29.09.2016.godine kao neosnovan. U obrazoženju rješenja se kaže da je Mreža za afirmaciju nevladinog sektora - MANS podnijela zahtjev za pristup informacijama i to kopiju: Analitičkih kartica svih računa za period od 05.09. do 11.09.2016.godine, dokument treba da sadrži najmanje broj konta/naloga, naziv korisnika budžeta (organe koji je/su uključeni u analitičku karticu), naziv dobavljača, izvor sredstava. Razmatrajući predmetni zahtjev, odnosno informaciju koja se istim traži, ovaj organ je utvrdio da sadrži podatke koji su javno objavljeni u Crnoj Gori, te da shodno članu 26 Zakona o slobodnom pristupu informacijama MRSS - Uprava za zbrinjavanje izbjeglica će odbiti zahtjev, imajući u vidu prednje navedeno, napominje da su tražene informacije javno dostupne na linku: <http://www.uzi.mrs.gov.me/vijesti/166032/informacija-o-analitickim-karticama-i-izdatim-putnim-nalozima-uprave-za-zbrinjavanje-izbjeglica.html> Prvostepeni oorgan je nadalje naveo da je članom 30 Zakona o slobodnom pristupu informacijama (Sl.list CG broj 44/12 propisano organ vlasti o zahtjevu za pristup informaciji odlučuje rješenjem , kojim dozvoljava pristup traženoj informaciji ili njenom dijelu, ili zahtjev odbija. Na osnovu izloženog prvostepeni organ je odlučio kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 29.09.2016. godine upućen zahtjev za pristup informacijama kojim je od Uprave za zbrinjavanje izbjeglica traženo da dostavi kopiju svih Analitičkih kartica svih računa za period od 05.09. do 11.09.2016.godine, dokument treba da sadrži najmanje broj konta/naloga, naziv korisnika budžeta (organe koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 30.09.2016.godine Uprava za zbrinjavanje izbjeglica dostavila rješenje broj: 0201-1288/1 od 29.09.2016.godine kojim odbija zahtjev za informacijama kao neosnovan. Žalilac ističe da je u postupku donošenja osporenog rješenja prvostepeni organ na štetu žalioca povrijedio zakon,a koja povreda se sastoji u sledećem: U obrazloženju osporenog rješenja prvostepeni organ navodi da su tražene informacije javno objavljene i dostupne na internet stranici ovog organa, te daje link na kom su iste objavljene. Žalilac navodi da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao nepotpune analitičke kartice koja ne sadrži podatke koji bi garantovali potpuni uvid u potrošnju budžetskih sredstava, kao što su: svrhu plaćanja/naziv konta GK i izvror sredstava. Na taj način prvostepeni organ je ograničio transparentnost i kontrolu potrošnje budžetskih sredstava, jer objavljeni dio informacija nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi da li je došlo do zloupotrebe državnih sredstava. Predmet interesovanja žalioca, kako je to u zahtjevu navedeno, jesu analitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja/naziv konta GK. Prema tome, informacija na koju žalioca Uprava za zbrinajvanje izbjeglica upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je donošenjem rješenja Uprave za zbrinjavanje izbjeglica uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije poništi rješenje Uprave za zbrinjavanje izbjeglica broj: 0201-1288/1 od 29.09.2016. godine i meritorno odluči.

Prvostepeni organ je dana 17.10.2016.godine aktom broj 0201-1373/1 dostavila izjašnjenje na žalbu u kom navodi da je Mreža za afirmaciju nevladinog sektora – MANS dana 14.10.2016.godine podnijela zahtjev broj 16/100501 u kom su tražili da im se dostave kopije analitičkih kartica svih računa za period od 05.09.2016.do 11.09.2016.godine koje imaju u svom posjedu. Uprava za zbrinajavnje izbjeglica je donijela rješenje br. 0201-1288/1 kojim se odbija zahtjev MANS-a kao neosnovan, jer su tražene informacije javno objavljene na zvaničnom sajtu MRSS – Uprave za zbrinajavnje izbjeglica na osnovu Zakona o finansiranju političkih subjekata i izbornih kampanja, član 32. Uprava za zbrinajavanje izbjeglica je objavila analitičke kartice shodno programskim mogućnostima računovodstvenog sistema SAP-a. Imajući u vidu činjenicu da je Uprava za zbrinjavanje izbjeglica, kao prvostepeni organ postupila po zahtjevu žalitelja u skladu sa odredbama Zakona o slobodnom pristupu informacijama (Sl.list CG 44/12). prvostepeni organ predlaže da Agencija za zaštitu ličnih podataka i slobodan pristup informaijama u skladu sa članom 235 Zakona o opštem upravnom postupku (Sl.list RCG br.60/03 i Sl.list CG 32/11) žalbu odbije kao neosnovanu.

Nakon razmatranja spisa predmeta, žalbenih navoda, odgovora na žalbu i neposrednog uvida u analitičke kartice kao i na linku <http://www.uzi.mrs.gov.me/vijesti/166032/informacija-o-analitickim-karticama-i-izdatim-putnim-nalozima-uprave-za-zbrinjavanje-izbjeglica.html> na kom je objavljena tražena informacija zahtjevom za slobodan pristup informacijama br. 16/100501 i to: Analitička kartica za period od 05.09.do 12.09.2016.godine, Savjet Agencije je našao da je žalba neosnovana.

Savjet Agencije je uvidom nedvosmisleno utvrdio da se sadržaj dostavljene analitičke kartice ne razlikuje od onoga što je objavljeno na internet stranici na linku <http://www.uzi.mrs.gov.me/vijesti/166032/informacija-o-analitickim-karticama-i-izdatim-putnim-nalozima-uprave-za-zbrinjavanje-izbjeglica.html>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Uprava za zbrinjavanje izbjeglica u zakonskom roku podnosiocu zahtjeva dostavila rješenje broj: 0201-1288/1 od 29.09.2016. godine u kom se navodi da su tražene informacije javno dostupne na web sajtu <http://www.uzi.mrs.gov.me/vijesti/166032/informacija-o-analitickim-karticama-i-izdatim-putnim-nalozima-uprave-za-zbrinjavanje-izbjeglica.html> na kom je objavljena tražena informacija i to: Analitička kartica za period od 05.09.do 12.09.2016.godine, Savjet Agencije je utvrdio da i pored činjenice što je donijeto u formi rješenja, u istom je dat jasan link gdje se moze pronaći tražena informacija, te je na taj način udovoljeno zahtjevu podnosioca i omogućen pristup traženoj informaciji. Član 235 stav 2 Zakona o opštem upravnom postupku propisuje da će drugostepeni organ odbiti žalbu i kada nađe da je u prvostepenom postupku bilo nedostataka, ali da oni nisu mogli imati uticaja na rješavanje upravne stvari. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Uprave za zbrinjavanje izbjeglicai dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**