**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2516-2/16**

**Podgorica, 15.10.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/102244 od 01.11.2016.godine izjavljene radi poništaja akta JU Centar za socijalni rad Opštine Rožaje broj: 01-4313 od 17.10.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 11.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt broj: 01-4313 od 17.10.2016. godine kojim obavještava podnosioca zahtjeva br. 16/102244 od 14.10.2016. godine, da pristup informaciji u dijelu koji se odnosi na dostavu kopija putnih naloga za period od 03.10.2016. godine do 09.10.2016. godine, te da su tražene informacije javno objavljene i dostupne na web sajtu: www.csrcg.me.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 14.10.2016. godine upućen zahtjev za pristup informacijama kojim je od JU Centar za socijalni rad Opština Rožaje traženo da dostavi kopije svih izdatih putnih naloga za upravljanje službenim vozilima za period od 03/10/2016 do 09/10/2016, dokument treba da sadrži evidenciju utroška goriva i mazivai evidenciju kretanja vozila, provedenog vremena i učinka. Navodi se da je dana 19.10.2016. godine JU Centar za socijalni rad Opština Rožaje dostavio akt broj: 01-4313 od 17.10.2016. godine, kojim obavještava žalioca da je tražena informacija javno objavljena na zvaničnoj internet stranici organa [www.csrcg.me](http://www.csrcg.me). Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, utvrdili da su na navedenoj internet stranici objavljene putni nalozi za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga načinu njegovog izdavanja i vođenju evidencije izdatih putnih naloga /Uredbom o uslovima i načinu korišćenja prevoznih sredstava u svojini Crne Gore. Kako je prvostepeni organ iz jednog putnog naloga izostavio evidenciju utroška goriva i maziva, iz istog nije moguće utvrditi da li je došlo do zloupotrebe službenih vozila u predizbornim kampanjama. Shodno navedenom , navodi dalje žalilac, nesporno je da prvostepeni organ nije objavio informacije tražene zahtejvom, već se na istom nalaze nepotpuni putni nalozi, koji kao takvi neupotrebljivi. Prema tome, kako su predmet zahtjeva bili putni nalozi sa svim potrebnim informacijama, a prema navedenom Pravilniku/Uredbi jasno je da informacije na koje upućuje prvostepeni organ upućuje ne odgovaraju traženim. Dakle, informacija na koju JU Centar za socijalni rad Opštine Rožaje upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt JU Centar za socijalni rad Opština Rožaje broj: 01-4313 od 17.10.2016.godine i meritorno odluči.

Prvostepeni organ je dana 03.11.2016.godine aktom br.01-4644 dostavio odgovor na žalbu. U odgovoru na žalbu se kaže da je žalba neosnovana. Da je dana 14.10.2016.godine žalilac uputio zahtjeve za slobodan pristup informacijama kojim su od JU Centra za socijalni rad za opštinu Rožaje tražene kopije: kopije svih izdatih putnih naloga za upravljanje službenim vozilima za period od 03/10/2016 do 09/10/2016, dokument treba da sadrži evidenciju utroška goriva i maziva i evidenciju kretanja vozila, provedenog vremena i učinka. Dana 19.10.2016.godine ovaj organ je dostavio Obavještenje da su tražene informacije objavljene na internet stranici [www.csrcg.me](http://www.csrcg.me). U evidenciji putnog naloga o kretanju vozila, provedenog vremena i učinka koju vodi vozač, upisan je datum odlaska, stanje brojila, mjesto obilaska kao i vrijem dolaska za sva službena vozila pojedinačno. Stoga prvostepeni organ smatra da je žalba koju je izjavila NVO MANS neosnovana, jer se iz putnih naloga jacsno vidi kretanje svih službenih vozila i stanje brojila vozila JU Centra za socijalni rad za opštinu Rožaje. Stoga prvostepeni organ smatra da su putni nalozi popunjeni u skladu sa Pravilnikom o obrascu putnog naloga, načinu njegovog izdavanja i vođenja evidencije izdatih putnih naloga. U prilogu dostavlja tražene putne naloge koji su objavljeni na internet stranici.

Nakon razmatranja spisa predmeta, žalbenih navoda, odgovora na žalbu kao i neposrednog uvida na link prvostepenog organa http://www.csrcg.me/index.php/rozaje/izvjestaj-analiticke-kartice na kom je objavljena tražena informacija zahtjevom za slobodan pristup informacijama br. 16/102244 i to: Putni nalog za putničko vozilo br.386920 od 03.09.2016.godine za vozilo RO CG 022 za 03.9.2016.godine sa evidencijom kretanja vozila, provedenim vremenom i učinkom za period od 03.09.2019.godine, Putni nalog za putničko vozilo br.386922 od 03.10.2016.godine za vozilo RO CG 022 za 03.10.2016.godine, sa evidencijom utroška goriva i maziva za period od 03.10.do 05.10.2016.godine, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga ne razlikuje od onoga što je objavljeno na internet stranici na linku http://www.csrcg.me/index.php/rozaje/izvjestaj-analiticke-kartice.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je JU Centar za socijalni rad Opština Rožaje u zakonskom roku podnosiocu zahtjeva dostavio obavještenje broj: 01-4313 od 17.10.2016. godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na http://www.csrcg.me/index.php/rozaje/izvjestaj-analiticke-kartice utvrdio da je objavljena tražena informacija i to: Putni nalog za putničko vozilo br.386920 od 03.09.2016.godine za vozilo RO CG 022 za 03.9.2016.godine sa evidencijom kretanja vozila, provedenim vremenom i učinkom za period od 03.09.2019.godine, Putni nalog za putničko vozilo br.386922 od 03.10.2016.godine za vozilo RO CG 022 za 03.10.2016.godine, sa evidencijom utroška goriva i maziva za period od 03.10.do 05.10.2016.godine, Savjet Agencije je utvrdio da je JU Centar za socijalni rad Opštine Rožaje pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici JU Centra za socijalni rad Opštine Rožaje, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu JU Centar za socijalni rad Opštine Rožaje dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**