**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2595-2/16**

**Podgorica, 25.07.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/96594 od 01.09.2016. godine izjavljene radi poništaja akta Poreske uprave broj: 03/1-13696/2-16 od 16.08.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 25.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 03/1-13696/2-16 od 16.08.2016. godine, po osnovu podnijetog zahtjeva kojim shodno članu 26 stav 2 Zakona o slobodnom pristupu informaciojama obavještava podnosioca zahtjeva da je navedena informacija javno objavljena na sajtu Ministarstva finansija Crne Gore, te da je istu moguće pronaći na adresi: [www.ministarstvofinansiia.gov.me](http://www.ministarstvofinansiia.gov.me) - naslovna - analitičke kartice budžetskih jedinica i putni nalozi, te shodno članu 26 stavu 1 Poreska uprava nije u obavezi da omogućimo pristup na traženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 12.08.2016.godine upućen zahtjev za pristup informacijama kojim je od Poreske uprave traženo da dostavi kopiju Analitičkih kartica svih računa (za period od 25/07/2016 do 31/07/2016, koje institucija ima u svom posjedu i koje je dužna objavljivati sedmodnevno (u skladu sa čl. 28, st. 3, Zakona o finansiranju političkih subjekata i izbornih kampanja) (koje sadrže: broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plačanja, iznos plačanja i svrhu plačanja...). Navodi se da je dana 17. avgusta 2016. godine Poreska uprava dostavila akt broj: 03/1-13696/2-16 od dana 16. avgusta 2016. godine kojim obavještava žalioca da je tražena informacija javno objavljena na internet stranici [www.ministarstvofinansiia.gov.me](http://www.ministarstvofinansiia.gov.me) - naslovna - analitičke kartice budžetskih jedinica i putni nalozi. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Nadalje se navodi da je prema stavu 2 istog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena."Žalilac ističe da je , kako navodi, uprkos tome što se na navedeoj internet stranici na koju upućuje prvostepeni organ ne objavljuju analitičke kartice, žalilac navodi da je pretragom na istoj utvrdio da je objavljeno samo obavještenje da Poreska uprava nema analitičkih katica za period od 25.07. do 29.07. pa ostaje nejasno da li su 30.07. i 31.07. koji su obuhvaćeni zahtjevom dio navedenog izvještajnog perioda pa ih prvostepeni organ nije uključio u izvještavanje. Na osnovu objavljenog obavještenja žalilac ističe da ne može utvrditi da li je u periodu pod navedenim datumima bilo plaćanja i nejasno je zašto se prvostepeni organ nije izjasnio u odnosu na iste, s obzirom na to da su obuhvaćeni predmetom zahtjeva. Predmet interesovanja žalioca , kako je to u zahtjevu navedeno jesu analitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja. Dakle, informacija na koju prvostepeni organ upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Žalilac nadalje navodi da, osim navedenog, članom 30 Zakona o slobodnom pristupu informacijama propisano je da o zahtjevu za pristup informaciji organ vlasti odlučuje rješenjem kojim odobrava pristup traženoj informaciji ili njenom dijelu ili zahtjev odbija. Kako osporeni akt predstavlja obavještenje, žalilac ukazuje na to da u konkretnom slučaju, od strane prvostepenog organa, nije postupljeno shodno navedenoj zakonskoj odredbi, te da osporeni akt ne ispunjava zakonom propisanu formu. Osporeni akt nije donijet u zakonom propisanoj formi, a shodno članu 203 Zakona o opštem upravnom postupku, te apsolutno ne sadrži ni jedan razlog koji bi upućivao na valjanu odluku u konkretnom slučaju i način na koji je prilikom donošenje istog postupljeno, te prilikom donošenja istog nije primijenjen bilo kakav propis, zbog čega je osporeni akt nerazumljiv i nezakonit. Žalilac predlaže da Savjet Agencije za zaštitu ličnih podataka i slobodan pristup informacijama poništi akt Poreske uprave broj: 03/1-13696/2-16 od 16. avgusta 2016. godine i meritorno odluči obzirom da je donošenjem akta Poreske uprave uskraćeno zakonsko pravo podnosiocu zahtjeva na slobodan pristup informacijama.

Nakon razmatranja spisa predmeta, žalbenih navoda, neposrednog uvida na linku <http://www.mf.gov.me/rubrike/analiticke_kartice_i_putni_nalozi/analiticke_kartice/163575/Izvjestaj-za-period-od-18-07-22-07-2016-godine.html>, na kom je objavljena tražena informacija i to: Poreska uprava - Izvještaj izvršenih isplata za period od 25.07.2016.do 29.07.2016.godine, Savjet Agencije je našao da je žalba neosnovana.

Savjet Agencije je neposrednim uvidom u dostavljene analitičke kartice utvrdio da se iste ne razlikuju od onih objavljenih na internet stranici prvostepenog organa, na linku:<http://www.mf.gov.me/rubrike/analiticke_kartice_i_putni_nalozi/analiticke_kartice/163575/Izvjestaj-za-period-od-18-07-22-07-2016-godine.html>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. U slučaju iz stava 1 ovog člana organ vlasti dužan je da, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Poreska uprava u zakonskom roku podnosiocu zahtjeva dostavila obavještenje u kom se navodi da su tražene informacije javno dostupne na linku Ministarstva finansija, u čijem sastavu se Poreska uprava nalazi, <http://www.mf.gov.me/rubrike/analiticke_kartice_i_putni_nalozi/analiticke_kartice/163575/Izvjestaj-za-period-od-18-07-22-07-2016-godine.html> i to: Poreska uprava - Izvještaj izvršenih isplata za period od 25.07.2016. do 29.07.2016, Savjet Agencije je utvrdio da je Poreska uprava pravilno primjenila materijalno pravo i član 26 Zakona o slobodnom pristupu informacijama, na način što je obavještenjem dala jasan link gdje se može pronaći tražena informacija na internet stranici Poreske uprave te je našao da je žalba neosnovana. Takođe, povodom žalbenih navoda da prvostpeni organ nije uključio podatke koji se odnose na 30.07. i 31.07.2016. godine koji je Agencija definisala kao dio izvještajnog perioda, utvrđeno je da su to dani vikenda, te da u tom periodu nije bilo moguće vršiti bilo kakva plaćanja, te iz tog razloga su u analitičkoj kartici su isti izostavljeni. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Poreske uprave i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**