**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-303-2/16**

**Podgorica, 10.08.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/82409-80411 od 07.03.2016. godine, koga zastupa Veselin Radulović, advokat iz Podgorice, radi poništaja akta JU Resursnog centra za obrazovanje i osposobljanje „1 jun“ broj: 207 od 12.02.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 06.09.2016. godine donio:

**R J E Š E NJ E**

Žalba se usvaja.

Poništava se akta JU Resursnog centra za obrazovanje i osposobljanje „1 Jun“ broj: 207 od 12.02.2016. godine.

Odobrava se pristup informaciji po zahtjevu NVO MANS br. 16/82409-82411 od 28.01.2016. godine i obavezuje se JU Resursni centar za obrazovanje i osposobljanje „1 Jun“ da dostavi informaciju podnosiocu zahtjeva NVO MANS i to kopiju: akta koji sadrže informacije o izvedenim rekonstrukcijama i građevinskim radovima na objektima JU Resursni centar za djecu i osobe sa intelektualnim smetnjama i autizmom „l.jun" od 2010 godine do dana podnošenja zahtjeva 28.01.2016.goidne ,u roku od pet dana od dana kada je podnosilac zahtjeva dostavio dokaz o uplati troškova postupka JU Resursom centru za obrazovanje i osposobljanje „1 Jun“.

Obavezuje se NVO Mans da na ime troškovi postupka uplati 3,55 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati JU Resursnom centru za obrazovanje i osposobljanje „1 jun“.

Obavezuje se JU Resursni centar za obrazovanje i osposobljanje „1 jun“ da advokatu Veselinu Raduloviću naknadi troškove postupka po žalbi br. 16/82409-80411 od 07.03.2016. godine, u ukupnom iznosu od 476,00 EUR, u roku od 15 dana od dana prijema rješenja.

**O b r a z l o ž e nj e**

Prvostepeni organ je postupajući po zahtjevu br. 16/82409-82411 od 28.01.2016. godine donio akt br. 207 od 12.02.2016. godine kojim je odlučeno na način:“ Na osnovu dopisa br. 16/82409-82411 od 28.01.2016.godine obavještavamo Vas o sledećem: 1)Pravilnik o unutrašnjoj organizaciji i sistematizaciji radnih mjesta - JU Resursni centar „l.Jun" šaljemo Vam u elektronskoj formi;2) Resursnicentar „1.Jun" u Podgorici u periodu od 2014-2015 godine nije pribavio nijedno službeno auto.3)Što se tiče zahtjeva o izvršenim radovima, opravkama i rekonstrukcijama na objektima od 2010 do zaključno 31.12.20015 godine tu se radi o radovima po godinama koji se odnose na opravke - krečenja - rekonstrukcije, a sve u cilju produženja vijeka trajanja objekta i da bi se moglo raditi i djeca boraviti u pri stojnim uslovima“.U daljem se u bitnom da je Resursni centar „1 .Jun" stoji na raspolaganju da lice iz njhovog sektora u prostorijama centra izvrši uvid u traženu dokumentaciju po godinama i izvedenim radovima ( računi o izvođenju radova za tu godinu).Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da akt pobija zbog povrede pravila postupka. U daljem navodi da jedana 12. februara 2016. godine, JU Resursni centar za obrazovanje i osposobljavanje "1. Jun" dostavlja žaliocu akt broj: 207 od dana 12. februara 2016. godine kojim se pristup informacijama traženim tačkom 3. zahtjeva dozvoljava putem neposrednog uvida u traženu dokumentaciju. U postupku donošenja osporenog akta prvostepeni organ je na štetu žalioca povrijedio zakon, a koja povreda se sastoji u sljedećem: Članom 21 stav 1 Zakona o slobodnom pristupu informacijama podnosilac zahtjeva ima pravo da izabere način na koji želi da ostvari pristup traženoj informaciji. Stav 2 navedenog člana propisuje obavezu organa vlasti da omogući pristup informaciji na način iz stava 1 ovog člana za koji se podnosilac zahtjeva opredijelio, osim ako zahtijevani način pristupa tehnički nije moguć. Žalilac je zahtjevom od 28. januara 2016. godine zatražio dostavljanje kopije akata koji sadrže informacije o izvedenim rekonstrukcijama i građevinskim radovima na objektima JU Resursnog centra za obrazovanje i osposobljanje „1 jun“ od 2010. godine do dana podnošenja zahtjeva, pa je dozvoljavanjem uvida u traženu dokumentaciju prvostepeni organ počinio povredu pravila postupka. Dakle, podnosilac u samom zahtjevu određuje način na koji želi pristupiti informaciji. Organ vlasti je dužan da omogući pristup informaciji na način koji je tražen, osim ako se iz opravdanih razloga odredi drugačiji način, ali u kom slučaju moraju biti navedeni i obrazloženi razlozi za takvo postupanje. Žalilac navodi da odredbom člana 203 stav 2 Zakona o opštem upravnom postupku propisano je da obrazloženje, između ostalog, sadrži utvrđeno činjenično stanje, razloge zbog kojih nije uvažen koji od zahtjeva stranke, materijalne propise i razloge koji, s obzirom na utvrđeno činjenično stanje upućuje na akt kakvo je dato u dispozitivu.U osporenom aktu, prvostepeni organ ne navodi razloge zbog kojih nije omogućio pristup traženoj dokumentaciji na način tražen zahtjevim, već putem neposrednog uvida. Žalilac se poziva na stav Vrhovnog suda, iskazan u presudi Uvp.br. 83/2006 od dana 08. decembra 2006 godine, kojim se izričito nalaže da organ vlasti ima primarnu obavezu da sagleda mogućnost ostvarivanja prava na pristup informacijama na način kako je traženo u zahtjevu, ovo posebno iz razloga što pravo pristupa informaciji obuhvata i pravo primanja, korišćenja i širenja informacije. Na osnovu gore navedenog jasno se može zaključiti da je JU Resursni centar za obrazovanje i osposobljavanje "1. Jun", ne dajući bilo kakve razloge za svoju odluku, a određivanjem uvida u predmetnu dokumentaciju, izložio žalioca dodatnim i nepotrebnim troškovima, čime je na njegovu štetu povrijeđeno načelo ekonomičnosti postupka, koje predvida da se upravni postupak mora voditi bez odugovlačenja i sa što manje troškova za stranku i za druge učesnike u postupke.Predlaže a Agencija za zaštitu ličnih podataka i slobodan pristup informacijama poništi JU Resursnog centra za obrazovanje i osposobljavanje "1. Jun"akt br. 207 od 12.02.2016.godine

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br. 07-33-1979-2/16 od 28.07.2017. godine tražeći informaciju koja je predmet zahtjeva za slobodan pristup informacijama 16/82409-82411 te je uz dopis JU Resursnom centru za obrazovanje i osposobljavanje "1. Jun" br 1541 od 23.08.2017. godine dostavljena je i to : akta koji sadrže informacije o izvedenim rekonstrukcijama i građevinskim radovima na objektima JU Resursni centar za djecu i osobe sa intelektualnim smetnjama i autizmom „1 Jun" od 2010 godine do dana podnošenja zahtjeva 28.01.2016.godine.

Nakon razmatranja spisa predmeta, žalbenih navoda, i neposrednog uvida u kopije : akta koji sadrže informacije o izvedenim rekonstrukcijama i građevinskim radovima na objektima JU Resursni centar za djecu i osobe sa intelektualnim smetnjama i autizmom „1jun" od 2010 godine do dana podnošenja zahtjeva 28.01.2016.godine, Savjet Agencije nalazi da je žalba osnovana.

Savjet Agencije je poništio akt prvostepenog organa 207 od 12.02.2016. godine zbog povrede pravila postupka. Prvostepeni organ je izvršio povredu pravila postupka jer o predmetnom zahtjevu nije donio rješenje kako je to propisano članom 30 Zakona o slobodnom pristupu informacijama da se o zahtjevu za pristup informaciji, osim u slučaju iz člana 22 ovog zakona, organ vlasti odlučuje rješenjem, kojim dozvoljava pristup traženoj informaciji ili njenom dijelu ili zahtjev odbija. Članom 21 Zakona o slobodnom pristupu informacijama, propisano da podnosilac zahtjeva ima pravo da izabere način na koji želi da ostvari pristup traženoj informaciji, i to:1) neposrednim uvidom u original ili kopiju informacije u prostorijama organa vlasti;2) prepisivanjem ili skeniranjem informacije od strane podnosioca zahtjeva u prostorijama organa vlasti;3) dostavljanjem kopije informacije podnosiocu zahtjeva od strane organa vlasti, neposredno, putem pošte ili elektronskim putem. Organ vlasti dužan je da omogući pristup informaciji na način iz stava 1 ovog člana za koji se podnosilac zahtjeva opredijelio, osim ako zahtijevani način pristupa tehnički nije moguć. Kako je na osnovu člana 21 stav 1 Zakona o slobodnom pristupu informacijama propisano je da podnosilac zahtjeva ima pravo da izabere način na koji želi da ostvari pristup traženoj informacijim, i da se u podnijetom zahtjevu podnosilac žalbe opredijelio za dostavljanje tražene kopije tražene informacije a imajući u vidu da je članom 21 stav 2 Zakona o slobodnom pristupu informacijama predviđeno da je organ vlasti dužan da omogući pristup informaciji, na način iz stava 1 ovog člana za koji se podnosilac zahtjeva oprijedijelio Savjet Agencije je utvrdio da je prvostepeni organ u konkretenom slučaju pogrešno primjenio materijalno pravo omogućavajući neposredan uvid u traženi dokument bez navođenja iz kojih tehničkih razloga pristup se ne može ostvariti dostavljanjem tražene kopije. Prvostepeni organ je u osporenom aktu povrijedio pravo podnosioca zahtjeva da izabere način ostvarivanja pristupa traženoj informaciji putem dostavljanja tražene kopije traženih informacija bliže preciziranih zahtjevom za slobodan pristup informacijama. Savjet Agencije je postupku ispitivanja zakonitosti akta izvršio uvid u predmetnu informaciju i to akta koji sadrže informacije o izvedenim rekonstrukcijama i građevinskim radovima na objektima JU Resursni centar za djecu i osobe sa intelektualnim smetnjama i autizmom „1 Jun" od 2010 godine do dana podnošenja zahtjeva 28.01.2016.godine koju je prvostepeni organ dostavio i našao da je prvostepeni organ u posjedu tražene informacije, što se u aktu i navodi, te da ista jeste informacija za koju postoji interes javnosti da zna u skladu sa članom 7 Zakona o slobodnom pristupu informacijama. Savjet Agencije je u konkretnom slučaju utvrdio da u smislu člana 4 Zakona o slobodnom pristupu informacijama postoji potreba činjenja transparetnim rada prvostepenog organa te u cilju javnosti i otvorenosti djelovanja JU Resursog centra za obrazovanje i osposobljanje „1 jun“ a sve u ciljem transparentnosti obavljanja povjerenih poslova iz okvira svoje nadležnosti u obavezi dostaviti podnosiocu zahtjeva traženu informaciju.

S obzirom na prednje, Savjet Agencije je odobrio pristup informaciji po zahtjevu NVO Mans br. 16/82409-82411 od 28.01.2016. godine, pa je prvostepeni organ shodno članu 13 Zakona o slobodnom pristupu informacijama u obavezi da dostavi informaciju podnosiocu i to kopiju: akta koji sadrže informacije o izvedenim rekonstrukcijama i građevinskim radovima na objektima JU Resursni centar za djecu i osobe sa intelektualnim smetnjama i autizmom „l.jun" od 2010 godine do dana podnošenja zahtjeva 28.01.2016.goidne ,u roku od pet dana od dana kada je podnosilac zahtjeva dostavio dokaz o uplati troškova postupka JU Resursom centru za obrazovanje i osposobljanje „1 jun“.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 71 stranice primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama (Sl.list Crne Gore br.066/16) određuje se naknada troškova postupka u ukupnom iznosu 3,55 EUR i to na ime kopiranja 71 stranice po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati JU Resursom centru za obrazovanje i osposobljanje „1 jun“.

JU Resursni centar za obrazovanje i osposobljanje „1 jun“ je u obavezi da advokatu Veselinu Raduloviću naknadi troškove postupka po žalbi br. 16/82409-80411 od 07.03.2016. godine, u ukupnom iznosu od 476,00 EUR, u roku od 15 dana od dana prijema rješenja.

Odluka o troškovima advokatu Veselinu Raduloviću, donijeta je shodno odredbi 107 stav 1 Zakona o opštem upravnom postupku, kao i po AT-u kojim je tarifnim brojem 9 predviđena naknada troškova za sastavljanje redovnih i vanrednih pravnih ljekova, kojim advokatu pripada dvostruki iznos nagrade propisane tarifnim brojevima 6 tačka 8 (u upravnom postupku i upravnom sporu 200 EUR) što iznosi 400 EUR, sa obračunatim paušalom od 25% od ukupno obračunatog iznosa nagrade po tarifi za sporedne radnje shodno tarifnom broju 18, uz obračunati PDV od 19% što iznosi 76 EUR, što sve ukupno u konkretnom predmetu iznosi 476,00 EUR.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**