**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1637-2/17**

**Podgorica, 30. 06. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 17/110635-110640 od 27. 04. 2017. godine, izjavljene zbog povrede pravila postupka-nedonošenja rješenja Crnogorske plovidbe AD Kotor, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 14. 06. 2017. godine, donio:

**R J E Š E NJ E**

Žalba se usvaja.

Nalaže se Crnogorskoj plovidbi AD Kotor da donese rješenje po zahtjevu za slobodan pristup informacijama NVO Mans br. 17/110635-110640 od 06. 04. 2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Crnogorske plovidbe AD Kotor, podnosilac zahtjeva za pristup informaciji je uložio žalbu. U žalbi se navodi da su dana 03. 04. 2016. godine podnijeli zahtjev za pristup informacijama i to kopije: Zapisnika sa LII sjednice Odbora direktora Crnogorske plovidbe AD Kotor, održane dana 18. 12. 2015. godine u prostorijama Ministarstva saobraćaja i pomorstva; Zapisnika sa LIII sjednice Odbora direktora Crnogorske plovidbe AD Kotor, održane dana 03. 03. 2016. godine; Zapisnika sa LIV sjednice Odbora direktora Crnogorske plovidbe AD Kotor, održane dana 29. 03. 2016. godine; Zapisnika sa LV sjednice Odbora direktora Crnogorske plovidbe AD Kotor, održane dana 10. 05. 2016. godine; Zapisnika sa LVI sjednice Odbora direktora Crnogorske plovidbe AD Kotor, održane dana 03. 06. 2016. godine; Zapisnika sa LVII sjednice Odbora direktora Crnogorske plovidbe AD Kotor, održane dana 22. 06. 2016. godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 15. 05. 2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-5874-1/17 od 15. 05. 2017. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je dana 24.05.2017.godine dostavio izjašnjenje br.268/17-1 u kome navode da je u konkretnom slučaju greškom došlo do propuštanja roka, te da iz tog razloga nijesu blagovremeno razmotrili i odlučili po zahtjevima NVO Mans, što je do ovog zahtjeva bio slučaj.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Crnogorska plovidba AD Kotor nije donijelo rješenje po osnovu podnijetog zahtjeva za slobodan pristup informacijama NVO Mans br. 17/110635-110640 od 06. 04. 2016. godine u zakonskom roku. Crnogorska plovidba AD Kotor je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**