**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1631-2/16**

**Podgorica, 09.06.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO MANS br.16/97716 od 19.09.2016.godine izjavljene radi poništaja akta Ministarstva prosvjete broj: 007-65/2016-2 od dana 01.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”br.60/03, 73/10 i 32/11) je na sjednici održanoj dana 21.10.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Po osnovu podnijetog zahtjeva Mreže za afirmaciju nevladinog sektora br. 16/97716 od 01.09.2016.godine kojim je tražena informacija koja se tiče kopije svih izdatih putnih naloga za upravljanje službenim vozilom za period od 22.08.2016. do 28.08.2016.godine, koje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski vlasnik ili djelimičnoi vlasnik država ili jedinica dužni da objavljuju sedmodnevno (u skladu sa čl.32 st 3 Zakona o finansiranju političkih subjekata i izbornih kampanja). Dokument treba da uključuje evidenciju utroška goriva i maziva, evidenciju kretanja vozila, provedenog vremena i učinka, prvostepeni organ je donio akt br. 007-65/2016-2 od dana 01.09.2016.godine kojim obavještava podnosioca zahtjeva, shodno članu 26 stav 2 Zakona o slobodnom pristupu informacijama, da je tražena informacija javno objavljena i dostupna na internet stranici ovog ministarstva,na linku [http://www.mps.gov.me/ministarstvo rubrika Parlamentarni izbori 2016](http://www.mps.gov.me/ministarstvo%20rubrika%20Parlamentarni%20izbori%202016). <http://www.mps.gov.me/rubrike/Parlamentarni_izbori_2016._godine> te da se shodno stavu 1 istog člana Zakona, Ministarstvo prosvjete nije dužno da omogući pristup na traženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 01.09.2016.godine upućen zahtjev za pristup informacijama kojim je od Ministarstva prosvjete traženo da dostavi kopije svih izdatih putnih naloga za upravljanje službenim vozilom za period od 22.08.2016. do 28.08.2016.godine koje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski vlasnik ili djelimičnoi vlasnik država ili jedinica dužni da objavljuju sedmodnevno (u skladu sa čl.32 st 3 Zakona o finansiranju političkih subjekata i izbornih kampanja), a koji dokument treba da uključuje evidenciju utroška goriva i maziva, evidenciju kretanja vozila, provedenog vremena i učinka. Navodi se da je dana 06.09.2016. godine Ministarstvo prosvjete dostavilo akt br. 007-65/2016-2 od dana 01.09.2016.godine kojim obavještava žalioca da je tražena informacija javno objavljena na zvaničnom sajtu organa, navodeći tačan link na kom se ista nalazi. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period i da je nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Shodno navedenom, nesporno je , ističe dalje žalilac, da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako u predmet zahtjeva bili putni nalozi sa svim potrebnim informacijama, a prema navedenom Pravilniku, jasno je da informacije na koje navodi prvostepeni organ ne odgovaraju traženim.Dakle, informacija na koju upućuje prvostepeni organ nije relevantna niti suštinski odgovara informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je donošenjem akta Ministarstva prosvjete uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije poništi akt Ministarstva prosvjete br. 007-65/2016-2 od dana 01.09.2016.godine i meritorno odluči.

Nakon razmatranja spisa predmeta, žalbenih navoda , uvida u dostavljene putne naloge i neposrednog uvida na web sajtu Ministarstva prosvjete na kom je objavljena tražena informacija zahtjevom za slobodan pristup informacijama br. 16/97716 od 29.09.2016.godine i to: Putni nalog za putničko vozilo br.738065 od 23.08.2016.godine, za putničko vozilo PG MN 507 za 23.08.2016.godine, prateća evidencija kretanja vozila, provedenog vremena i učinka koju vodi vozač, Putni nalog za putničko vozilo br.738066 od 24.08.2016.godine, za putničko vozilo PG MN 507 za 25.08.2016.godine, prateća evidencija kretanja vozila, provedenog vremena i učinka koju vodi vozač, Putni nalog za putničko vozilo br.738067 od 26.08.2016.godine, za putničko vozilo PG CG 734 za 26.08.2016.godine, prateća evidencija kretanja vozila, provedenog vremena i učinka koju vodi vozač i Putni nalog za putničko vozilo br.738068 od 26.08.2016.godine, za putničko vozilo PG MN 712 za 26.08.2016.godine, prateća evidencija kretanja vozila, provedenog vremena i učinka koju vodi vozač za 26.08.2016.godine,Savjet Agencije je našao da je žalba neosnovana. Savjet Agencije je nesporno utvrdio da se putni nalozi u koje je imao uvid, koji su u prilogu spisa se ne razlikuju od onoh koji su objvljeni na internet stranici prvostepenog organa.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Ministarstvo prosvjete u zakonskom roku podnosiocu zahtjeva dostavilo obavještenje br. 007-65/2016-2 od dana 01.09.2016.godine u kom se navodi da su tražene informacije javno dostupne na web sajtu ovog organa, na kom je objavljena tražena informacija i to: Putni nalog za putničko vozilo br.738065 od 23.08.2016.godine, za putničko vozilo PG MN 507 za 23.08.2016.godine, prateća evidencija kretanja vozila, provedenog vremena i učinka koju vodi vozač, Putni nalog za putničko vozilo br.738066 od 24.08.2016.godine, za putničko vozilo PG MN 507 za 25.08.2016.godine, prateća evidencija kretanja vozila, provedenog vremena i učinka koju vodi vozač, Putni nalog za putničko vozilo br.738067 od 26.08.2016.godine, za putničko vozilo PG CG 734 za 26.08.2016.godine, prateća evidencija kretanja vozila, provedenog vremena i učinka koju vodi vozač i Putni nalog za putničko vozilo br.738068 od 26.08.2016.godine, za putničko vozilo PG MN 712 za 26.08.2016.godine, prateća evidencija kretanja vozila, provedenog vremena i učinka koju vodi vozač za 26.08.2016.godine, Savjet Agencije je utvrdio da je Ministarstvo prosvjete pravilno primjenilo materijalno pravo i član 26 Zakona o slobodnom pristupu informacijama, na način što je obavještenjem dalo jasan link gdje se može pronaći tražena informacija na internet stranici ovog ministarstva te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu <http://www.mps.gov.me/rubrike/Parlamentarni_izbori_2016._godine> i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**