**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-318-2/16**

**Podgorica, 26.04.2017. godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi X X UPII 07-30-318-1/16 od 15.03.2016.godine, izjavljene povodom ćutanja administracije Javnog izvršitelja Vidaka Latkovića, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 29.12.2016. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje Posl.br. I-964/15 od 01.03.2016.godine i Rješenje od 29.10.2015.godine po osnovu podnijetih zahtjeva za slobodan pristup informacijama X X.

Na osnovu člana 212 stav 2 Zakona o opštem upravnom postupku, a u vezi člana 31 stav 1 Zakona o slobodnom pristupu informacijama, podnosilac zahtjeva je izjavio žalbu povodom ćutanja administracije. U žalbi se u bitnom navodi da su podnijeti zahtjevi za slobodan pristup informacijama Javnom izvršitelji Vidaku Latkovića po kojima nije postupljeno.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Javni izvršitelj Vidak Latković postupio po podnijetom zahtjevu i donio rješenje Posl.br. I-964/15 od 01.03.2016.godine kojim je djelimično usvaja zahtjev, i rješenje od 29.10.2015.godine kojim djelimično usvaja zahtjev, te je uputio X X dopis br. 07-43-2008-8/16 od 16.06.2016.godine i Urgenciju br. 07-43-2008-9/16 od 29.07.2017.godine, povodom odustanka od žalbe. X X nije u ostavljenom roku od 5 dana dostavio traženo izjašnjenje u vezi mogućeg povlačenja izjavljene žalbe zbog povrede pravila postupka Javnog izvršitelja Vidaka Latkovića. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetim zahtjevima odlučeno rješenjem Javnog izvršitelja Vidaka Latkovića Posl.br. I-964/15 od 01.03.2016.godine i rješenjem Javnog izvršitelja Vidaka Latkovića od 29.10.2015.godine,te da žalbu odbija kao neosnovanu. Savjet Agencije je uvidom u rješenje Posl.br. I-964/15 od 01.03.2016.godine i rješenje od 29.10.2015.godine utvdio da nije izvršena povreda pravila postupka i da je Javni izvršitelj Vidak Latković postupio po zahtjevima za slobodan pristup informacijama i ista rješenja dostavio podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**