**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1057-2/17**

**Podgorica, 10. 05. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 17/108290-108293 od 18. 02. 2017. godine, izjavljene zbog povrede pravila postupka-nedonošenja rješenja Gimnazije “Stojan Cerović” Nikšić, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 31.03.2017.godine, donio:

**R J E Š E NJ E**

Žalba se usvaja.

Nalaže se Gimnaziji “Stojan Cerović” Nikšić da donese rješenje po zahtjevu za slobodan pristup informacijama NVO Mans br.17/108290-108293 od 27.01.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Gimnazije “Stojan Cerović” Nikšić, podnosilac zahtjeva za pristup informaciji je uložio žalbu. U žalbi se navodi da su dana 20. 01. 2017. godine podnijeli zahtjev za pristup informacijama i to kopije: svih ugovora o volonterskom radu koje je Gimnazije “Stojan Cerović” Nikšić zaključila od 01.10. do 31.12.2016.godine; svih ugovora o radu/rješenja o zasnivanju radnog odnosa na određeno/neodređeno vrijeme koje je Gimnazije “Stojan Cerović” Nikšić zaključila od 01.10. do 31.12.2016.godine; svih ugovora o djelu koje je Gimnazije “Stojan Cerović” Nikšić zaključila od 01.10. do 31.12.2016.godine; svih ugovora o volonterskom radu koje je Gimnazije “Stojan Cerović” Nikšić zaključila od 01.10. do 31.12.2016.godine; svih ugovora o privremenim i povremenim poslovima koje je Gimnazije “Stojan Cerović” Nikšić zaključila od 01.10. do 31.12.2016.godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 15.03.2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-4054-1/17 od 15.03.2017. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Gimnazije “Stojan Cerović” Nikšić nije donio rješenje po osnovu podnijetog zahtjeva za slobodan pristup informacijama NVO Mans br.17/108290-108293 od 25.01.2017. godine u zakonskom roku. Gimnazije “Stojan Cerović” Nikšić je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**