**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1634-2/16**

**Podgorica, 19.09.2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans 17/111147 od 04.05.2017.godine, izjavljene protiv akta Zajednice opština Crne Gore br. 033-334/17 od dana 21.04.2017.godine, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 235 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 19.06.2017. godine, donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je povodom zahtjeva NVO Mans br. 17/111147 od 07.04.2017.godine dostavio akt br. 03-334/17 od 21.04.2017.godine u kome navode da je Zajednica opština Crne Gore nacionalna asocijacija-udruženje svih jedinica lokalne samouprave u Crnoj Gori, čija je uloga da zastupa interese opština pred državnim organima i međunarodnim organizacijama i da im pruža pomoć da što efikasnije i transparentnije obavljaju poslove iz svoje nadležnosti, a ne da vrši nadzor i kontrolu nad radom opština, niti da vrši javna ovlašćenja, što je nedvosmisleno utvrđeno Statutom Zajednice, kao osnivačkim aktom. Navode da Zajednica opština Crne Gore nije organ vlasti, niti pravno lice sa pravom vršenja javnih ovlašćenja u smislu člana 9 stav 1 tačka 1 i člana 25 Zakona o slobodnom pristupu informacijama, zbog čega nije obveznik primjene ovog Zakona, kao ni Zakona o opštem upravnom postupku, te u tom pogledu ukazujem i na pravni stav Upravnog suda tužbama podnesenim od strane NVO MANS da „Zajednica opština nije organ vlasti, odnosno ne vrši javna ovlašćenja",zbog čega nije ni obveznik primjene Zakona o slobodnom pristupu informacijama. Nadalje se u aktu navodi da Zajednica opština kao nacionalna asocijacija jedinica lokalne samouprave ne posjeduje informacije koje su tražene zahtjevom MANS***-***a, jer donosioci predmetnih akata koja sadrže tražene informacije (informacije-kopije izvještaja o realizaciji mjera iz akcionih planova za borbu protiv korupcije za svaku jedinicu lokalno samouprave u 2016.godini) su jedinice lokalne samouprave, te upućuju podnosiova da tražene podatke zatražite obraćanjem donosiocu akata koji posjeduju tražene informacije odnosno jedinicama lokalne samouprave, saglasno članu 25. Zakona o slobodnom pristupu informacijama.

Protiv ovog akta u zakonskom roku podnosilac zahtjeva je uložio žalbu. U žalbi je navedeno da se predmetni akt Zajednice opština Crne Gore Poništava zbog pogrešne primjene materijalnog propisa, nepotpuno i nepravilno utvrđenog činjeničnog stanja i povrede pravila postupka. U bitnom se navodi da je dana 21. aprila 2017. godine Zajednica opština Crne Gore dostavlja akt broj: 03-334/17 od 21. aprila 2017. godine kojim obavještava podnosioca zahtjeva da nije organ vlasti u smislu člana 9 stav 1 tačka 1 i člana 25 Zakona o slobodnom pristupu informacijama, te ukazuje na pravni stav Upravnog suda da Zajednica opština Crne Gore nije organ vlasti, odnosno ne vrši javna ovlaščenja, zbog čega nije ni obveznik Zakona. Žalilac osporava predmetni akt smatrajući da je stav dat u istom neosnovan. Naime, shodno odredbi člana 9 stav 1 tačka 1 Zakona o slobodnom pristupu informacijama: „Organ vlasti je državni organ (zakonodavni, izvršni, sudski, upravni), organ lokalne samouprave, organ lokalne uprave, ustanova, privredno društvo i drugo pravno lice čiji je osnivač, suosnivač ili većinski vlasnik država ili lokalna samouprava, pravno lice čiji se rad većim dijelom finansira iz javnih prihoda, kao i fizičko lice, preduzetnik ili pravno lice koje vrši javno ovlašćenje ili upravlja fondom." Međutim, pravni stavovi Upravnog suda na kojima se temelji osporeno rješenje zasnovani su odredbi člana 4 stav 1 tačka 3 Zakona o slobodnom pristupu informacijama (Sl.RCG broj 68/05), a koji nije sadržao formulacije koje su date članom 9 stav 1 tačka 1 novog zakona. Shodno tome, žalilac smatra da se odluka prvostepenog organa nije mogla temeljiti na pravnim stavovima zasnovanim na odredbama Zakona o slobodnom pristutpu informacijama koji je prestao da važi. Osporeni akt posebno je nerazumljiv kod činjenice da se isti zasniva na odredbama novog zakona i istovremeno upućuje na pravni stav formiran na odredbama starog zakona, a što je međusobno protivrječno. Takođe, ovaj organ se poziva na odredbu člana 25 Zakona o slobodnom pristupu informacijama i ističe da nije u posjedu traženih informacija, pa u skladu sa istim upućuje na jedinice lokalne samouprave kao nadležne za postupanje po predmetnom zahtjevu. Shodno tome, osporeni akt je nejasan jer se istovremeno navodi da Zajednica opština Crne Gore nije organ vlasti u smislu Zakona o slobodnom pristupu infomacijama dok u skladu sa istim tim zakonom postupa. Na kraju, shodno članu 9 stav 1 tačka 2 Zakona o slobodnom pristupu informacijama, informacija u posjedu organa vlasti je faktičko posjedovanje tražene informacije od strane organa vlasti (sopstvena informacija, informacija dostavljena o drugogo organa vlasti ili od trećeg lica), bez obzira na osnov i način sricanja. Žalilac smatra da Zajednice opština Crne Gore posjeduje tražene informacije, te je u skladu sa odredbama navedenog zakona, dužna dostaviti iste. Prema mišljenju žalioca nesporno je da prvostepeni organ posjeduje tražene informacije, isti je bio dužan i dostaviti ih, a u skladu sa članom 13 Zakona o slobodnom pristupu informacijama koji propisuje da je organ vlasti dužan da fizičkom i pravnom licu koje traži pristup informaciji omogući pristup informaciji ili njenom dijelu, koju posjeduje, osim u slučajevima predviđenim ovim zakonom. Članom 30 Zakona o slobodnom pristupu informacijama propisano je da o zahtjevu za pristup informaciji organ vlasti odlučuje rješenjem kojim odobrava pristup traženoj informaciji ili njenom dijelu ili zahtjev odbija. Kako osporeni akt predstavlja obavještenje, žalilac ukazuje na to da u konkretnom slučaju, od strane prvostepenog organa, nije postupljeno shodno zakonskoj odredbi, te da osporeni akt ne ispunjava zakonom propisanu formu. Podnosilac žalbe predlaže da Savjet Agencije poništi predmetni akt Zajednice opština Crne Gore br. 03-334/17 od 21.04.2017.godine i meritorno odluči.

Nakon razmatranja spisa predmeta i žalbenih navoda Savjet Agencije nalazi da se žalba odbija kao neosnovana.

Član 9 Zakona o slobodnom pristupu informacijama propisuje da pojedini izrazi u ovom zakonu imaju sljedeće značenje: 1) organ vlasti je državni organ (zakonodavni, izvršni, sudski, upravni), organ lokalne samouprave, organ lokalne uprave, ustanova, privredno društvo i drugo pravno lice čiji je osnivač, suosnivač ili većinski vlasnik država ili lokalna samouprava, pravno lice čiji se rad većim dijelom finansira iz javnih prihoda, kao i fizičko lice, preduzetnik ili pravno lice koje vrši javno ovlašćenje ili upravlja javnim fondom. Prvostepeni organ je 21.04.2017. godine dostavio akt br. 03-334/17 u kome navode da je Zajednica opština Crne Gore nacionalna asocijacija-udruženje svih jedinica lokalne samouprave u Crnoj Gori, čija je uloga da zastupa interese opština pred državnim organima i međunarodnim organizacijama i da im pruža pomoć da što efikasnije i transparentnije obavljaju poslove iz svoje nadležnosti, a ne da vrši nadzor i kontrolu nad radom opština, niti da vrši javna ovlašćenja, što je nedvosmisleno utvrđeno Statutom Zajednice, kao osnivačkim aktom. Navode da Zajednica opština Crne Gore nije organ vlasti, niti pravno lice sa pravom vršenja javnih ovlašćenja u smislu člana 9 stav 1 tačka 1 i člana 25 Zakona o slobodnom pristupu informacijama, zbog čega nije obveznik primjene ovog Zakona, kao ni Zakona o opštem upravnom postupku, te u tom pogledu ukazujem i na pravni stav Upravnog suda tužbama podnesenim od strane NVO MANS da „Zajednica opština nije organ vlasti, odnosno ne vrši javna ovlašćenja", a što je navedeno u presudama: U.br. 634/2011, U.br.636/2011, U.br. 637/2011 i U.br. 656/2011zbog čega nije ni obveznik primjene Zakona o slobodnom pristupu informacijama. Nadalje se u aktu navodi da Zajednica opština kao nacionalna asocijacija jedinica lokalne samouprave ne posjeduje informacije koje su tražene zahtjevom MANS***-***a, jer donosioci predmetnih akata koja sadrže tražene informacije (informacije-kopije izvještaja o realizaciji mjera iz akcionih planova za borbu protiv korupcije za svaku jedinicu lokalno samouprave u 2016.godini) su jedinice lokalne samouprave, te upućuju podnosiova da tražene podatke zatražite obraćanjem donosiocu akata koji posjeduju tražene informacije odnosno jedinicama lokalne samouprave, saglasno članu 25. Zakona o slobodnom pristupu informacijama.

Agencija za zaštitu ličnih podataka i slobodan pristup informacijama dana 06.06.2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev br. 07-33-6293-1/17 za dostavljanje kopija završnih računa za 2014., 2015., i 2016. godinu kao i kopije budžeta za 2017. godinu u cilju utvrđivanja da li je ista organ vlasti. Prvostepeni organ je aktom br. 03-475-1/17 od 12.06.2017. godine dostavio traženu informaciju uz iste navode kao u prethodnom Izvješnjenju.

Savjet Agencije je u konkretnom predmetu formiranom po žalbi NVO Mans br. 17/111147 od 04.05.2017. godine, uvidom u spise predmeta dostavljenih od strane Zajednice opština Crne Gore i Zakon o slobodnom pristupu informacijama („Sl.list Crne Gore, br.44/12 i 30/17), utvrdio da Zajednica opština Crne Gore nije obveznik Zakona o slobodnom pristupu informacijama, te da iz iznijetog nije u obavezi da postupa po zahtjevima za slobodan pristup informacijama i dostavlja tražene informacije podnosiocima.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**