**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2395-2/16**

**Podgorica, 12.10.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/102283 od 01.11.2016.godine izjavljene radi poništaja Rješenja Ministarstva rada i socijalnog staranja br. 0201-1372/1 od 17.10.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 i stav 2 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 11.11.2016. godine, donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Po osnovu podnijetog zahtjeva Mreže za afirmaciju nevladinog sektora br. 16/102283 od 14.10.2016.godine kojim je tražena informacija koja se tiče kopije Svih izdatih putnih naloga za upravljanje službenim vozilima za period od 26/09/2016 do 02/10/2016, dokument treba da uključuje: evidenciju utroška goriva i maziva i evidenciju kretanja vozila, provedenog vremena i učinka, prvostepeni organ je donio rješenje br. 0201-1372/1 od 17.10.2016.godine kojim se odbija zahtjev NVO MANS iz Podgorice, br. 16/102283 od 14.10.2016. godine, kao neosnovan. U obrazloženju rješenja se navodi da razmatrajući predmetni zahtjev, odnosno informaciju koja se istim traži, ovaj organ je utvrdio da isti sadrži podatke koji su javno objavljeni u Crnoj Gori, te da shodno članu 26 Zakona o slobodnom pristupu informacijama, MRSS-Uprava za zbrinjavanje izbjeglica će odbiti zahtjev. Imajući u vidu prednje navedeno, napominjemo da su tražene informacije javno dostupne na linku: <http://www.uzi.mrs.qov.me/viiesti/165819/lnformaciia-o-analitickim-karticama-i-izdatim-putnim-nalozima-Uprave-za-zbriniavanie-izbieqlica.html> Odredbom člana 30 Zakona o slobodnom pristupu informacijama („SI. list CG", broj 44/12), propisano je da organ vlasti o zahtjevu za pristup informaciji odlučuje rješenjem, kojim dozvoljava pristup traženoj informaciji ili njenom dijelu ili zahtjev odbija. Na osnovu izloženog odlučeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 14.10.2016.godine upućen zahtjev za pristup informacijama kojim je od Ministarstva rada i socijalnog staranja traženo da dostavi kopije Svih izdatih putnih naloga za upravljanje službenim vozilima za period od 26/09/2016 do 02/10/2016, dokument treba da uključuje: evidenciju utroška goriva i maziva i evidenciju kretanja vozila, provedenog vremena i učinka. Navodi se da je dana 19.10.2016. godine Ministarstvo rada i socijalnog staranja dostavilo rješenje br.0201-1372/1 od 17.10.2016.godine kojim odbija zahtjev kao neosnovan. Shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Prema stavu 2 istog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena." Naime, pretragom internet stranice na koju nas je prvostepeni organ uputio pronašli smo putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga/Uredbom o uslovima i načinu korišćnja prevoznih sredstava u svojini Crne Gore. Naime, prvostepeni organ je iz pojedinih objavljenih putnih naloga izostavio evidenciju utroška goriva i maziva, pa iz istih nije moguće utvrditi da li je došlo do zloupotrebe služenih vozila u predizbornim kampanjama. Shodno navedenom, nesporno je da prvostepeni organ nije objavio informacije tražene zahtjevom, već nepotpune putne naloge, koji su kao takvi neupotrebljivi. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku/Uredbi, jasno je da informacije na koje nas prvostepeni organ upućuje ne odgovaraju traženim. Dakle, informacija na koju nas Ministarstvo rada i socijalnog staranja upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je donošenjem rješenja Ministarstva rada i socijalnog staranja br.0201-1372/1 od 17. oktobra 2016.godine uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije poništi rješenje Ministarstva rada i socijalnog staranja br.0201-1372/1 od 17.10.2016.godine i meritorno odluči.

Prvostepeni organ je uz dostavljanje žalbe aktom br. 0201-1440/1 od 01.11.2016. godine dostavio odgovor na žalbu u kojem navodi da je Uprava za zbrinjavanje izbjeglica donijela rješenje br.0201 -1372/1, kojim se odbija zahtjev MANSA kao neosnovan, jer su tražene informacije javno objavljene na zvaničnom sajtu MRSS-Uprave za zbrinjavanje izbjeglica na osnovu Zakona o finansiranju političkih subjekata i izbornih kampanja, član 32. Imajući u vidu činjenicu da je Uprava za zbrinjavanje izbjeglica , kao prvostepeni organ postupila po zahtjevu žalitelja u skladu sa odredbama Zakona o slobodnom pristupu informacijama (Sl.list CG broj 44/12), predlažemo da Agencija za zaštitu ličnih podataka i slobodan pristup informacijama ,u skladu sa članom 235 Zakona o opštem upravnom postupku (Sl.list RCG br.60/03 I Službeni list CG br.32/1) žalbu odbije kao neosnovanu.

Nakon razmatranja spisa predmeta, žalbenih navoda i odgovora na žalbu, kao i uvida u putne naloge na linku <http://www.uzi.mrs.qov.me/viiesti/165819/lnformaciia-o-analitickim-karticama-i-izdatim-putnim-nalozima-Uprave-za-zbriniavanie-izbieqlica.html> na kom je objavljena tražena informacija zahtjevom za slobodan pristup informacijama br.16/102283 od 14.10.2016.godine i to: Putni nalog za putničko vozilo br. 942518 od 26.09.2016. godine za vozilo PG MN 050 sa evidencijom kretanja vozila, provedenog vremena i učinka koju vodi vozač za vremenski period od 26.09. do 02.10.2016. godine,Putni nalog za putničko vozilo br. 912156 od 26.09.2016. godine za vozilo PG CG 022 sa evidencijom kretanja vozila, provedenog vremena i učinka koju vodi vozač za vremenski period od 26.09. do 02.10.2016. godine, Putni nalog za putničko vozilo br. 623863 od 26.09.2016. godine za vozilo PG CG 942 sa evidencijom kretanja vozila, provedenog vremena i učinka koju vodi vozač za vremenski period od 26.09. do 30.09.2016. godine, Savjet Agencije je našao da je žalba neosnovana.

Savjet Agencije je nesporno utvrdio da se putni nalozi u koje je imao uvid ne razlikuju od onih koji su objavljeni na internet stranici prvostepenog organa, na linku: <http://www.uzi.mrs.qov.me/viiesti/165819/lnformaciia-o-analitickim-karticama-i-izdatim-putnim-nalozima-Uprave-za-zbriniavanie-izbieqlica.html>.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Ministarstvo rada i socijalnog staranja u zakonskom roku podnosiocu zahtjeva dostavilo rješenje br. 0201-1372/1 od 17.10.2016.godine u kom se navodi da su tražene informacije javno dostupne na linku <http://www.uzi.mrs.qov.me/viiesti/165819/lnformaciia-o-analitickim-karticama-i-izdatim-putnim-nalozima-Uprave-za-zbriniavanie-izbieqlica.html>, na kom je objavljena tražena informacija i to: Putni nalog za putničko vozilo br. 942518 od 26.09.2016. godine za vozilo PG MN 050 sa evidencijom kretanja vozila, provedenog vremena i učinka koju vodi vozač za vremenski period od 26.09. do 02.10.2016. godine, Putni nalog za putničko vozilo br. 912156 od 26.09.2016. godine za vozilo PG CG 022 sa evidencijom kretanja vozila, provedenog vremena i učinka koju vodi vozač za vremenski period od 26.09. do 02.10.2016. godine, Putni nalog za putničko vozilo br. 623863 od 26.09.2016. godine za vozilo PG CG 942 sa evidencijom kretanja vozila, provedenog vremena i učinka koju vodi vozač za vremenski period od 26.09. do 30.09.2016. godine, Savjet Agencije je utvrdio da i pored činjenice što je donijeto u formi rješenja, u istom je dat jasan link gdje se moze pronaći tražena informacija, te je na taj način udovoljeno zahtjevu podnosioca i omogućen pristup traženoj informaciji. Član 235 stav 2 Zakona o opštem upravnom postupku propisuje da će drugostepeni organ odbiti žalbu i kada nađe da je u prvostepenom postupku bilo nedostataka, ali da oni nisu mogli imati uticaja na rješavanje upravne stvari. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Ministarstva rada i socijalnog staranja i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**