**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 2205/15-2**

**Podgorica, 10.04.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X br.1306 od 10.09.2015.godine, radi poništaja rješenja JU SMŠ Mladost Tivat br.1277 od dana 08.09.2015.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 01.09.2016.godine donio:

**R J E Š E NJ E**

Žalba se usvaja.

Poništava se rješenje JU SMŠ Mladost Tivat br.1277 od dana 08.09.2015.godine.

Odobrava se pristup informaciji po zahtjevu X X br.1105 od 24.08.2015.godine i to kopiji : spiskova učenika SMŠ „Mladost" - Tivat za obrazovni profil: automehatroničar koji su bili upisani u školskoj 2012/13; 2013/14; 2014/15 i 2015/16. godini, kao i pisanu informaciju i fotokopije sa imenima i prezimenima učenika koji su podigli svoju dokumentaciju koja im je bila potrebna za upis, jer je JU SMŠ „Mladost" - Tivat, uz zaštitu ličnih podataka – imena i prezimena učenika, u roku od pet dana od dana kada je podnosilac zahtjeva dostavio dokaz o uplati troškova postupka Agenciji za zaštitu ličnih podataka i slobodan pristup informacijama – Odsjeku za slobodan pristup informacijama.

X X na ime troškovi postupka dužan je uplati 0,35 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Agenciji za zaštitu ličnih podataka i slobodan pristup informacijama – Odsjeku za slobodan pristup informacijama.

**O b r a z l o ž e nj e**

Prvostepeni organ je donio rješenje br. 1277 od 08.09.2015.godine, po osnovu podnijetog zahtjeva na način što je odlučeno: „Odbija se Zahtjev X X br. 1105 od 24.08.2015. godine koji s odnosi na spiskove učenika SMŠ „Mladost" - Tivat za obrazovni profil: automehatroničar koji su bili upisani u školskoj 2012/13; 2013/14; 2014/15 i 2015/16. godini, kao i pisanu informaciju i fotokopije sa imenima i prezimenima neidentifikovanih učenika koji su podigli svoju dokumentaciju koja im je bila potrebna za upis, jer je JU SMŠ „Mladost" - Tivat u obavezi da štiti interese učenika. posebno imajući u vidu da se radi o maloljetnim osobama.“. U obrazloženju rješenja navodi se da je, postupajući po Zahtjevu pod stavkom 1 ovaj organ našao da JU SMŠ “Mladost" - Tivat tražene informacije nije u mogućnosti da dostavi iz razloga što se tražene informacije odnose na maloljetne osobe.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da rješenje pobija zbog povrede pravila postupka, pogrešno i nepotpuno utvrđenog činjeničnog stanja i pogrešne primjene materijalnog prava. Žalilac navodi da je podnio zahtjev za pristup informacijama br. 1105 dana 24.08.2015.godine, a da mu je prvostepeni organ dana 08. septembra 2015. godine dostavio Rješenje br.1277, kojim odbija pristup traženim informacijama. U žalbi se navodi da je zahtjevom tražena informacija jer postoji osnovana sumnja da su odgovorno lice u prvostepenom organu kao i njen pomagač Kišić pribavljali, u fotokopiji ili duplikatu, dokumentaciuju za upis učenika, bez znanja učenika ili njihovih roditelja. Žalilac, takođe, osnovano sumnja da su Vujačićeva i Kišić upisivali učenike bez dokumentacije neophodne za upis učenika bez dokumentacije neophodne za upis u obrazovni profil - automehatroničar. Žalilac smatra da prvostepeni organ osporenim rješenjem ne štiti učenike, jer za tim nema potrebe, već želi da prikrije učinjena krivična djela od strane odgovornih lica. Žalilac navodi da je traženu informaciju zbog navedenih sumnji tražio shodno članu 17 stav 1 tačka 1, 2 i 3 Zakona o slobodnom pristupu informacijama, te navodi da dostavljanje traženih informacija se ne može usloviti razlozima koje je naveo prvostepeni organ ali ni troškovima postupka jer se radi o preovlađujućem javnom interesu. Nadalje Žalilac navodi da je prvostepeni organ u posjedu informacije te da je dužan istu dostaviti žalioci zbog prethodno navedenih osnovanih sumnji, kako bi žalilac pokrenuo pretkrivični postupak protiv odgovornih lica. Žalilac traži od Agencije za zaštitu ličnih podataka i slobodan pristup informacijama da preinači Rješenje JU SMŠ Mladost Tivat br. 1277 od 08.09.2015.godine na način kako je traženo zahtjevom br. 1105 od 24.08.2015.godine.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br.07-33-4919-1/16 od 16.08.2016.godine tražeći informaciju koja je predmet zahtjeva za slobodan pristup informacijama X X br. 1105 od 24.08.2015.godine, te je uz dopis JU SMŠ Mladost Tivat br. 1605 od 19.08.2016.godine dostavljena informacija i to: Fotokopija spiska učenika upisanih za školsku 2012/13 godinu u JU SMŠ Mladost Tivat – smjer Automehatroničar; Fotokopija spiska učenika upisanih za školsku 2013/14 godinu u JU SMŠ Mladost Tivat – smjer Automehatroničar; Fotokopija spiska učenika upisanih za školsku 2014/15 godinu u JU SMŠ Mladost Tivat – smjer Automehatroničar i Fotokopija spiska učenika upisanih za školsku 2015/16 godinu u JU SMŠ Mladost Tivat – smjer Automehatroničar.

Nakon razmatranja spisa predmeta i žalbenih navoda i neposrednog uvida u: Fotokopija spiska učenika upisanih za školsku 2012/13 godinu u JU SMŠ Mladost Tivat – smjer Automehatroničar; Fotokopija spiska učenika upisanih za školsku 2013/14 godinu u JU SMŠ Mladost Tivat – smjer Automehatroničar; Fotokopija spiska učenika upisanih za školsku 2014/15 godinu u JU SMŠ Mladost Tivat – smjer Automehatroničar i Fotokopija spiska učenika upisanih za školsku 2015/16 godinu u JU SMŠ Mladost Tivat – smjer Automehatroničar, Savjet Agencije nalazi da je žalba osnovana.

Savjet Agencije je poništio Rješenje JU SMŠ Mladost Tivat br. 1277 od dana 08.09.2015.godine zbog povrede pravila postupka, pogrešno i nepotpuno utvrđenog činjeničnog stanja i pogrešne primjene materijalnog prava. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom a ne drugim. Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Savjet Agencije je u postupku preispitivanja zakonistosti osporenog rješenja izvršio neposredan uvid u informaciju traženu zahtjevom u konkretnom slučaju utvrdio da u smislu člana 4 Zakona o slobodnom pristupu informacijama postoji potreba činjenja transparetnim rada prvostepenog organa. Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom. Članom 14 Zakona o slobodnom pristupu informacijama taksativno su navedeni slučajevi i to na način da organ vlasti može ograničiti pristup informaciji ili dijelu informacije, ako je to u interesu: 1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti; 2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti;3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca,sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom,mjere tajnog nadzora, zaštićenog svjedoka i svjedoka saradnika,efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka; 5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine. Uvidom u predmetnu dokumentaciju Savjet Agencije je utvrdio da se radi o spisku učenika JU SMŠ Mladost Tivat, te da je shodno članu 14 stavom 1 koji propisuje zaštitu privatnosti od objelodanjivanja podataka predviđenih zakonom kojim se uređuje zaštita podataka o ličnosti, potrebno zaštititi imena i prezimena učenika jer se radi o maloljetnim licima. Kroz pravilnu primjenu člana 14 stav 1 Zakona o slobodnom pristupu informacijama, a u skladu sa članom 24 Zakona o slobodnom pristupu informacijama je propisano da ako je dijelu informacije pristup ograničen, u skladu sa članom 14 Zakona, organ vlasti dužan je da omogući pristup informaciji dostavljanjem njene kopije podnosiocu zahtjeva, nakon brisanja dijela informacije kojem je pristup ograničen. U slučaju iz stava 1 ovog člana, na dijelu informacije kojem je pristup ograničen stavlja se napomena "izvršeno brisanje" i daje obavještenje o obimu izvršenog brisanja (redova, pasusa i stranica). Brisanje dijela informacije vrši se na način kojim se ne može uništiti ili oštetiti tekst, odnosno sadržina informacije. Naime, članom 9 stav 1 tačka 1 Zakona o zaštiti podataka o ličnosti propisano je da su lični podaci sve informacije koje se odnose na fizičko lice čiji je identitet utvrđen ili se može utvrditi dok je članom 10 stav 1 i 2 Zakona o zaštiti podataka o ličnosti propisano je da obrada ličnih podataka može se vršiti po prethodno dobijenoj saglasnosti lica čiji se lični podaci obrađuju, koja se može opozvati u svakom trenutku. Obrada ličnih podataka vrši se bez saglasnosti lica ako je to neophodno radi: 1) izvršavanja zakonom propisanih obaveza rukovaoca zbirke ličnih podataka; 2) zaštite života i drugih vitalnih interesa lica koje nije u mogućnosti da lično da saglasnost; 3) izvršenja ugovora ako je lice ugovorna strana ili radi preduzimanja radnji na zahtjev lica prije zaključivanja ugovora; 4) obavljanja poslova od javnog interesa ili u vršenju javnih ovlašćenja koja su u djelokrugu rada, odnosno nadležnosti rukovaoca zbirke ličnih podataka ili treće strane, odnosno korisnika ličnih podataka; 5) ostvarivanja na zakonu zasnovanog interesa rukovaoca zbirke ličnih podataka ili treće strane, odnosno korisnika ličnih podataka, izuzev ako takve interese treba ograničiti radi ostvarivanja i zaštite prava i sloboda lica. U konkretnom slučaju kroz pravilnu primjenu člana 14 stava 1 tačka 1 Zakona o slobodnom pristupu informacijama drugostepeni organ nakon brisanja ličnih podataka kojima bi se mogla ugroziti privatnost lica čiji se podaci obradjuju neće povrijediti odredba člana 10 stava 1 i 2 Zakona o zaštiti podataka o ličnosti jer će pristup ličnim podacima biti zaštićen kroz zatamnjivanje ličnih podataka uz primjenu člana 24 Zakona o slobodnom pristupu informacijama.

S obzirom na prednje, Savjet Agencije je odobrio pristup informaciji, pa je, i to kopiji: spiskova učenika SMŠ „Mladost" - Tivat za obrazovni profil: automehatroničar koji su bili upisani u školskoj 2012/13; 2013/14; 2014/15 i 2015/16. godini, kao i pisanu informaciju i fotokopije sa imenima i prezimenima neidentifikovanih učenika koji su podigli svoju dokumentaciju koja im je bila potrebna za upis, jer je JU SMŠ „Mladost" - Tivat, uz zaštitu ličnih podataka – imena i prezimena učenika, u roku od pet dana od dana kada je podnosilac zahtjeva dostavio dokaz o uplati troškova postupka Agenciji za zaštitu ličnih podataka i slobodan pristup informacijama – Odsjeku za slobodan pristup informacijama.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka.

Članom 33 stav 2, 5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 7 stranica primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.066/16) određuje se naknada troškova postupka u ukupnom iznosu 0,35 EUR i to na ime kopiranja 7 stranice po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 i isto dostavi dokaz o uplati troškova postupka Agenciji za zaštitu ličnih podataka i slobodan pristup informacijama – Odsjeku za slobodan pristup informacijama.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**