**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 2610 /15-1**

**Podgorica, 23.01.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X br.1858 od 10.12.2015. godine izjavljene protiv rješenja JU SMŠ “Mladost” Tivat broj 1819 od 02.12.2015. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 13.01.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X na način što je odlučeno: ” odbija se zahtjev X X br. 1739 od 17.11.2015.godine kojim se traži dostava pisane informacije o metodologiji obračuna zarada i vrijednosti startnog koeficijenta i svih koeficijenata složenosti za obračun zarada podnosica zahtjeva za period od 14.09.2009-31.12.2010.godine jer tumačenje obračuna zarada podrazumijeva sačinjvanje novih informacija.“

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da rješenje pobija iz svih zakonom predviđenih razloga. U bitnom je navedeno da je dana 17.11.2015.godine, podnijet zahtjev za pristup informacijama kojim je traženo da mu se dostavi o metodologiji obračuna zarada i vrijednosti startnog koeficijenta i svih koeficijenata složenosti za obračun zarada podnosica zahtjeva za period od 14.09.2009-31.12.2010.godine, međutim da je JU SMŠ „Mladost“ Tivat svojim rješenjem broj 1819 odbila isti, jer to podrazumijeva sačinjavanje nove informacije. U daljem se navodi da da je nesporna činjenica JU SMŠ Mladost Tivat obračunala zarade žaliocu za vrijeme od 14.09.2009-31.12.2010.godine te da se iz obračuna zarada za žalioca za vrijeme od 14.09.2009-31.12.2010.godine ne mlože se utvrditi način obračuna zarada za žalioca za prednje navedeno vrijeme. Dakle iz obračuna zarada se ne može za žalioca utvrditi koliki je stvarni koeficijenat te koji su i koliki su koeficijenti složenosti iskorišćeni djelimično ili po propisima pri obračunu zarada za žalioca za vrijeme od 14.09.2009-31.12.2010.godine tako se ne može iz obračuna zarada za žalioca ne može iz obračuna zarada za žalioca utvrditi valjanost obračuna zarada za žalioca za prednje navedeno vrijeme.JU SMŠ Mladost Tivat je pri obračunu zarada za žalioca za vrijeme od 14.09.2009-31.12.2010.godine primjenivala određenu vrijednost startnog koeficijenta te je primjenivala koeficijente složenosti, što znači JU SMŠ Mladost Tivat ima traže informacije te se ne radi sačinjvanju nove informacije. Žalilac smatra da se ne radi o sačinjavanju informacije od strane JU SMŠ Mladost Tivat, shodno članu 29 Zakona o slobodnom pristupu informacijama, na koji se ista u rješenju poziva. Predloženo je da Agencija za zaštitu ličnih podataka i slobodan pristup informacijama poništi rješenje br. 1819 od 02.12.2015.godine, kao nezakonito.

Nakon razmatranja spisa predmeta i navoda žalbe, Savjet Agencije nalazi da je žalba neosnovana.

Član 1 Zakona o slobodnom pristupu informacijama propisuje da pravo na pristup informacijama u posjedu organa vlasti ostvaruje se na način i po postupku propisanim ovim zakonom.

Član 9 stav 1 tačka 1 Zakona o slobodnom pristupu informacijama propisuje da je organ vlasti državni organ (zakonodavni, izvršni, sudski, upravni), organ lokalne samouprave, organ lokalne uprave, ustanova, privredno društvo i drugo pravno lice čiji je osnivač, suosnivač ili većinski vlasnik država ili lokalna samouprava, pravno lice čiji se rad većim dijelom finansira iz javnih prihoda, kao i fizičko lice, preduzetnik ili pravno lice koje vrši javno ovlašćenje ili upravlja javnim fondom.

Član 29 Zakona o slobodnom pristupu informacijama propisuje da će organ vlasti odbiće zahtjev za pristup informaciji, ako:1) pristup informaciji zahtijeva ili podrazumijeva sačinjavanje nove informacije;2) je podnosiocu zahtjeva bio omogućen pristup istoj informaciji u toku prethodnih šest mjeseci;3) postoji razlog iz člana 14 ovog zakona za ograničavanje pristupa traženoj informaciji.

Savjet Agencije je odbio žalbu kao neosnovanu. Naime, članom 29 stav 1 tačka 1 Zakona o slobodnom pristupu informacijama jasno je određeno da će organ vlasti odbiti zahtjev za pristup informaciji, ako pristup informaciji zahtijeva ili podrazumijeva sačinjavanje nove informacije. Savjet je utvrdio da je JU SMŠ „Mladost“ Tivat donijela rješenje kojim je odbila pristup traženim informacijama, iz razloga što davanje pisane informacije o metodologiji obračuna zarada i vrijednosti startnog koeficijenta i svih koeficijenata složenosti za obračun zarada podnosica zahtjeva za period od 14.09.2009 - 31.12.2010.godine koji su uslovili da JU SMŠ „Mladost“ Tivat obračunava zarade žaliocu bi predstavljalo sačinjavanje nove informacije. Savjet Agencije upućuje na pravni stav Upravnog suda iznijet u presudi U.br. U.br.3241/15 od 02.06.2016.godine koja je potvrđena presudom Vrhovnog suda Crne Gore UVP.br, 237 72016 od 22.12.2016. godine u kojoj se u bitnom navodi : „Kako se podnijetim zahtjevom ne traži informacija ili dokument u smislu naprijed navedene odredbe već se od organa traže razlozi u vezi sa različitim obračunima zarada za školsku 2010/2011 godinu što podrazumjeva sačinjavanje nove informacije, to je i po nalaženju ovog suda pravilno Upravni sud zaključio da je osporeno rješenje zakonito, jer saglasno odredbi člana 29 stav 1 tačka 1 Zakona o slobodnom pristupu informacijama i sadržine zahtjeva podnosioca, organ ne obavezuje da sačinjava posebne informacije.“ Savjet Agencije nalazi u postupku preispitivanja zakonitosti osporenog rješenja da istim nijesu povrijeđene odredbe Zakona o opštem upravnom postupku niti odredbe Zakona o slobodnom pristupu informacijama na štetu podnosica žalbe.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**