**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-791-2/17**

**Podgorica, 09.05.2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans 17/106559 od 18.01.2017.godine, izjavljene zbog povrede pravila postupka-nedonošenja rješenja Privredne komore Crne Gore, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 235 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 08.03.2017. godine, donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Zbog povrede pravila postupka-nedonošenja rješenja Privredne komore Crne Gore, podnosilac zahtjeva za pristup informaciji je uložio žalbu. U žalbi se navodi da su dana 15. 12. 2016. godine podnijeli zahtjev za pristup informacijama i to kopije: Akata koja sadrže informacije o svim uspostavljenim saradnjama sa drugim arbitražnim institucijama u periodu od 01.09.2016. do 31.10.2016. godine (veza sa mjerom broj: 1.4.2.7.3.2. Akcionog plana za poglavlje 23.)

Nakon razmatranja spisa predmeta i žalbenih navoda Savjet Agencije nalazi da se žalba odbija kao neosnovana.

Član 9 Zakona o slobodnom pristupu informacijama propisuje da pojedini izrazi u ovom zakonu imaju sljedeće značenje: 1) organ vlasti je državni organ (zakonodavni, izvršni, sudski, upravni), organ lokalne samouprave, organ lokalne uprave, ustanova, privredno društvo i drugo pravno lice čiji je osnivač, suosnivač ili većinski vlasnik država ili lokalna samouprava, pravno lice čiji se rad većim dijelom finansira iz javnih prihoda, kao i fizičko lice, preduzetnik ili pravno lice koje vrši javno ovlašćenje ili upravlja javnim fondom.

Agencija za zaštitu ličnih podataka i slobodan pristup informacijama je dana 23.02.2017.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-3308-1/17 od 23.02.2017.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama.

Privredna komora Crne Gore je dana 06.03.2017. godine Savjetu Agenciji dostavila Izjašnjenje br. 060-320/5 u kojem se navodi sledeće: Odredbom člana 2 Zakona o Privrednoj komori Crne Gore („Sl.list CG“ .br. 42/98), propisano je da je Komora samostalna, poslovna, stručna i interesna organizacija, dok je članom 56 Statuta Privredne komore („Sl.list CG“ .br. 17/15), propisano da se sredstva za rad Komore obezbeđuju od članskog doprinosa koji plaćaju članice Komore, prihoda od naknada za usluge koje Komora vrši u okviru svoje djelatnosti i drugih izvora. Dalje se navodi da imajući u vidu citirane zakonske propise i činjenicu da se Privredna komora Crne Gore ne finansira iz javnih prihoda, niti se radi o organu vlasti, znači da ista nije obveznik primjene Zakona o slobodnom pristupu informacijama. U bitnom se navodi da Privredna komora Crne Gore nema obavezu donošenja rješenja po zahtjevu za dostavljanje informacija potvrdio Upravni sud Crne Gore presudom broj 1331/15 od 26.01.2016. godine kojom je poništeno rješenje Agencije za zaštitu ličnih podataka i slobodan pristup informacijama, broj UP II 986/15-1 od 29.04.2015. godine na navode predmetne presude Upravnog suda Crne Gore upućujemo podnosioca žalbe: „Odredbom člana 1 Zakona o slobodnom pristupu informacijama („Sl.list CG“,br.44/12), propisano je da se pravo na pristup informacijama u posjedu organa vlasti ostvaruje na način i po postupku propisanim Zakonom, a u članu 9 stav 1 tačka 1 pod izrazom organ vlasti podrazumijeva se državni organ (zakonodavni, izvršni, sudski, upravni), organ lokalne samouprave, organ lokalne uprave, ustanova, privredno društvo i drugo pravno lice čiji je osnivač, suosnivač ili većinski vlasnik država ili lokalna samouprava, pravno lice čiji se rad većim dijelom finansira iz javnih prihoda, kao i fizičko lice preduzetnik ili pravno lice koje vrši javno ovlašćenje ili upravlja javnim fondom.Odredbom člana 2 Zakona o Privrednoj komori Crne Gore („Sl.list R CG“,br.42/98), propisano je da je Komora samostalna, poslovna, stručna i interesna orgnizacija, dok je članom 56 Statuta Privredne komore Crne Gore („Sl.list CG“,br.17/15), propisano da se sredstva za rad Komore obezbjedjuju od članskog doprinosa koji plaćaju članice Komore, prihoda dobijenih po osnovu vršenja javnih ovlašćenja, prihoda od naknada za usluge koje Komora vrši u okviru svoje djelatnosti i drugih izvora.U konkretnom slučaju usvojena je žalba NVO MANS-a, i naloženo tužiocu da donese rješenje po njihovom zahtjevu za slobodan pristup informaciji, pa imajući u vidu citirane zakonske propise, da tužilac ne vrši javna ovlašćenja, niti se finansira iz javnih prihoda, da se ne radi o organu vlasti, to se po stanovištu suda ne može istom naložiti donošenje rješenja po zahtjevu u skladu sa Zakonom o slobodnom pristupu informacijama. „

Savjet Agencije je u konkretnom predmetu formiranom po žalbi NVO Mans br.17/106559 od 18.01.2017.godine, uvidom u spise predmeta, utvrdio da Privredna komora nije obveznik Zakona o slobodnom pristupu informacijama, a u smislu člana 9 Zakona, te da iz iznijetog nije u obavezi da postupa po zahtjevima za slobodan pristup informacijama i dostavlja tražene informacije.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**