**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2896-2/16**

**Podgorica, 31.01.2017. godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/97758 od 18.11.2016.godine, izjavljene radi poništaja zaključka Sekretarijata za finansije i ekonomski razvoj Opštine Berane broj: 06-401-868/6 od 03.11.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 13.12.2016.godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje broj 06-401-868/1 od 14.09.2016. godine po osnovu podnijetog zahtjeva za slobodan pristup informacijama NVO Mans na način što je odlučeno:” 1. Usvaja se zahtjev Mreže za afirmaciju nevladinog sektora- MANS, iz Podgorice, ul. Dalmatinska br. 188, pa se dozvoljava pristup informaciji koji se nalaze u posjedu ovog organa a odnose se na kopije: Izvoda iz lokalnog trezora (za period od 11/08/2016 do 25/08/2016), koje je organ loklne uprave dužan da objavljuje petnaestodnevno ( u skladu sa čl. 30 st. 2 Zakona o finansiranju političkih subjekata i izbornih kampanja).Dookument treba da sadrži najmanje: broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja, i svrha plaćanja/naziv konta GK. 2. Pristup informaciji ostvariće se dostavom fotokopija akata putem pošte, preporučenom pošiljkom na adresu podnosioca zahtjeva, u roku od 5 dana od dana kada je podnosilac zahtjeva dostavio dokaz o uplati troškova. 3. Troškovi postupka određuju se u iznosu od 2,00 eura, koje je Mreža za afirmaciju nevladinog sektora-MANS dužina uplati u korist Opštine Berane na žiro račun br. 530-15641-38- Glavni račun trezora Opštine Berane. 4. Žalba protiv ovog rješenja ne odlaže njegovo izvršenje.”

Prvostepeni organ, postupajući po Predlogu za administrativno izvršenje rješenja broj: 06-401-868/1 od 14.09.2016. godine, dana 03.11.2016. godine donio je zaključak broj 06-401-868/6 u kome se obavještava podnosilac zahtjeva da Sekretarijat za finansije i ekonomski razvoj Opština Berane da obustavlja administrativno izvršenje rješenja br. 06-401-868/1 od 14.09.2016. godine, kojim se dozvoljava pristup informacijama blize naznačenim u zahtjevu, te da nakon dobijenog obavještenja o izmirivanju troškova postupka, su podnosiocu zahtjeva dostavljene tražene informacije. Da je prvosterpeni organ prilikom davanja informacija dostavio obavješetenje br. 06-401-868/4 od 22.09.2016. godine u skladu sa članom 26 Zakona o slobodnom pristupu informacijama i naziv potrošačke jedinice i njihove šifre.

Protiv zaključka Sekretarijata za finansije i ekonomski razvoj Opštine Berana podnosilac zahtjeva blagovremeno je uložio žalbu. Žalba je izjavljena zbog pogrešne primjene materijalnog prava i nepotpuno i nepravilno utvrđeno činjenično stanje. U žalbi se navodi da je 16.09.2016. godine Sekretarijat za finansije i ekonomski razvoj Opštine Berane dostavio rješenje broj: 06-401-868/1 od 14. 09. 2016. godine kojim usvaja zahtjev i određuje troškove postupka, te nakon uplate 26. 09. 2016. godine kojih navodno dostavlja traženu dokumentaciju. U obrazloženju osporenog zaključka prvostepeni organ navodi da su podnosiocu zahtjeva dostavljene tražene informacije, shodno članu 33 Zakona o slobodnom pristupu informacijama, kao i da je prilikom dostavljanja informacije dostavio obavještenje i naziv potrošačke jedinice i njihove šifre te da je obaveza po rješenju u cjelosti izvršena. Navodi se da žalilac osporava ovakav stav prvostepenog organa, jer isti ne odgovara stvarnom činjeničnom stanju, da je predlogom za sprovođenje administrativnog izvršenja rješenje, ukazano izvog iz trezaora ne sadrži sve potrebne podatke koji bi garantovali potpuni uvid u potrošnju budžetskih sredstava, te da u jednom dijelu dokumentanije nije prikazan naziv korisnika budžeta (potrošačka jedinica opštine) dok u drugom dijelu nije dat naziv primaoc/dobavljača.U daljem se navodi da je predmet interesovanja izvod iz trezora kojisadrže broj konta/naloga, naziv korisnika budžeta, naziv dobavljača,izvor sredstava, broj budžeteke linije, datum plaćanja, iznos plaćanja i svrhu plaćanja/naziv konta GK. Da prema tome je bez značaja je dostavljanje obavještenjeobavještenje koje je u prilogu dokumentacije dostavljeno jer isto ne sdarži naziv dobavljača. Takođe navode, da upoređivanje izvoda iz trezora sa analitičkim karticama zahtijeva dodatne aktivnosti koje žalilac nije dužan da sprovodi jer tražena informacija mora sadržati sve potrebne podatke. Kako je odredbom člana 9 stav 1 tačka 2 Zakona o slobodnom pristupu informacijama propisano je da je informacija u posjedu organa vlasti faktičko posjedovanje informacije od strane organa vlasti (sopstvene informacije, informacije dostavljene od drugih organa vlasti ili trećih lica), bez obzira na osnov i način sticanja. Član 13 stav 1 ovog Zakona o slobodnom pristupu informacijama propisuje da je organ vlasti dužan da fizičkom i pravnom licu koje traži pristup informaciji omogući pristup informaciji ili njenom dijelu, koju posjeduje, osim u slučajevima predviđenim ovim zakonom. Shodno navedenom žalilac ističe a kako je nesporno da su tražene informacije u posjedu prvostepenog organa, nedvosmisleno se zaključuje da je isti bio dužan dostaviti tražene informacije na način kako je i odlučio rješenjem. Predlaže da Savjet Agencije poništi zaključak Sekretarijata za finansije i ekonomski razvoj Opštine Berane broj 06-401-868/5 od dana 03.11.2016. godine i meritorno odluči.

Sekretarijata za finansije i ekonomski razvoj Opštine Berana je blagovremeno dostavio odgovor na žalbu broj 06-401-868/8 od 22.11.2016. godine. U odgovoru na žalbu prvostepeni organ je naveo da je žalba blagovremena,dopuštena i izjavljena od strane ovlašćenog lica.Da je prvostepeni organ postupajući po zahtjevu za donio rješenje broj 06-401-868/1 od 14.09.2016. godine kojim se dozvoljava pristup informacijama bliže naznačenim u zahtjevu. Da je nakon dobijenog obavještenja o izmirenju troškova postupka, podnosiocu zahtjeva su dostavljene tražene informacije shodno članu 33 Zakona o slobodnom pristupu informacijama. Da su podnosiocu zahtjeva dostavljeni izvodi iz loklanog trezora koji su u program trezorskog poslovanja određeni tako da sadrže šufru organizacije odnosano naziv korisnika Budžeta, broj konta, naziv konta, iznos prihoda, i iznos plaćanja odnosno rashoda, a koji po formi i sadržini u potpunosti zadovoljavaju tražene informacije, vodeći pri tome računa o zaštiti ličnih podataka koji su od značaja za privatnost shodno članu 12 stav 4 Zakon o slobodnom pristupu informacijama i obavještenje broj 06-401-868/4 od 22.09.2016. godineu skladu sa članom 26 Zakona o slobodnom pristupu informacijama i naziva potrošačkih jedinica i njihovie šifre. Predlaže da Agencija za zaštitu ličnih podataka i slobodna pristup informacaijama donese rješenje kojim se odbija žalba kao neosnovana.

Nakon razmatranja spisa predmeta, žalbenih navoda, odgovora na žalbu i uvidom u informaciju traženim zahtjevom Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Član 267 stav 3 Zakona o opštem upravnom postupku propisuje da se izvršenje po službenoj dužnosti sprovodi kada to nalaže javni interes, a izvršenje koje je u ineresu stranske sprovodi se po predlogu stranke. Član 269 stav 1 Zakona o opštem upravnom postupku propisuje da se izvršenje radi ispunjenja novčanih i nenovčanih obaveza izvršenika sprovodi administrativnim putem. Član 270 stav 1 Zakona o opštem upravnom postupku propisuje da administastrativno izvršenje, izuzev novčanih obaveza, sprovodi organ koji je stvar rješavao u prvom stepenu, ako posebim propisom nije drukčije određeno. Član 32 Zakona o slobodnom pristupu informacijama propisuje da je organ vlasti dužan je da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je u postupku utvrdio da je Sekretarijat za finansije i ekonomski razvoj Opštine Berane donio rješenje kojim se dozvoljava pristup traženim informacijama 06-401-868/1 od 14.09.2016.godine na koje se odnose žalbeni navodi i da će se pristup traženoj informaciji ostvariti dostavljanjem tražene informacije podnosiocu zahtjeva. Postupak koji je osporenom aktu prethodio pravilno je sproveden i rješenje je pravilno i na zakonu zasnovano. Savjet Agencije je izvršio uvid u informacije tražene zahtjevom i utvrdio da je ista dostvaljena podnosicu zahtjeva za slobodan pristup informacijama uz akt br. 06-401-868/4 od 22.09.2016. godine. Imajući u vidu prednje navedene odredbe Zakona podnosilac zahtjeva je prvostepenom organu podnio Predlog za administrativno izvršenje rješenja 16/97758 od 31.10.2016.godine, te da je prvostepeni organ u smislu člana 32 Zakona o slobodnom pristupu informacijama organ vlasti koji je dužan je da izvrši rješenje kojim se dozvoljava pristup informaciji i član 270 stav 1 Zakona o opštem upravnom postupku koji propisuje da administastrativno izvršenje sprovodi organ koji je stvar rješavao u prvom stepenu.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**