**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1948-2/16**

**Podgorica, 02.08.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/97909 od 30.09.2016. godine izjavljene radi poništaja akta Sekretarijata lokalne uprave Šavnik br.03-061-UPI-33/1 od 12.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 24.10.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Po osnovu podnijetog zahtjeva Mreže za afirmaciju nevladinog sektora br. 16/97908 od 05.09.2016.godine kojim je tražena informacija koja se tiče kopije svih izdatih Izvoda iz lokalnog trezora za period od 12/07/2016 do 26/07/2016. prvostepeni organ je donio obavještenje kojim je obavijestio podnosioca zahtjeva da se tražene informacije nalaze na sajtu Opštine Šavnik [www.savnik.me](http://www.savnik.me) u rubrici Parlamentarni izbori.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Dana 05.09.2016. godine žalilac je uputio zahtjev za slobodan pristup informacijama kojim su od Sekretarijata lokalne uprave Šavnik tražene kopije: Izvodi iz lokalnog trezora za period od 12/07/2016 do 26/07/2016.godine koje je organ lolakle uprave dužan da objavljuje petnaestodnevno (u skladu sa čl.30 st 2 Zakona o finansiranju političkih subjekata i izbornih kampanja). Dokument treba da sadrži najmanje: broj konta/naloga, naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK .

Dana 16. septembra 2016. godine Sekretarijat lokalne uprave Šavnik dostavlja akt broj: 03-061-UPI-33/1 od dana 12.septembra 2016.godine kojim obavještava žalioca da su tražene informacije javno objavljene na zvaničnoj internet stranici tog organa. U postupku donošenja osporenog akta prvostepeni organ je na štetu žalioca povrijedio zakon, a koja povreda se sastoji u sljedećem: Shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Prema stavu 2 istog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena." Naime,navodi dalje žalilac, na navedenoj interenet stranici objavljena je nepotpuna analitička kartica koja ne sadrži podatke koji bi garantovali potpuni uvid u potrošnju budžetskih sredstava, tačnije ne sadrži podatke koji se tiču broj konta/naloga, ukupan iznos plaćanja i svrhu plaćanja/naziv konta. Na taj način je prvostepeni organ je ograničio transparentnost i kontrolu potrošnje budžetskih sredstava, jer objavljeni dio informacija nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi da li je došlo do zloupotrebe državnih sredstava.

Predmet interesovanja žalioca jesu analitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Shodno tome, informacija na koju žalioca upućuje Sekretarijat lokalne uprave Šavnik nije relevantna, niti suštinski odgovara informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je donošenjem akta Sekretarijata lokalne uprave Šavnik uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije za zaštitu ličnih podataka i slobodan pristup informacijama poništi akt Sekretarijata lokalne uprave Šavnik broj: 03-061-UPI-33/1 od 12. septembra 2016. godine i meritorno odluči.

Nakon razmatranja spisa predmeta, žalbenih navoda, uvida u dostavljene analitičke kartice i neposrednog uvida na link prvostepenog organa <http://www.savnik.me/index.php?page=izvodi-iz-lokalnog-trezora> na kom je objavljena tražena informacija zahtjevom za slobodan pristup informacijama br. 16/97908 i to: Dnevno zatvaranje, fiskalna godina 2016. stanje na dan 10.07.2016., prihodi i rashodi za dan 11.07.2016.godine, prihodi i rashodi za dan 12.07.2016.godine; prihodi i rashodi za dan 15.07.2016.godine; prihodi i rashodi za dan 18.07.2016.godine; prihodi i rashodi za dan 19.07.2016.godine; prihodi i rashodi za dan 20.07.2016.godine; prihodi i rashodi za dan 21.07.2016.godine i prihodi i rashodi za dan 22.07.2016.godine,Savjet Agencije je našao da je žalba neosnovana.

Savjet Agencije je neposrednim uvidom u dostavljene Izvode iz lokalnog trezora za navedeni period nedvosmisleno utvrdio da se iste ne razlikuju od onih koje su objavljene na internet stranici prvostepenog organa, na linku <http://www.savnik.me/index.php?page=izvodi-iz-lokalnog-trezora>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Sekretarijat lokalne uprave Šavnik u zakonskom roku podnosiocu zahtjeva dostavio obavještenje br. 03-061-UPI-33/1 od 12.09.2016.godine u kom se navodi da su tražene informacije javno dostupne na sajtu ovog organa <http://www.savnik.me/index.php?page=izvodi-iz-lokalnog-trezora> na kojim je objavljena tražena informacija i to: Dnevno zatvaranje, fiskalna godina 2016. stanje na dan 10.07.2016., prihodi i rashodi za dan 11.07.2016.godine, prihodi i rashodi za dan 12.07.2016.godine; prihodi i rashodi za dan 15.07.2016.godine; prihodi i rashodi za dan 18.07.2016.godine; prihodi i rashodi za dan 19.07.2016.godine; prihodi i rashodi za dan 20.07.2016.godine; prihodi i rashodi za dan 21.07.2016.godine i prihodi i rashodi za dan 22.07.2016.godine, Savjet Agencije je utvrdio da je Sekretarijat lokalne uprave Šavnik pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dao jasno obavještenje gdje se može pronaći tražena informacija na internet stranici Sekretarijata lokalne uprave Šavnik, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u internet stranicu Sekretarijata lokalne uprave Šavnik i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**