**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1698-2/16**

**Podgorica, 26.01.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/98145 od 20.09.2016.godine izjavljene radi poništaja akta Sudskog savjeta Crne Gore broj: 10-4851-1/16 od 07.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 28.10.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt broj: 10-4851-1/16 od 07.09.2016.godine, po osnovu podnijetog zahtjeva br. 16/98145 06.09.2016. godine, kojim se tražiena dostava akata: svih izdatih putnih naloga za upravljanje službenim vozilom (za period od 22.08.2016. do 28.08.2016.godine), koje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač ili većinski ili djelimični vlasnik država ili jedinica, dužni da objave sedmično (u skladu sa članom32 stav 3 Zakona o finansiranju političkih subjekata i izbornih kampanja), a koji sadrže sve informacije o utrošku goriva i mazivai evidenciju kretanja vozila, provedenog vremena i učinka, te obavještavaju da su tražene informacije objavljene na sajtu sajtu www.sudovi.me u okviru menia Sudski savjet i podmenija Obaveze iz ZFPP.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 06.09.2016. godine upućen zahtjev za pristup informacijama kojim je od Sudskog savjeta Crne Gore traženo da dostavi kopiju svih izdatih putnih naloga za upravljanje službenim vozilima za period od 22/08/2016 do 28/08/2016., dokument treba da uključuje: evidenciju troškova goriva i maziva i evidenciju kretanja vozila, provedenog vremena i učinka. Navodi se da je dana 08.09.2016. godine Sudski savjet dostavio akt broj: 10-4851-1/16 od 07.09.2016.godine, kojim obavještava da je tražena informacija javno objavljena na sajtu tog organa. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ je izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Naime, žalilac ističe da informacija na koju Sudski savjet upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt Sudskog savjeta broj: 10-4851-1/16 od 07.09.2016. godine i meritorno odluči.

Prvostepeni organ u Odgovoru na žalbu broj 10-5140-1/16 od 23.09.2016.godine naveo da je žalba neosnovana. Da navodi koji su izneseni u žalbi ne stoje u cjelosti, da odlučujući po navedenom zahtjevu ovaj organ je utvrdio da su tražene informacije objavljene na sajtu www.sudovi.me, u okviru menia Sudski savjet, te dostavio obavještenje shodno članu 26 istog zakona. U daljem navode, da su neosnovani navodi iz žalbe da objavljeni navodi ne sadrže sve informacije o utrošku goriva i maziva, evidenciji kretanja vozila, provedenog vremena i učinka. Ističe da Sekretarijat Sudskog savjeta koristi obrazac: nalog za službeno putovanje - putni račun, što potvrđuju i kopije koje je uz, žalbu priložila Mreža za afirmaciju nevladinog sektora - "MANS", iz Podgorice, a koji koriste organi čiji je osnivač država Crna Gora. Da u navedenim obrascima se upisuju podaci o radniku, vremenu polaska i dolaska sa puta, vrsta prevoza, pređena kilometraža, ostali troškovi, učinak, dok se iz analitičkih kartica, takođe obajvljenih na navedenom sajtu Sudskog savjeta www.sudovi.me, utvrđuje utrošak goriva ( kartice za Jugopetrol- Kotor, jedinog ovlašćenog distributera za sve sudove u Crnoj Gori, na osnovu sprovedenog tendera). Podatkom za mazivo raspolaže ovlašćeni serviser vozila. Predlažu da Agencija za zaštitu ličnih podataka i slobodan pristup informacijama u cjelosti odbije predmetnu žalbu.

Nakon razmatranja spisa predmeta, žalbenih navoda,odgovora na žalbu, i neposrednog uvidaputne naloge kao i na linku http://sudovi.me/sscg/obaveze-iz-zfpp/ na kom je objavljena tražena informacija zahtjevom za slobodan pristup informacijama br. 16/98145 i to: : Putni nalog za službeno i drugo vozilo broj 004516, Putni nalog za službeno i drugo vozilo broj 004602, Nalog za službeno putovanje broj 09-4718/16, Nalog za službeno putovanje broj 09-4718/16-1, Nalog za službeno putovanje broj 09-4718/16-2, Nalog za službeno putovanje broj 09-4718/16-3, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga ne razlikuje od onoga što je objavljeno na internet stranici na linku http://sudovi.me/sscg/obaveze-iz-zfpp/

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Sudski savje Crne Gore u zakonskom roku podnosiocu zahtjeva dostavio obavještenje broj: 10-4851-1/16 od 07.09.2016. godine u kom se navodi da su tražene informacije javno dostupne na web sajtu [www.sudovi.me](http://www.sudovi.me) na kom je objavljena tražena informacija i to: Putni nalog za službeno i drugo vozilo broj 004516, Putni nalog za službeno i drugo vozilo broj 004602, Nalog za službeno putovanje broj 09-4718/16, Nalog za službeno putovanje broj 09-4718/16-1, Nalog za službeno putovanje broj 09-4718/16-2, Nalog za službeno putovanje broj 09-4718/16-3, Savjet Agencije je utvrdio da je Sudski savjet Crne Gore pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dala jasan link http://sudovi.me/sscg/obaveze-iz-zfpp/ gdje se može pronaći tražena informacija na internet stranici Sudski savjet Crne Gore te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Sudskog savjeta Crne Gore i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**