**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 2198/15-2**

**Podgorica, 10.04.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X iz Tivta br.1288 od 09.09.2015. godine, radi poništaja rješenja JU SMŠ „Mladost“ Tivat broj: 1268 od 07.09.2015.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 20.05.2016. godine donio:

**R J E Š E NJ E**

Žalba se usvaja.

Poništava se rješenje JU SMŠ „Mladost“ Tivat broj: 1268 od 07.09.2015.godine.

Odobrava se pristup informaciji po zahtjevu X X br. 1065 od 21.08.2015.godine to kopiju informacije: Brojeva žiro-računa (koji su bili u funkciji, i koji su sada funkcionalni) a koje je JU SMŠ „Mladost“ Tivat otvorila kod poslovnih banaka u CG u vremenu od 01.09.2009.godine do dana podnošenja ovog zahtjeva dana 21.08.2015.godine u roku od pet dana od dana kada je podnosilac zahtjeva dostavio dokaz o uplati troškova postupka Agenciji za zaštitu ličnih podataka i slobodan pristup informacijama – Odsjeku za slobodan pristup informacijama.

X X iz Tivta na ime troškovi postupka dužan je uplati 0,05 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Agenciji za zaštitu ličnih podataka i slobodan pristup informacijama – Odsjeku za slobodan pristup informacijama.

**O b r a z l o ž e nj e**

Prvostepeni organ je postupajući po zahtjevu br. 1065 od 21.08.2015.godine donio rješenje br.1268 od 07.09.2015.godine kojim je odlučeno na način: “Odbija se zahtjev X X br.1065 od 21.08.2015.godine koji se odnosi na pisanu informaciju o brojevima žiro računa (koji su bili u funkciji i koji su sada funkcionalni) a koje je SMŠ „Mladost“ – Tivat otvorilakod poslovnih banaka u Crnoj Gori u vremenu od 01.09.2016.godine do dana podnošenja zahtjeva, jer iste već posjedujete.“ U obrazloženju rješenja prvostepeni organ je istakao da je po primljenom zahtjevu br.1065 od dana 21.08.2015.godine podnosioca X X, razmatrajući predmetni zahtjev zaključio da podnosilac već posjeduje informaciju koju je tražio zahtjevom za slobodan pristup.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog povrede pravila postupka i pogrešno i nepotpuno utvrđenog činjeničnog stanja i pogrešne primjene materijalnog prava. Podnosilac žalbe navodi da je dana 21.08.2015.godine uputio zahtjev za slobodan pristup informacijama, na koji je prvostepeni organ donio rješenje br.1268 od 07.09.2015.godine, kojim se zahtjev odbija, sa obrazloženjem da podnosilac zahtjeva već posjeduje traženu informaciju. Žalilac je predmetnim zahtjevom tražio informaciju koaj se odnosi na brojeve žiro računa kod poslovnih banaka za prvostepeni organ iz razloga što smatra da je odgovorno lice prvostepenog organa učesnik u koruptivnim radnjama, da je nezakonito koristilo javna sredstva, zloupotrebljavali ovlašćenja, te vršilo veliki broj krivičnih djela. Žalilac navodi da je osporenim rješenjem povrijeđeno pravo na njegovu štetu, da je pomenuto rješenje nezakonito, razlozi za osporeno rješenje su u suprotnosti sa stvarnim činjeničnim stanjem, te da je prvostepeni organ pogrešno primijenio materijlno pravo za ovu pravnu stvar. Žalilac dalje navodi da je činjenica da ne posjeduje traženu informaciju, na šta ukazuje desetine predloga za prinudno izvršenje pravosnažnih i izvršnih presuda Osnovnog suda u Kotoru i Osnovnog suda u Cetinju, a koje je žalilac podnio kao povjerilac – tužilac protiv prvostepenog organa JU SMŠ “Mladost“ Tivat javnim izvršiteljima Samardžiću u Kotoru i Latkoviću u Cetinju. Činjenica je, ističe nadalje žalilac, da prvostepeni organ nijada nije dostavio traženu informaciju podnosiocu zahtkeva, odnosno žaliocu. Iz ovog razloga žalilac smatra da su besmisleni razlozi prvostepenog organa u ožalbenom rješenju, da su u suprotnosti sa stvarnim činjenicama, da je pogrešno i nepotpuno utvrđeno činjenično stanje, te pogrešno primijenjeno materijalno pravo, iz kog razloga je žalilac Agencije za zaštitu ličnih podataka i slobodan pristup informacijama da preinači osporeno rješenje prvostepenog organa br.1268 od 07.09.2015.godine te odobri pristup informacijama po zahtjevu br.1065 od 21.08.2015.godine.

Nakon razmatranja spisa predmeta, navoda žalbe i odgovora na žalbu, Savjet Agencije nalazi da je žalba osnovana.

Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom.

Savjet Agencije je poništio rješenje prvostepenog organa br.1268 od 07.09.2015. godine zbog pogrešno i nepotpuno utvrđenog činjeničnog stanja i pogrešne primjene materijalnog prava.

Savjet Agencije uvidom u spise predmeta utvrdio da se predmetni zahtjev odnosi na informaciju koja ne sadrži podatke koji se štite shodno članu 14 Zakona o slobodnom pristupu informacijama, a koji je osnov za ograničenje pristupa informacijama shodno Zakonu o slobodnom pristupu informacijama. Prvostepeni organ nije dostavio niti jedan dokaz kojim bi se moglo utvrditi da je tražena informacija već bila predmet zahtjeva za slobodan pristup, i da je dostavljena podnosiocu u poslednjih šest mjeseci, kako je propisano odredbom člana 29 stav 1 tačka 2 Zakona o slobodnom pristupu informacijama, što bi predstavljalo valjan, odnosno zakonit razlog za odbijanje zahtjeva za slobodan pristup informacijama. S obzirom da prvostepeni organ u obrazloženju osporenog rješenja nije naveo na koji način je podnosioc zahtjeva u posjedu tražene informacije, niti ovu činjenicu potkrijepio dokazima Savjet Agencije je našao da ovakvo rješenje treba poništiti, te odobriti pristup informaciji. U konkretnom slučaju kroz pravilnu primjenu članova 1, 3, 4, 5, 6 i 7 Zakona o slobodnom pristupu informacijama organ vlasti je bio dužan da omogući pristup informaciji i dostavi je podnosiocu zahjeva na način kako je to traženo zahtjevom za slobodan pristup.

S obzirom na prednje, Savjet Agencije je odobrio pristup informaciji po zahtjevu X X iz Tivta,i to kopiju: pisane informacije o brojevima žiro računa (koji su bili u funkciji i koji su sada funkcionalni) a koje je JU SMŠ “Mladost“-Tivat otvorila kod poslovnih banaka u Crnoj Gori u vremenu od 01.09.2009.godine do dana podnošenja21.08.2015.godine zahtjeva u roku od pet dana od dana kada je podnosilac zahtjeva dostavio dokaz o uplati troškova postupka Agenciji za zaštitu ličnih podataka i slobodan pristup informacijama – Odsjeku za slobodan pristup informacijama.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su isti određeni.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 1 stranicu primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.066/16) određuje se naknada troškova postupka u ukupnom iznosu 0,05 EUR i to na ime kopiranja 1 stranice po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19, u roku od pet dana od dana prijema rješenja i dokaz o uplati dostaviti Agenciji za zaštitu ličnih podataka i slobodan pristup informacijama – Odsjeku za slobodan pristup informacijama.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**