**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-584/16**

**Podgorica, 06.11.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/83799-83806 od 12.04.2016. godine, koga zastupa Veselin Radulović, advokat iz Podgorice, radi poništaja rješenja 13. Jul Plantaže AD Podgorica broj: 002/1 od 30.03.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 11.05.2017. godine donio:

**R J E Š E NJ E**

Žalba se usvaja.

Poništava se rješenje 13. Jul Plantaže AD Podgorica broj: 002/1 od 30.03.2016.godine. Dozvoljava se pristup informaciji po zahtjevu NVO Mans br. 16/83799-83806 od 11.03.2016. godine putem dostavljanja kopije: Izvještaja o poslovanju „ 13.Jul - Plantaže" a.d . Podgorica za 2008, Izvještaja o poslovanju „ 13.Jul - Plantaže" a.d . Podgorica za 2009, Izvještaja o poslovanju „ 13.Jul - Plantaže" a.d . Podgorica za 2010, Izvještaja o poslovanju „ 13.Jul - Plantaže" a.d . Podgorica za 2011, Izvještaja o poslovanju „ 13.Jul - Plantaže" a.d . Podgorica za 2012, Izvještaja o poslovanju „ 13.Jul - Plantaže" a.d . Podgorica za 2013, Izvještaja o poslovanju „ 13.Jul - Plantaže" a.d . Podgorica za 2014, Izvještaja o poslovanju „ 13.Jul - Plantaže" a.d . Podgorica za 2015.

Troškovi postupka po žalbi br. 16/83799-83806 od 12.04.2017 godine, su 476,00 EUR.

Rješenje se dostavlja na izvršenje prvostepenom organu.

**O b r a z l o ž e nj e**

Prvostepeni organ je postupajući po zahtjevu br. 16/83799-83806 od 11.03.2016. godine donio rješenje br. 002/1 od 30.03.2016. godine kojim je odlučeno na način: “Mreži za afirmaciju nevladinog sektora MANS, na osnovu Zahtjeva br. 16/83799-83806 od 11.03.2016. god. dozvoljava se pristup aktu koji sadrži informaciju o izvještajima poslovanja „ 13.Jul - Plantaže" a.d . Podgorica za 2008, 2009, 2010, 2011, 2012, 2013, 2014, 2015 godinu i to na sledeći način: - Izvještaj poslovanja „ 13.Jul - Plantaže" a.d . Podgorica za 2008, 2009 će se dostaviti u formi kopije u roku od 15 dana od dana prijema Zahtjeva, Izvještaji poslovanja „ 13.Jul - Plantaže" a.d . Podgorica za 2010, 2011, 2012, 2013, 2014 godinu se objavljeni na web stranici Komisije za hartije o vrijednosti „yvww.scmn.me to podnosilac Zahtjeva može da izvrši uvid u tražene informacije na naznačenom sajtu. Izvještaj poslovanja „ 13.Jul - Plantaže" a.d . Podgorica za 2015. godinu će se dostaviti nakon usvajanja na redovnoj Skupštini akcionara.“ Kao obrazloženje prvostepeni organ u rješenju navodi da je Mreža za afirmaciju nevladinog sektora MANS, Dalmatinska 188, podnijela dana 11.03.2016.god, Zahtjev za pristup informaciji br. 16/83799-83806, kojim traži da im se na osnovu Zakona o slobodnom pristupu informacijima dostavi kopija izvještaja poslovanja,, 13.Jul - Plantaže" a.d. Podgorica za 2008, 2009, 2010, 2011, 2012, 2013, 2014, 2015 godinu. Odredbama Zakona o slobodnom pristupu informacijima propisao je da organ vlasti u pisanoj formi obavijesti Podnosica zahtjeva o tome gdje je informacija javno objavljena. Budući da su izvještaji o poslovanju „ 13.Jul - Plantaže" a.d . Podgorica javno objavljeni na web stranici Komisije za hartije o vrijednosti „www.scmn.me", to podnosilac Zahtjeva može da izvrši uvid u tražene informacije na naznačenom sajtu. Na osnovu izloženog odlučeno je kao u dispozitivu Rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog nepotpuno i nepravilno utvrđenog činjeničnog stanja, pogrešne primjene materijalnog prava i povrede pravila postupka. Navodi se da je dana 11. marta 2016. godine žalilac uputio zahtjev za pristup informacijama br. 16/83799-83806 od 11.03.2016. godine. Dana 04. aprila 2016. godine "13. Jul Plantaže"A.D. Podgorica dostavlja rješenje broj: 002/1 od dana 30. marta 2016. godine, kojim zahtjev za slobodan pristup informacijama dozvoljava i navodi da će izvještaji poslovanja za 2008. i 2009.godinu biti dostavljeni u roku od 15 dana od dana prijema zahtjeva, te da će izvještaj poslovanja za 2015.godinu dostaviti nakon usvajanja istog na redovnoj Skupštini akcionara. Stavom 2 dispozitiva rješenja navodi se da su izvještaji poslovanja za 2010., 2011,, 2012,, 2013, i 2014.godinu objavljeni na web stranici Komisije za hartije od vrijednosti [www.scmn.me](http://www.scmn.me). Žalilac osporava navedeno rješenje prvostepenog organa jer je donošenjem istog prvostepeni organ pogrešno primijenio materijalni propis, te pogrešno utvrdio činjenično stanje. U obrazloženju osporenog rješenja prvostepeni organ navodi da su tražene informacije javno objavljene na web stranici Komisije za hartije od vrijednosti www.scmn.me, te da podnosilac zahtjeva može da izvrši uvid u tražene informacije na naznačenom sajtu. Žalilac osporava ovakav stav prvostepenog organa jer isti ne odgovara stvarnom činjeničnom stanju. Shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Prema stavu 2 ovog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena." Naime, pretragom navedenog sajta nijesu pronađene informacije tražene zahtjevom, već se na navedenom sajtu nalaze finansijski izvještaji, koji nijesu bili predmet zahtjeva. Prema tome, javno objavljeni i dostupni su samo izvještaji koji predstavljaju dio traženih izvještaja. Dakle, informacije na koje nas prvostepeni organ upućuje nijesu relevantne, niti suštinski odgovaraju informacijama traženim zahtjevom za slobodan pristup informacijama, jer u zahtjevu žalilac nedvosmisleno traži dostavljanje kopije izvještaja o poslovanju za navedene godine. Naposletku, tražene informacije, po nalaženju žalioca, su informacije od javnog značaja jer je "13. Jul Plantaže"A.D. Podgorica privredno društvo u kojem država Crna Gora ima većinski paket akcija, te je shodno tome nesporno da je osporeno rješenje o ograničenju pristupa donijeto paušalno i arbitrarno, jer prvostepeni organ nije uopšte utvrdio o kakvim izvještajima je riječ, već je samo površno poistovijetio tražene izvještaje sa objavljenima, iako se radi o potpuno različitim izvještajima. Dalje osporeno rješenje je konktradiktorno samo sebi, pa je nejasno da li prvostepeni organ dozvoljava pristup svim traženim izvještajima, kako navodi tačkom 1 dispozitiva rješenja ili nas upućuje na web stranicu Komisije za hartije od vrijednosti, kako navodi u obrazloženju. Osim toga, nejasno je zašto dispozitivom rješenja određuje da će dostaviti izvještaje za 2008. i 2009.godinu u roku od 15 dana od dana prijema zahtjeva, kad u obrazloženju za iste upućuje na navedenu web stranicu. Prema tome, rješene prvostepenog organa je u cjelosti nerazumljivo i nezakonito, čime je zahvaćeno bitnom povredom pravila postupka iz člana 226 stav 2 tačka 7 Zakona o opštem upravnom postupku, jer suprotnost dispozitiva rješenja sa obrazloženjem onemogućava uopšte utvrđivanje zakonitosti i pravilnosti rješenja. S obzirom da je donošenjem rješenja prvostepenog organa ograničeno njegovo zakonsko pravo na slobodan pristup informacijama na njegovu štetu, a u skladu sa navedenim, žalilac blagovremeno izjavljuje žalbu i predlaže da Savjet Agencije za zaštitu ličnih podataka i slobodan pristup informacijama poništi rješenje "13. Jul Plantaže"A.D. Podgorica broj: 002/1 od 30. marta 2016. godine i meritorno odluči po žalbi.

Prvostepeni organ dostavio je žalbu NVO MANS br.16/83799-83806 od 12.04.2016.godine Agenciji za zaštitu ličnih podataka i slobodan pristup informacijama. Prvostepeni organ se izjasnio u odgovoru na žalbu navodeći da su neosnovani navodi iz predmetne žalbe. Odredbama člana 16 Zakona o slobodnom pristupu informacijama propisan je test štetnosti objelodanjivanjem informacija. Nesumnjivo je da bi objavljivanje traženih informacija izazvalo štetne posledice po interes veći od interesa javnosti da sazna tu informaciju. Takođe 13. Jul Plantaže AD imaju propisan Pravilnik o zaštiti lica, imovine i poslovanja, kao i Pravilnik o poslovnoj tajni koja ga ograničava u pogledu objelodanjivanja traženih informacija.

Nakon razmatranja spisa predmeta, žalbenih navoda i odgovora na žalbu Savjet Agencije je u skladu sa članom 238 Zakona o opštem upravnom postupku, shodno svojim ovlaštenjima a poštujući pozitivne propise, našao da je žalba osnovana.

Savjet Agencije je poništio rješenje prvostepenog organa br.002/1 od 30.03.2016. godine zbog pogrešne primjene materijalnog prava.Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom. Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom. Članom 9 stav 1 tačka 2 Zakona o slobodnom pristupu informacijama propisano je da je informacija u posjedu organa vlasti faktičko posjedovanje tražene informacije od strane organa vlasti (sopstvena informacija, informacija dostavljena od drugog organa vlasti ili od trećeg lica) bez obzira na osnov i način sticanja. Članom 10 Zakona o slobodnom pristupu informacijama propisano je da je informacija dokument ili dio dokumenta u pisanoj, štampanoj, video, zvučnoj, elektronskoj ili drugoj formi, uključujući i njihove kopije, bez obzira na sadržinu, izvor (autora), vrijeme sačinjavanja ili sistem klasifikacije. Pristup informacijama obuhvata pravo traženja i primanja informacija, bez obzira na svrhu i podatke koji su u njima sadržani. Članom 13 Zakona o slobodnom pristupu informacijama je propisano da je organ vlasti dužan da fizičkom i pravnom licu koje traži pristup informaciji (u daljem tekstu: podnosilac zahtjeva) omogući pristup informaciji ili njenom dijelu koju posjeduje, osim u slučajevima predviđenim ovim zakonom. Član 14 Zakona o slobodnom pristupu informacijama je propisano da organ vlasti može ograničiti pristup informaciji ili dijelu informacije, ako je to u interesu:1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti; 2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti; 3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca, sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom, mjere tajnog nadzora, zaštićenog svjedoka i svjedoka saradnika, efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka; 5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine. Prvostepeni organ se neosnovanao pozvao na odredbu člana 26 Zakona o slobodnom pristupu informacijama da je informacija javno objavljena upućujući podnisioca na sajt u pogledu izvještaja poslovanja za 2010., 2011,, 2012,, 2013, i 2014.godinu objavljeni na web stranici Komisije za hartije od vrijednosti [www.scmn.me](http://www.scmn.me) je je Savjet Agencije utvrdio da su na sajtu objavljeni finansijski izvještaji a ne izvještaji o poslovanju ćijeni da prvostepeni organ nije pravilno primjenio materijalno pravo pogrešno pozivajući se na član 26 Zakona o slobodnom pristupu informacijama te je isti u smislu člana 4 Zakona o slobodnom pristupu informacijama dužan učiniti izvještaje dostupne podsiocu zahtjeva čineći svoj rad transparentnim u pogledu svoj poslovanja jer ne postoje uslovi za ograničenja pristupa traženim informacijama u smislu člana 14 Zakona o slobodnom pristupu informacijama.

S obzirom na prednje, Savjet Agencije je odobrio pristup informaciji po zahtjevu NVO Mans br. 16/83799-83806 od 11.03.2016.godine, shodno članu 13 Zakona o slobodnom pristupu informacijama dostavljanjem kopije: Izvještaja o poslovanju „ 13.Jul - Plantaže" a.d . Podgorica za 2008, Izvještaja o poslovanju „ 13.Jul - Plantaže" a.d . Podgorica za 2009, Izvještaja o poslovanju „ 13.Jul - Plantaže" a.d . Podgorica za 2010, Izvještaja o poslovanju „ 13.Jul - Plantaže" a.d . Podgorica za 2011, Izvještaja o poslovanju „ 13.Jul - Plantaže" a.d . Podgorica za 2012, Izvještaja o poslovanju „ 13.Jul - Plantaže" a.d . Podgorica za 2013, Izvještaja o poslovanju „ 13.Jul - Plantaže" a.d . Podgorica za 2014, Izvještaja o poslovanju „ 13.Jul - Plantaže" a.d . Podgorica za 2015.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Odluka o troškovima advokatu Veselinu Raduloviću, donijeta je shodno odredbi 107 stav 1 Zakona o opštem upravnom postupku, kao i po AT-u kojim je tarifnim brojem 9 predviđena naknada troškova za sastavljanje redovnih i vanrednih pravnih ljekova, kojim advokatu pripada dvostruki iznos nagrade propisane tarifnim brojevima 6 tačka 8 (u upravnom postupku i upravnom sporu 200 EUR) što iznosi 400 EUR, sa obračunatim paušalom od 25% od ukupno obračunatog iznosa nagrade po tarifi za sporedne radnje shodno tarifnom broju 18,uz obračunati PDV od 19% što iznosi 76 EUR, što sve ukupno u konkretnom predmetu iznosi 476,00 EUR.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**