**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-935-2/17**

**Podgorica, 20.10.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X iz Tivta br.UPI 206/1 od 20.02.2017.godine, radi poništaja rješenja JU SMŠ „Mladost“ Tivat broj: UPI 133/2 od 10.02.2017.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i br. 030/17) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 14.06.2017. godine donio:

**R J E Š E NJ E**

Žalba se usvaja.

Poništava se rješenje JU SMŠ „Mladost“ Tivat broj: UPI 133/2 od 10.02.2017.godine.

Odobrava se pristup informaciji po zahtjevu X X br. UPI 133/1 od 16.01.2017.godine i obavezuje se JU SMŠ Mladost Tivat, da dostavi informaciju podnosiocu zahtjeva X X i to kopiju: pisane informacije o tome ko su zakupci (pravna i fizička lica) sportske sale JU SMŠ Mladost Tivat te u kojim danima i satima je JU SMŠ Mladost Tivat izdala u zakup sportsku salu zakupcima, a za novembar 2009.godine.

X X iz Tivta na ime troškovi postupka dužan je uplati 0,50 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati JU SMŠ „Mladost“ Tivat .

**O b r a z l o ž e nj e**

Prvostepeni organ je postupajući po zahtjevu br. UPI 133/1 od 16.01.2017.godine donio rješenje UPI 133/2 od 10.02.2017.godine kojim je odlučeno na način: Na osnovu člana 29 stav 1 tačka 1 Zakona o slobodnom pristupu informacijama odbacuje se zahtjev X X UP I 133/1 od 16.01.2017.godine, jer podrazumijeva sačinjavanje nove informacije. U obrazloženju rješenja prvostepeni organ je naveo da se dana 16.01.2017.godine X X obratio ovom organu sa zahtjevom UPI 133/1 da mu dostavi pisanu informaciju o tome ko su zakupci (pravna i fizička lica) sportske sale JU SMŠ Mladost Tivat, te u kojim danima i satima je JU SMŠ Mladost Tivat izdala u zakup sportsku salu zakupcima, a za novembar 2009.godine. Na osnovu člana 29 stav 1 tačka 1 Zakona o slobodnom pristupu informacijama organ vlasti će odbaciti zahtjev za pristup informaciji, ako pristup informaciji zahtijeva ili podrazumijeva sačinjavanje nove informacije, što bi se u ovom slučaju podrazumijevalo, naveo je prvostepeni organ. Na osnovu izloženog odlučeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog svih zakonom propisanih razloga. Podnosilac žalbe navodi da je dana 16.01.2017.godine uputio zahtjev za slobodan pristup informacijama tražio od JU SMŠ „Mladost“ Tivat da mu dostavi informaciju, i to kopiju: pisane informacije o tome ko su zakupci (pravna i fizička lica) sportske sale JU SMŠ Mladost Tivat te u kojim danima i satima je JU SMŠ Mladost Tivat izdala u zakup sportsku salu zakupcima, a za novembar 2009.godine. JU SMŠ Mladost je rješenjem UP I 133/2 od 10.02.2017.godine odbacila zahtjev UP I 133/1 od 16.01.2017.godine. Rješenje UP I 133/2 od 10.02.2017.godine je nezakonito. Žalilac navodi da je osporenim rješenjem povrijeđeno pravo na njegovu štetu, da je pomenuti rješenje nezakonit, razlozi za osporeno rješenje su u suprotnosti sa stvarnim činjeničnim stanjem, te da je prvostepeni organ pogrešno primijenio materijlno pravo za ovu pravnu stvar. JU SMŠ Mladost Tivat posjeduje akte o pravnom poslu od JU SMŠ Mladost Tivat i zakupac sportske sale za novembar 2009.godine. Žalilac napominje da u prednje navedenim aktima (ugovorima o zakupu sportske sale JU SMŠ Mladost Tivat sačinjenim od JU SMŠ Mladost Tivat i fizičkih i pravnih lica za decembar 2009.godine su navedene tražene informacije, te žalilac ističe da nije tražio od JU SMŠ Mladost Tivat da sastavlja novu informaciju. Sve prethodno navedeno u ovoj žalbi, navodi žalilac, ukazuje da je Rješenje UP I 133/2 od 10.02.2017.godine nezakonito. S toga žalilac predlaže da Agencija za zaštitu ličnih podataka i slobodan pristup informacijama Podgorica poništi rješenje JU SMŠ „Mladost“ UP1 133/2 od 10.02.2017. godine, te da JU SMŠ „Mladost“ Tivat obaveže da žaliocu dostavi informacije tražene zahtjevom UPI 133/1 od 16.01.2017. godine.

Prvostepeni organ je dana 24.02.2017.godine aktom UP I 206/2 dostavio žalbu i odgovor na žalbu. U odgovoru n ažalbu se navodi da je dana 20.02.2017.godine X X izjavio žalbu Agencji za zaštitu ličnih podataka i slobodan pristup informacijama, a preko prvostepenog organa. Navodi se da je žalilac podnio zahtjev za slobodan pristup informacijama br. UP I 133/1 dana 16.01.2017.godine kojim je od prvostepenog porgana tražio da mu dostavi pisanu informaciju ko su bili zakupci sportske sale JU SMŠ Mladost Tivat kojim danima i satima u novembru 2009.godine. Žalilac navodi da su informacije tražene zahtjevom sadržane u aktima o pravnom poslu o zakupu, a s obzirom da imenovani ne traži fotokopiju navedenih akata ili njihovih djelova, dostavljanje ove informacije podrazumijevalo bi kucanje novog teksta, odnosno sačinjavanje nove informacije. Na osnovu člana 29 stav 1 Zakona o slobodnom pristupu informacijama JU SMŠ Mladost Tivat donijela je rješenje kojim je odbila zahtjev X X kao neosnovan, nakon što je utvrdila da informacije tražene predmetnim zahtjevom predstavljeju sačinjavanje nove informacije.

Savjet Agencije je dana 01.02.2017.godine u smislu člana 40 zakona o slobodnom pristupu informacijama prvostepenom organu uputilo zahtjev br. 07-33-1178-1/17 u kome se od istog traži dostavljanje traženih informacija zahtjevom X X UPI 133/1 od 16.01.2017.godine, a u cilju odlučivanja po predmetnoj žalbi.

Prvostepeni organ je dana 10.02.2017.godine, postupajući po zahtjevu Agencije dostavio dokumentaciju koja predstavlja informaciju traženu zahtjevom za slobodan pristup UP I 133/1 od 16.01.2017.godine, i to: Ugovore o zakupu sportske sale za novembar 2009.godine.

Nakon razmatranja spisa predmeta, navoda žalbe, odgovora na žalbu i neposrednog uvida u traženu informaciju Savjet Agencije nalazi da je žalba osnovana.

Savjet Agencije je poništio rješenje prvostepenog organa br.UPI 133/2 od 10.02.2017. godine zbog pogrešno i nepotpuno utvrđenog činjeničnog stanja. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim dakle ovim zakonom a ne drugim. Članom 3 Zakona o slobodnom pristupu informacijama, propisano je da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom. Članom 14 Zakona o slobodnom pristupu informacijama taksativno su navedeni slučajevi i to na način da organ vlasti može ograničiti pristup informaciji ili dijelu informacije, ako je to u interesu: 1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti; 2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti; 3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca,sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom,mjere tajnog nadzora, zaštićenog svjedoka i svjedoka saradnika,efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka; 5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine. Savjet Agencije uvidom u spise predmeta utvrdio da se predmetni zahtjev odnosi na informaciju koja ne sadrži podatke koji se štite shodno članu 14 Zakona o slobodnom pristupu informacijama, a koji je osnov za ograničenje pristupa informacijama shodno Zakonu o slobodnom pristupu informacijama. Savjet Agencije je u postupku preispitivanja zakonitosti osporenog rješenja izvršio neposredan uvid u informaciju traženu zahtjevom u konkretnom slučaju utvrdio da u smislu člana 4 Zakona o slobodnom pristupu informacijama postoji potreba činjenja transparetnim rada prvostepenog organa te u cilju javnosti i otvorenosti djelovanja JU SMŠ Mladost Tivat kao obrazovne institucije. U konkretnom slučaju kroz pravilnu primjenu članova 1, 3, 4, 5, 6 i 7 Zakona o slobodnom pristupu informacijama organ vlasti je bio dužan da omogući pristup informaciji u smislu člana 13 Zakona o slobodnom pristupu informacijama i dostavi je podnosiocu zahjeva na način kako je to traženo zahtjevom za slobodan pristup.

S obzirom na prednje, Savjet Agencije je odobrio pristup informaciji po zahtjevu X X iz Tivta, i obavezuje se JU SMŠ Mladost Tivat, da dostavi informaciju podnosiocu zahtjeva X X i to kopiju: Ugovora o zakupu fiskulturne sale JU SMŠ Mladost Tivat za period novembar 2009.godine.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka, ako su isti određeni.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 10 stranica primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama (Sl.list Crne Gore br.066/16) određuje se naknada troškova postupka u ukupnom iznosu 0,50 EUR i to na ime kopiranja 10 stranica po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19, u roku od pet dana od dana prijema rješenja i dokaz o uplati dostaviti JU SMŠ „Mladost“ Tivat .

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**