**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2107-2/16**

**Podgorica,02.02.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/98532 od 03.10.2016. godine izjavljene radi poništaja akta JU Centar za socijalni rad opštine Berane, Andrijevica i Petnjica broj: 01-3136/1 od 13.09.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 29.12.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt broj: 01-3136/1 od 13.09.2016.godine, po osnovu zahtjeva br. 16/98532 od 07.09.2016. godine kojim je tražen pristup informacijama, kopija putnih naloga za upravljanje službenim vozilima za period od 22/08/2016. do 28/08/2016, koje su svi državni organi, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnovac ili većinski vlasnik država ili jedinica lokalne samouprave dužni da objavljuje sedmodnevno, u skladu sa odredbama čl 32 stav 3 Zakona o finansiranju političkih subjekata i izbornih kampanja. U navedenom aktu prvostepeni organ obavještava podnosioca zahtjeva, da shodno članu 26 stav 2 Zakona o slobodnom pristupu informacijama, tražena informacija-kopije izdatih putnih naloga za upravljanje službenim vozilima za period od 22.08.2016. do 28.08.2016. godine je javno objavljena i dostupna na web stranici Centra za socijalni rad za opštine Berane, Andrijevica i Petnjica.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 07.09.2016. godine upućen zahtjev za pristup informacijama kojim je od JU Centra za socijalni rad opštine Berane, Andrijevica i Petnjica traženo da dostavi kopiju svih izdatih putnih naloga za upravljanje službenim vozilima za period od 22/08/2016 do 28/08/2016., dokument treba da uključuje: evidenciju troškova goriva i maziva i evidenciju kretanja vozila, provedenog vremena i učinka. Navodi se da je dana 19.09.2016. godine JU Centar za socijalni rad opštine Berane, Andrijeviva i Petnjica dostavilja akt broj: 01-3136/1 od 13.09.2016. godine kojim obavjestava da je tražena informacija javno objavljena na sajtu tog organa. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ je izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Naime, žalilac ističe da informacija na koju JU Centar za socijalni rad opštine Berane, andrijevica i Petnjica upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt JU Centar za socijalni rad opštine Berane, Andrijevica i Petnjica broj: 01-3947 od 26.10.2016. godine i meritorno odluči.

JU Centar za socijalni rad opštine Berane, Andrijevica i Petnjica je blagovremeno dostavio odgovor na žalbu broj: 01-3415/1 od 07.10.2016. godine. U odgovoru na žalbu prvostepeni organ je naveo da je žalba neosnovana, da prvostepeni organ posjeduje informacije tražene zahtjevom kao i da su iste objavljene i dostupne na web stranici Centra za socijalni rad za opštine Berane, Andrijevica i Petnjica. Da putni nalozi koji su priloženi po svojoj formi i sadržini u potpunosti ispunjavaju zakonske propise koji se odnose na ovu vrstu dokumenta. Ističu da je nesporno da je prvostepeni organ na osnovu izloženog, pravilnom ocjenom izvedenih dokaza, poštujući zakonske procedure i rokove, potpuno i pravilno utvrdio činjenično stanje i pravilno primijenio materijalno pravo.Predlaže da Svjet Agencije odbije žalbu, Mreže za afirmaciju nevladinog sektora iz Podgorice, izjavljene naobavještenje Centra za socijalni rad opštine Berane, Andrijevica i Petnjica broj: 01-3136/1 od 13.09.2016. godine kao neosnovana.

Nakon razmatranja spisa predmeta, žalbenih navoda, odgovora na žalbu i neposrednog uvida u putne naloge kao i na linku prvostepenog organa <http://csrcg.me/images/Berane/izvjestaj/Putni%20nalozi%20za%20period%2022-28.avgust%202016.god..pdf> na kom je objavljena tražena informacija zahtjevom za slobodan pristup informacijama br. 16/98532 i to: Putni nalog za putničko vozilo broj 235253, Evidencija kretanja vozila, provedenog vremena i učinka koju vodi vozač od 25.08.2016. godine, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga ne razlikuje od onoga što je objavljeno na internet stranici na linku <http://csrcg.me/images/Berane/izvjestaj/Putni%20nalozi%20za%20period%2022-28.avgust%202016.god..pdf>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je JU Centar za socijalni rad opštine Berane, Andrijevica i Petnjica u zakonskom roku podnosiocu zahtjeva dostavili obavještenje br. 01-3136/1 od 13.09.2016.godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na link <http://csrcg.me/images/Berane/izvjestaj/Putni%20nalozi%20za%20period%2022-28.avgust%202016.god..pdf> utvrdio da je objavljena tražena informacija i to: Putni nalog za putničko vozilo broj 235253, Evidencija kretanja vozila, provedenog vremena i učinka koju vodi vozač od 25.08.2016. godine. Savjet Agencije je utvrdio da je JU Centar za socijalni rad opštine Berane, Andrijevica i Petnjica pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dao jasno obavještenje gdje se može pronaći tražena informacija na internet stranici JU Centra za socijalni rad opštine Berane, Andrijevica i Petnjica, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu JU Centra za socijalni rad opštine Berane, Andrijevica i Petnjica i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**