**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3415-2/17**

**Podgorica, 25. 09. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 17/113809 od 31.08.2017. godine, izjavljene zbog povrede pravila postupka-nedonošenja rješenja Javnog preduzeća za upravljanje morskim dobrom, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15, 040/15 i 037/17) je na sjednici održanoj dana 14.09.2017. godine, donio:

**R J E Š E NJ E**

Žalba se usvaja.

Nalaže se Javnom preduzeću za upravljanje morskim dobrom da donese rješenje po zahtjevu za slobodan pristup informacijama NVO Mans 17/113809 od 24.07.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Javnog preduzeća za upravljanje morskim dobrom, podnosilac zahtjeva za pristup informaciji je uložio žalbu. U žalbi se navodi da su dana 24.07.2017. godine podnijeli zahtjev za pristup informacijama i to kopiju: zapisnika br. 0103-1653/8 koji je sačinila Opštinska komisija Budva 12.06.2017.godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Savjet Agencije je razmatrajući spise predmeta utvrdio da je žalba NVO Mans br.17/113809 od 31.08.2017.godine dostavljena Javnom preduzeću za upravljanje morskim dobrom na e-mail [mdobro@t-com.me](mailto:arhiva@tax.gov.me) u 11:25h, te da je ista proslijeđena Agenciji za zaštitu ličnih podataka i slobodan pristup informacijama na e-mail [azlp@t-com.me](mailto:azlp@t-com.me) dana 31.08.2017.godine u 11:25h, dok je predmetni zahtjev za slobodan pristup informacijama NVO Mansa br.17/113809 od 24.07.2017.godine dostavljen Javnom preduzeću za upravljanje morskim dobrom na e-mail [mdobro@t-com.me](mailto:arhiva@tax.gov.me) u 08:56am.

Agencija za zaštitu ličnih podataka i slobodan pristup informacijama dana 04.09.2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-8649-1/17 od 04.09.2017. godine na osnovu člana 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je u ostavljenom roku dostavio izjašnjenje u kome navode da su dana 04.09.2017.godine, uz dopis broj 0201-150/24-3 Agenciji je proslijeđena Žalba NVO Mans zavedena pod brojem 0201-150/24-1 od 31.08.2017.godine i Obavještenje JP za upravljanje morskim dobrom br. 0201-150/24-2 od 04.09.2017.godine u kome se navodi da isti nije dobio zahtjev za slobodan pristup informacijama NVO Mansa, te da je neophodno da se isti dostavi kako bi po njemu postupili.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Javno preduzeće za upravljanje morskim dobrom nije donio rješenje po osnovu podnijetog zahtjeva za slobodan pristup informacijama NVO Mans 17/113809 od 24.07.2017. godine u zakonskom roku. Javno preduzeće za upravljanje morskim dobrom je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**