**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-2186-3/17**

**Podgorica,15.09.2017.godine**

Agencija za zaštitu ličnih podataka i slobodan pristup informacijama-Savjet Agencije , postupajući po tužbi Upravnog suda Crne Gore U.br. 7944/2017 od 05.09.2017.godine, rješavajući po žalbi X X UPI 564/1 od 21.06.2017.godine kojeg zastupa advokat Dragan Drašković, izjavljene radi poništaja rješenja JU SMŠ Mladost Tvat UPI 299/2 od 05.06.2017.godine , na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 237 stav 2 Zakona o opštem upravnom postupku i 256 (“Sl.list Crne Gore”,br.60/03, 73/10 i 32/11) je na sjednici održanoj dana 14.09.2017.godine donio:

**R J E Š E NJ E**

Poništava se rješenje Savjeta Agencije UPII 07-30-2186-2/17 od 28.07.2017.godine.

Usvaja se žalba .

Poništava se rješenje JU SMŠ Mladost Tivat UPI 299/2 od 05.06.2017.godine.

Predmet se dostavlja prvostepenom organu na ponovni postupak i odlučivanje.

Obavezuje se JU SMŠ Mladost Tivat da X X naknadi troškove postupka po žalbibr. UPI 564/1 od 21.06.2017.godine, u ukupnom iznosu od 476,00 EUR, u roku od 15 dana od dana prijema rješenja.

**O b r a z l o ž e nj e**

Članom 256 Zakona o opštem upravnom postupku je propisano da će organ protiv čijeg je rješenja blagovremeno pokrenut upravni spor može, do završetka spora, ako uvažava sve zahtjeve tužbe, poništiti ili izmijeniti svoje rješenje iz onih razloga iz kojih bi sud mogao poništiti takvo rješenje, ako se time ne vrijeđa pravo stranke u upravnom postupku ili pravo trećeg lica.

Savjet Agencije je nakon prijema tužbe od strane Upravnog suda Crne Gore U. br. 7944/2017 radi poništaja rješenja Savjeta Agencije UPII 07-30-2186-2/17 od 28.07.2017.godine primjenom člana 256 Zakona o opštem upravnom postupku uvažio zahtjeve iz tužbe tužioca i na sjednici Savjeta Agencije 14.09.2017.godine poništio osporeno rješenje Savjeta Agencije UPII 07-30-2186-2/17 od 28.07.2017.godine i donio odluku da se žalba usvaja .

Prvostepeni organ je donio rješenje br. UPI 299/2 od 05.06.2017.godine, po osnovu podnijetog zahtjeva za slobodan pristup informacijama X X i X Y na način što je odlučeno: “1. Na osnovu člana 29 stav 1 tačka 1 Zakona o slobodnom pristupu informacijama odbija se zahtjev X X i X Y UPI 299 /1 od 15.05.2017.godine jer podrazumjeva sačinjavanje nove informacije . U obrazloženju osporenog rješenja se navodi da su se dana 15.05.2017.godine X X i X Y obratili JU SMŠ Mladost Tivat sa zahtjevom broj UPI 299/1 da im dostavi pisanu informaciju o bankarskim brojevima žiro računa JU SMŠ Mladost Tivat koje je JU SMŠ Mladost Tivat otvorila kod poslovnih banaka u Crnoj Gori , a koji ( žiro- računi ) su funcionisali za vrijeme od 01.01.2009.godine do 31.08.2009.godine. Na osnovu člana 29 stav 1 tačka 1 Zakona o slobodnom pristupu informacijama je propisano da će organ vlasti odbiti zahtjev za pristup informacijami, ako pristup informaciji zahtjeva ili podrazumijeva sačinjavanje nove informacije , što je riječ u konkretnom slučaju.U postupku odlučivanja po podnijetom zahtjevu JU SMŠ Mladost Tivat je utvrdila da se u konkretnom slučaju radi o sačnjivanju nove informacije te da je u smislu člana 29 stava 1 tačke 1 Zakona o slobodnom pristupu informacijama .

Protiv rješenja prvostepenog organa podnosilac zahtjeva je blagovremeno uložio žalbu. Žalilac navodi da je zahtjevom br. UPI 299/1 od 15.05.2017.godine tražio da JU SMŠ Mladost Tivat shodno Zakonu o slobodnom pristupu informacijama dostavi žaliocu pisanu informaciju o bankarskim brojevima žiro računa JU SMŠ Mladost Tivat koje je JU SMŠ Mladost Tivat otvorila kod poslovnih banaka u Crnoj Gori , a koji (žiro- računi ) su funcionisali za vrijeme od 01.01.2009.godine do 31.08.2009.godine. JU SMŠ Mladost Tivat rješenjem UPI 299/2 od 05.06.2017.godine je odbila zahtjev žalioca kao neosnovan , jer podrazumjeva sačinjavanje nove informacije. Žalilac navodi da je rješenje JU SMŠ Mladost Tivat nezakonito jer razlozi osporenog rješenja su u suprotnosti sa činjenicama , netačno i nepotpuno je utvrdjeno činjenično stanje te je pogrešno primjenjeno materijalno pravo .Naime, JU SMŠ Mladost posjeduje akte banaka kod kojih je JU SMŠ Mladost Tivat otvorila žiro račune , te da JU SMŠ Mladost Tivat posjeduje kartone deponovanih potpisa kod banaka kod koji je JU SMŠ Mladost Tivat imao otvorene račune, koji su funkcionisali za vrijeme od 01.01.2009.godine do 31.08.2009.godine. Dakle, JU SMŠ Mladost Tivat pogrešno zaključuje u osporenom rješenju da žalilac zahtjevom traži sačinjavanje nove informacije. Naprotiv, žalilac zahtjevom traži dozvolu i dostavu traženih informacija jer JU SMŠ Mladost Tivat posjeduje tako da ne treba ih sačnjivanjavati. Predlaže da Agencija za zaštitu ličnih podataka i slobodan pristup informacijama poništi rješenje UPI 299/2 od 05.06.2017.godine kao nezakonito , te obaveže JU SMŠ Mladost Tivat da po prijemu rješenja odmah ili najksnije u roku od 15 dana donose novo i na zakonu zasnovano rješenje . Tražio je nadoknadu troškova za sastav žalbe po AT u roku od dana od prijema rješenja.

U odgovoru na žalbu JU SMŠ Mladost Tivat navodi da je 21.06.2017.godine X X izjavio žalbu radi poništaja rješenja UPI 299/2 od 05.06.2017.godine JU SMŠ Mladost Tivat. X X i X Y obratili su se dana 15.05.2017.godine JU SMŠ Mladost Tivat zahtjevom UPI 299/1 kojim traže shodno Zakonu o slobodnom pristupu informacijama dostavi žaliocu pisanu informaciju o o bankarskim brojevima žiro računa JU SMŠ Mladost Tivat koje je JU SMŠ Mladost Tivat otvorila kod poslovnih banaka u Crnoj Gori , a koji ( žiro - računi ) su funcionisali za vrijeme od 01.01.2009.godine do 31.08.2009.godine. S obzirom da je JU SMŠ Mladost – Tivat utvrdila da se u ovom slučaju radi sastaljanju nove informecije , a na osnovu člana 29 Zakona o slobodnom pristupu informacijama JU SMŠ Mladost Tivat donijela je rješenje kojim se odbija zahtjev X X i X Y .

Nakon razmatranja žabenih navoda, odgovora na žalbu , Savjet Agencije nalazi da žalbu treba usvojiti kao osnovanu.

Član 237 stav 2 Zakona o opštem upravnom postupku propisuje ako drugostepeni organ nadje da će nedostatke prvostepenog postupka brže i ekonomičnije otkloniti prvostepeni orgnan on će svojim rješenjem poništiti prvostepeno rješenje i vratiti predmet prvostepenom organu na ponovni postupak .Savjet Agencije je poništio prvostepeno rješenje zbog pogrešne primjene materijalnog prava i nepotpuno i nepravilno utvrdjenog činjeničnog stranja. Prvostepeni organ se u osporenom rješenju pogrešno pozvao na odredbu člana 29 stav 1 tačka 1 Zakona o slobodnom pristupu informacijama jer u konkretnom slučaju nije riječ o sačnivanju tražene informacije. Savjet Agencije je u postupku preispitivanja zakonitosti osporenog rješenja utvrdio da je prvostepeni organ nije pravilno primijenio odredbu člana 9 i 10 Zakona o slobodnom pristupu informacijama . Članom 9 stav 1 tačka 2 Zakona o slobodnom pristupu informacijama propisano je da je informacija u posjedu organa vlasti faktičko posjedovanje tražene informacije od strane organa vlasti (sopstvena informacija, informacija dostavljena od drugog organa vlasti ili od trećeg lica) bez obzira na osnov i način sticanja dok je članom 10 Zakona o slobodnom pristupu informacijama propisano je da je informacija dokument ili dio dokumenta u pisanoj, štampanoj, video, zvučnoj, elektronskoj ili drugoj formi, uključujući i njihove kopije, bez obzira na sadržinu, izvor (autora), vrijeme sačinjavanja ili sistem klasifikacije. Pristup informacijama obuhvata pravo traženja i primanja informacija, bez obzira na svrhu i podatke koji su u njima sadržan. Savjet Agencije je nesporno utvrdio da je predmetnim zahtjevom podnosilac zahtjeva postavio i tražio shodno Zakonu o slobodnom pristupu informacijama dostavi žaliocu pisanu informaciju o bankarskim brojevima žiro računa JU SMŠ Mladost Tivat koje je JU SMŠ Mladost Tivat otvorila kod poslovnih banaka u Crnoj Gori , a koji ( žiro- računi ) su funcionisali za vrijeme od 01.01.2009.godine do 31.08.2009.godine, te da u smislu člana 19 Zakona o slobodnom pristupu informacijama a kojim je propisano da zahtjev za pristup informaciji treba da sadrži:1) naziv informacije ili podatke na osnovu kojih se ona može identifikovati pa je po ocjeni Savjeta Agenicje prvostepeni organ dobio dovoljno informacija šta je predmet zahtjeva za slobodan pristup informacijama i na osnovu čega se može identifikovati tražena informacija i isti je dužan u ponovnom postupku u roku od 15 dana od prijema rješenja na osnovu pravilno utvrđenog činjeničnog stanja pravilno primjeniti odrebu člana 19 Zakona o slobodnom pristupu informacijama i u ponovnom postupku donese odluku na osnovu podnijetog zahtjeva za slobodan pristup informacijama . Na osnovu člana 237 stav 2 Zakona o opštem upravnom postupku je poništeno prvostepeno rješenje, a predmet se zbog prirode upravne stvari dostavlja na ponovni postupak prvostepenom organu.

JU SMŠ Mladost Tivat je u obavezi da X X naknadi troškove postupka po žalbi UPI 564/1 od 21.06.2017.godine, u ukupnom iznosu od 476,00 EUR, u roku od 15 dana od dana prijema rješenja.

Odluka o troškovima, donijeta je shodno odredbi 107 stav 1 Zakona o opštem upravnom postupku, kao i po AT-u kojim je tarifnim brojem 9 predviđena naknada troškova za sastavljanje redovnih i vanrednih pravnih ljekova, kojim stranci pripada dvostruki iznos nagrade propisane tarifnim brojevima 6 tačka 8 (u upravnom postupku i upravnom sporu 200 EUR) što iznosi 400 EUR, sa obračunatim paušalom od 25% od ukupno obračunatog iznosa nagrade po tarifi za sporedne radnje shodno tarifnom broju 18, uz obračunati PDV od 19% što iznosi 76 EUR, što sve ukupno u konkretnom predmetu iznosi 476,00 EUR.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 237 stav 2 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**