**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1301-2/16**

**Podgorica, 21.08.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/94805 od 29.08.2016. godine izjavljene radi poništaja rješenja Ministarstva prosvjete broj: UP-I-007-54/2016-2 od 08.08.2016.godine, na osnovu člana 35 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 20.09.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio rješenj broj: UP-I-007-54/2016-2 od 08.08.2016.godine, kojim je odlučeno na način: “ Dozvoljava se pristup informacijama Mreži za afirmaciju nevladinog sektora - MANS na osnovu zahtjeva broj: 16/94805 od 4. avgusta 2016. godine, kojim se traže kopije: analitičkih kartica svih računa (za period od 18.07.2016. do 24.07.2016. godine, lcoje institucija ima u svom posjedu i koje je dužna objavljivati sedmodnevno (u skladu sa čl. 28. Stav 3 Zakona o finansiranju političkih subjekata l izbornih kampanja). “. U obrazloženju osporenog rješenja se navodi da se NVO Mans obratio 04. avgusta 2016. godine Ministarstvu prosvjete sa zahtjevom da mu se, u skladu sa Zakonom o slobodnom pristupu informacijama, dostavi kopija informacije bliže opisana u dispozitivu, te da je prvostepeni organ, imajući u vidu da se tražene informacije nalaze u njegovom posjedu i da se u istoj ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama, odlučio da se podnosiocu zahtjeva odobri pnstup informacijama. Obavijestio je rješenjem da je tražena informacija dostupn na sajtu Ministarstva prosvjete - link Parlamentarni izbori 2016. godine.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 04.08.2016.godine upućen zahtjev za pristup informacijama kojim je od Ministarstva prosvjete traženo da dostavi kopiju analitičkih kartica svih računa (za periode od 18/07/2016 do 24/07/2016 koje institucija ima u svom posjedu i koje je dužna objavljivati sedmodnevno (u skladu sa čl. 28, st. 3, Zakona o finansiranju političkih subjekata i izbornih kampanja) (koje sadrže: broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plačanja, iznos plačanja i svrhu plačanja...). Navodi se da je dana 15. avgusta 2016. godine Ministarstvo prosvjete dostavilo rješenje broj: UP-I-007-54/2016-2 od dana 08. avgusta 2016. godine kojim se žaliou dozvoljava pristup traženim informacijama na način što se obrazloženjem obavještava da je tražena informacija javno objavljena na sajtu ovog organa. Žalilac ističe da je u postupku donošenja osporenog rješenja prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Nadalje se navodi da je prema stavu 2 istog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena.". Žalilac ističe da se na internet stranici nalaze nepotpune analitičke kartice koje ne sadrže podatke koji bi garantovali potpuni uvid u potrošnju budžetskih sredstava, kao što su svrha plaćanja, broj konta/naloga, izvor sredstava, broj budžetske linije. Na taj način prvostepeni organ je ograničio transparentnost i kontrolu potrošnje budžetskih sredstava jer objavljeni dio informacije nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi da li je došlo do zloupotrebe državnih sredstava. Nadalje, žalilac ističe da informacija na koju Ministarstvo prosvjete upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Osim toga, članom 30 Zakona o slobodnom pristupu informacijama propisano je da o zahtjevu za pristup informaciji sadrži detaljno obrazloženje razloga ubog kojih se ne dozvoljava pristup traženoj informaciji. Ovakav stav određen je i članom 203 stav 2 Zakona o opštem upravnom postupku kojim je propisano da obrazloženje, između ostalog, sadrži utvrđeno činjenično stanje, razloge zbog kojih nije uvažen koji od zahtjeva stranke, materijalne propise i razloge zbog kojih, s obzirom na utvrđeno činjenično stanje, upućuje na rješenje kakvo je dato u dispozitivu. Obzirom da je donošenjem rješenja Ministarstva prosvjete uskraćeno zakonsko pravo podnosiocu zahtjeva na slobodan pristup informacijama žalilac predlaže da Savjet Agencije za zaštitu ličnih podataka i slobodan pristup informacijama poništi rješenje Ministarstva prosvjete broj: UP-I-007-54/2016-2 od 08. avgusta 2016. godine i meritorno odluči.

Nakon razmatranja spisa predmeta, žalbenih navoda, uvida u dostavljene analitičke kartice i neposrednog uvida na linku <http://www.mpin.gov.me/rubrike/parlamentarni_izbori_2016/163257/FINANSIJSKI-IZVJEsTAJI.html>, na kom je objavljena tražena informacija i to: Finansijski izvještaj za period od 18. do 25.07.2016.godine, Savjet Agencije je našao da je žalba neosnovana.

Savjet Agencije je neposrednim uvidom nedvosmisleno utvrdio da se analitičke kartice u spisima predmeta ne razlikuju od onih koje su objavljene na sajtu prvostepenog organa, na linku: <http://www.mpin.gov.me/rubrike/parlamentarni_izbori_2016/163257/FINANSIJSKI-IZVJEsTAJI.html>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. U slučaju iz stava 1 ovog člana organ vlasti dužan je da, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Članom 30 stav 1 Zakona o slobodnom pristupu informacijama popisano je da o zahtjevu za pristup informaciji, osim u slučaju iz člana 22 ovog zakona, organ vlasti odlučuje rješenjem, kojim dozvoljava pristup traženoj informaciji ili njenom dijelu ili zahtjev odbija. Kako je Ministarstvo prosvjete u zakonskom roku podnosiocu zahtjeva dostavila rješenje broj: UP-I-007-54/2016-2 od 08.08.2016.godine kojim obavještava podnosioca zahtjeva da je tražena informacija javno dostupne na linku <http://www.mpin.gov.me/rubrike/parlamentarni_izbori_2016/163257/FINANSIJSKI-IZVJEsTAJI.html>, na kom je objavljena tražena informacija i to: Finansijski izvještaj za period od 18. do 25.07.2016.godine,Savjet Agencije je utvrdio da i pored činjenice što je donijeto u formi rješenja, u istom je dat jasan link gdje se moze pronaći tražena informacija, te je na taj način udovoljeno zahtjevu podnosioca i omogućen pristup traženoj informaciji. Član 235 stav 2 Zakona o opštem upravnom postupku propisuje da će drugostepeni organ odbiti žalbu i kada nađe da je u prvostepenom postupku bilo nedostataka, ali da oni nisu mogli imati uticaja na rješavanje upravne stvari. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Ministarstva prosvjete i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 35 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**