**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1458-2/16**

**Podgorica, 30.01.2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi Miroslava Drobnjaka br. UP II 07-30-1458-1/16 od 03.08.2016. godine, izjavljene zbog povrede pravila postupka-nedonošenja rješenja Uprave za inspekcijske poslove, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 13.01.2017. godine, donio:

**R J E Š E NJ E**

Žalba se usvaja.

Nalaže se Upravi za inspekcijske poslove da donese rješenje po zahtjevu za slobodan pristup informacijama Miroslava Drobnjaka od 26.06.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Uprave za inspekcijske poslove, podnosilac zahtjeva za pristup informaciji je uložio žalbu. U žalbi se navodi da je dana 26.06.2016. godine podnio zahtjev za pristup informacijama: Da li je i dalje na snazi zabrana rada Ustanovi u privatnoj svojini RTV Panorama iz Pljevalja , donešena na osnovu Rješenja Inspekcija rada PJ Bijelo Polje, od 22.03.2010. godine broj: UPI 0402-3-103/1 , kao i akt koji sadrži informaciju ako nije, da navedu datum kada je prestala zabrana rada pomenutoj privatnoj firmi na osnovu kog rješenja, te ako postoji takvo rješenje dostaviti kopiju tog rješenja.Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 26.09.2016. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-5662-1/16 od 26.09.2016. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Uprava za inspekcijske poslove nije donio rješenje po osnovu podnijetog zahtjeva za slobodan pristup informacijama Miroslava Drobnjaka od 26.06.2016. godine u zakonskom roku. Uprava za inspekcijske poslove je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od prijema rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**