**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 2343/15-1**

**Podgorica, 11.05.2017. godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi Lutrije Crne Gore AD Podgorica UPII 2343/15 od 26.10.2015.godine, izjavljene povodom ćutanja administracije Generlanog sekretarijata Vlade Crne Gore , na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 05.05.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio akt br. UP 101/3-15 od 02.09.2015.godine i po osnovu podnijetog zahtjeva za slobodan pristup informacijama Lutrije Crne Gore AD Podgorica.

Na osnovu člana 212 stav 2 Zakona o opštem upravnom postupku, a u vezi člana 31 stav 1 Zakona o slobodnom pristupu informacijama, podnosilac zahtjeva je izjavio žalbu povodom ćutanja administracije. U žalbi se u bitnom navodi da je podnio zahtjev za slobodan pristup informacijama Lutrije Crne Gore AD Podgorica po kojem nije postupljeno.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Generlani sekretarijat Vlade Crne Gore postupila po podnijetom zahtjevu i akt UP 101/3-15 od 02.09.2015.godine, te je uputio Lutriji Crne Gore AD Podgorica dopis br. 07-33-7742-1/16 od 10.12.2016.godine, te Urgenciju br. 07-43-4533-1/17 od 30.03.2017.godine povodom odustanka od žalbe. Lutrija Crne Gore AD Podgorica nije u ostavljenom roku od 5 dana dostavila traženo izjašnjenje u vezi mogućeg povlačenja izjavljene žalbe zbog povrede pravila postupka Generlanog sekretarijata Vlade Crne Gore. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno aktom Generlanog sekretarijata Vlade Crne Gore br. UP 101/3-15 od 02.09.2015.godine , te da žalbu odbija kao neosnovanu. Savjet Agencije je uvidom u rješenje br. UP 101/3-15 od 02.09.2015.godine utvdio da nije izvršena povreda pravila postupka i da je Generlani sekretarijat Vlade Crne Gore postupio po zahtjevu za slobodan pristup informacijama i isti akt dostavio podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**