**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-925-2/16**

**Podgorica, 26.04.2017. godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi X X UPII 07-30-925-1/16 od 15.06.2016.godine, izjavljene povodom povrede pravila postupka odnosno ćutanja administracije Uprave za inspekcijske poslove, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 29.12.2016. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje UP 0801-03/2016-83/3 od 10.06.2016.godine od po osnovu podnijetog zahtjeva za slobodan pristup informacijama X X br. UP 0801-03/2016-83 od 30.05.2016.godine.

Podnosilac žalbe je blagovremeno izjavio žalbu zbog ćutanja administracije Uprave za inspekcijske poslove. U žalbi se u bitnom navodi da je dana 30.05.2016.godine podnijet zahtjev za slobodan pristup informacijama Upravi za inspekcijske poslove po po kojem nije odlučeno zbog čega neposredno izjavljuje žalbu Agenciji zbog ćutanja administracije prvostepenog organa.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Uprava za inspekcijske psolove postupila po podnijetom zahtjevu i donijela rješenje UP 0801-03/2016-83/3 od 10.06.2016.godine kojim je usvaja zahtjev, te je uputio X X dopis br. 07-42-4400-3/16 od 10.08.2016.godine i dopis br. 07-42-4400-4/16 od 19.10.2016.godine, povodom odustanka od žalbe. X X je u ostavljenom roku od 5 dana dostavio traženo izjašnjenje u vezi mogućeg povlačenja izjavljene žalbe zbog povrede pravila postupka Uprave za inspekcijske poslove te obavijestio da ne odustaje od podnijete žalbe jer je prvostepeni organ naknadno donio rješenje kojim usvaja zahtjev za slobodan pristup informacijama. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetim zahtjevima odlučeno rješenjem Uprave za inspekcijske poslove UP 0801-03/2016-83/3 od 10.06.2016.godine, te da žalbu odbija kao neosnovanu. Savjet Agencije je uvidom u rješenje UP 0801-03/2016-83/3 od 10.06.2016.godine utvdio da nije izvršena povreda pravila postupka i da je Uprava za inspekcijske poslove postupila po zahtjevu za slobodan pristup informacijama i isto rješenje dostavljeno je podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**