**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-3488-3/16**

**Podgorica,29.03.2017.godine**

Agencija za zaštitu ličnih podataka i slobodan pristup informacijama - Savjet Agencije, odlučujući po žalbi NVO Mans 16/105158-105165 od 06.12.2016.godine od , člana 260 stav 1 tačka 6 Zakona o opštem upravnom postupku ("Sl. List CG", br. 60/03, 73/10 i 32/11), na sjednici održanoj 20.03.2017. godine je donio

**R J E Š E N J E**

Poništava se Rješenje Savjeta Agencije, br. 07-30-3488-2/16 od 27.01.2017. godine.

**O b r a z l o ž e nj e**

Nakon razmatranja tužbe U. Br. 1229/2017.godine od 07.03.2017.godine radi poništaja rješenja Savjeta Agencije UPII 07-30-3488-2/16 od 27.01.2017.godine i uvidom u spise predmeta, Savjet Agencije je našao da rješenje treba oglasiti ništavim.

U postupku preispitivanja zakonitosti UPII 07-30-3488-2/16 od 27.01.2017.godine, Savjet Agencije je našao da je prilikom odlučivanja nije pravilno primijenjeno materijalno pravo člana 9 stav 1 tačka 1 Zakona o slobodnom pristupu informacijama zbog čega rješenje oglašava na osnovu člana 260 stav 1 tačka 6 Zakona o opštem upravnom postupku, ništavim.

Članom 260 stav 1 tačka 6 Zakona o opštem upravnom postupku propisano je da se ništavim oglašava rješenje koje sadrži nepravilnost koja je po nekoj izričitoj zakonskoj odredbi predviđena kao razlog ništavosti.

Članom 7 Zakona o opštem upravnom postupku je propisano da se u postupku moraju utvrditi pravilno i potpuno sve činjenice i okolnosti koje su od značaja za donošenje zakonitog rješenja (odlučujuće činjenice).

Članom 126 Zakona o opštem upravnom postupku propisano je da se prije donošenja rješenja moraju se utvrditi sve odlučne činjenice i okolnosti koje su od značaja za donošenje rješenja i strankama omogućiti da ostvare i zaštite svoja prava i pravne interese.

Savjet Agencije je u postupku preispitivanja zakonitosti donijetog rješenja ocijenio iz uvida u spise predmeta da nije mogao utvrditi u prethodno sprovedenom postupku vlaničku strukturu koju nije preispitivao te je nakon prijema tužbe U.br. 1229/2017 od 07.03.2017.godine u ponovnom postupku odlučivanja cijenio vlasničku strukturu i pravilno i potpuno utvrdio činjenično stanje na osnovu koga je sačinjen novi pisani otpravak rješenja UPII 07-30-3488-4/16 od 29.03.2017.godine kako ne bi došlo do povrede pravila postupka i pogrešne primjene materijalnog prava i člana 7 i 126 Zakona o opštem upravnom postupku.

Na osnovu sprovedenog ponovnog postupka odlučivanja je po ocjeni Savjeta Agencije utvrdjeno činjenično stanje u konkretnom predmetu, to je Savjet Agencije tek nakon uvida u izvod CDA odnosno vlasničku strukturu i to na način što uvidom na sajt Centralne Depozitarne Agencije ad Podgorica http://www.cda.me/ME/Stranice/Naslovna.aspx utvrdio da Crnagoraput AD nije obveznik Zakona o slobodnom pristupu informacijama u smislu člana 9 stva 1 tačka 1 Zakona o slobodnom pristupu informacijama iz razloga što predmetno akcionarsko društvo u svom vlasničkom udjelu nema državnog kapitala, već su vlasnici akcija:, Strabag AG 95.31703374 %, Igor Djurović 0.09971264%, Podravska banka AD 0.09092860 %, Comos LTD 0.08754383 %, HB - Zbirni Kastodi račun 1, 0.08061068%, Blažo Perović 0.05624239 %, CK- Zbirni kastodi račun 5 0.05357343%, Marino Kotoraš 0.05150780 %, Vukan Bubanja 0.05112944 %,Kent Breon Utsey 0.05061815 %, iz kog razloga je donio odluku da poništi rješenje Savjeta Agencije UPII 07-30-3488-2/16 od 27.01.2017.godine.

Član 256 Zakona o opštem upravnom postupku propisuje da organ protiv čijeg je rješenja blagovremeno pokrenut upravni spor može, do završetka spora , ako uvažava sve zahtjeve tužbe, poništitit ili izmijeniti svoje rješenje iz onih razloga iz kojih bi sud mogao poništiti takvo rješenje, ako se time ne vrijeđa pravo stranke u upravnom postupku ili pravo trećeg lica.

Na osnovu prednjeg izloženog, u cilju pravilnog utvrđivanja činjeničnog stanja, shodno članu 256 Zakona o opštem upravnom postupku nakon što je tuženi u potpunosti uvažio razloge tužbe poništava Savjeta Agencije rješenje UPII 07-30-3488-2/16 od 27.01.2017.godine.

Na osnovu izloženog, a na osnovu člana 260 stav 1 tačka 6 Zakona o opštem upravnom postupku, odlučeno je kao u izreci rješenja.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**