**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-954-2/16**

**Podgorica, 24.01.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X br. 958-101-1912/14 od 07.06.2016. godine, radi poništaja rješenja Uprave za nekretnine PJ Podgorica br.958-101-1912/14 od 21.03.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 22.07.2016. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je postupajući po rješenju Agencije za zaštitu ličnih podataka i slobodan pristup informacijama- Savjeta Agencije broj: UP II 322/14-1 od 14.03.2016.godine, a na osnovu člana 6 Zakona o državnom premjeru i katastru nepokretnosti, kao i člana 17 Zakona o opštem upravnom postupku donio Rješenje broj: 958-101-1912/14 od 21.03.2016.godine kojim je odlučeno na način: Dozvoljava se X X iz Podgorice na osnovu zahtjeva broj: 958-101-1912/14 od 12.06.2014.godine pristup dokumentima koji se nalaze u posjedu ovog organa uprave, i to: Rješenje broj 463-101-UP-1716/86 od 03.05.2001.godine; Rješenje Eksproprijacione komisije Posl.br.Ek. 1955/52 od 18.06.1952.godine; Ugovor o podjeli Ov.br. 4612/54; Dio popisnog bloka i posjedovni list broj 491 KO Tološi; Registar eksproprijacija od posjednika sa početnim slvom prezimena „Z“; Dopis Eksproprijacione komisije NOO Lješkopoljske Posl.br.1955/52; Dopis Mjesnog NOO Donja Gorica broj 834 od 26.07.1952.godine; Zahtjev za povraćaj zemljišta od 09.10.1998.godine i Zahtjev za povraćaj zemljišta od 03.02.1994.godine. Pristup predmetnim dokumentima – informacijama ostvariće se dostavom kopije istih, putem pošte, na adresu podnosioca X X, Ul.Milana Raičkovića b.b. u Podgorici, u roku od 3 dana dostavljanja ovog rješenja. U obrazloženju osporenog rješenja navodi se da je Agencija za zaštitu ličnih podataka i slobodan pristup informacijama, rješavajući po žalbi X X na rješenje ovog organa broj:958-101-1912/14 od 02.12.2014.godine, donijela rješenje broj UP II 322/14-1 od 14.03.2016.godine, kojim se poništava navedeno rješenje ove područne jedinice, te u drugom stavu izreke rješenja Savjeta Agencije odobrava se pristup informaciji podnosiocu zahtjeva, i obavezuje ovaj organ da dostavi informaciju koja se odnosi na kopiju rješenja na osnovu kojih su braća od stričeva Zlatičanin Milivoje i Zlatičanin Radovan upisani kao vlasnici na zemljištu katastarske parcele broj 2924 i to: Rješenje broj 463-101-UP-1761/86 od 03.05.2001.godine, te rješenje Eksproprijacione komisije Posl.br.Ek.1955/52 o d18.06.1952.godine, te Ugovor o podjeli Ov.br. 4612/54 , te dio popisnog bloka i posjedovni list broj 491 KO Tološi, te registar eksproprijacija od posjednika sa početnim slovom „Z“, te dopis Eksproprijacione komisije NOO Lješkopoljske Posl.br.1955/52 te dopis Mjesnog NOO Donja Gorica broj 834 od 26.07.1952.godine, te zahtjev za povraćaj zemljišta od 09.10.1998.godine, i zahtjev za povraćaj zemljišta od 03.02.1994.godine. Rješenje Agencije za zaštitu ličnih podataka i slobodan pristup informacijama – Savjeta Agencije broj UP II 322/14-1 od 14.03.2016.godine prvostepeni organ je zaprimio 18.03.2016.godine. U ponovnom postupku, postupajući po nalogu datom u Rješenju Agencije za zaštitu ličnih podataka i slobodan pristup informacijama, u smislu člana 237 stav 2 Zakona o opštem upravnom postupku Crne Gore, prvostepeni organ je primjenom odredaba člana 6 Zakona o slobodnom pristupu informacijama, kojima je propisano da su organi vlasti dužni svakom fizičkom i pravnom licu omogući pristup informacijama koje su u njihovom posjedu, na ravnopravnoj osnovi i pod jednakim uslovima, a u vezi sa članom 21 istog zakona, dozvolio podnosiocu zahtjeva pristup informacijama koje su u njegovom posjedu – dakle dokumentima taksativno pobrojanim u dispozitivu ovog rješenja. Imenovani, podnosilac zahtjeva za slobodan pristup informacijama je podnio dokaz o uplati obračunatih troškova postupka u iznosu od 2,60 eura, shodno obavezi utvrđenoj u stavu II dispozitiva rješenja Agencije od 14.03.2016.godine. U skladu sa svim iznešenim, postupljeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. Podnosilac žalbe navodi da se obraćao prvostepenom organu sa zahtjevom za slobodan pristup informacijama, u kojem je decidno zahtijevao da mu se izdaju dokumenta na osnovu kojih je vraćena zemlja u „Kokotsko polje“ i rješenja o posjedovanju navedenog zemljišta, a isto tako ovim povodom je uputio žalbu drugostepenom organu, tj, Agenciji za zaštitu ličnih podataka i slobodan pristup informacijama. U daljem se u bitnom u žalbi navodi da je zemljište upisano u katastarskoj evidenciji na ime Zlatičanin Spasoja Milivoje, kat.parcela broj 292/4 koju je otuđio , i na ime Zlatičanin Zarije Radovan kat.parcela 292/2. Žalilac ukazuje da zahtijeva da mu se izda dokumentacija za zemljište u Lješkopoljskom lugu „Slavnice“, vraćeno u Kokotskom polju, a koje zemljište je oduzeto 1960.godine, dakle traži dokumentaciju iz te godine. Prvostepeni organ mu je izdala kopiju dokumentacije koja nije, po žaliocu, predmet u ovom postupku – dokumentaciju iz 1952.godine, a ta dokumentacija koja je data po zahtjevu za slobodan pristup žalioca se nalazi u KO Tološi. Žalilac ističe da je posjedovanje te dokumentacije koja je predmet njegovog interesovanja kroz zahtjev za slobodan pristup bilo predmetom inspekcijskog nadzora od strane Ministarstva unutrašnjih poslova, Direktorata za državnu upravu i lokalnu samoupravu- Direkcije za inspekcijski nadzor broj 05-2-069/16-8663/2 od 15.03.2016.godine, kojom prilikom ga je pomenuti organ obavijestio da je inspekcijskim nadzorom utvrđeno da prvostepeni organ ne posjeduje dokumentaciju koju je žalilac tražio zahtjevom za slobodan pristup.

Prvostepeni organ je povodom žalbe br.958-101-1912/14 od 07.06.2016.godine shodno članu 233 stava 1 i 2 Zakona o opštem upravnom postupku („Sl.list RCG“ br.60/03, 73/10, 32/11) dostavio žalbu na rješavanje drugostepenom organu, odnosno Agenciji za zaštitu ličnih podataka i slobodan pristup informacijama podnosioca X X zajedno sa kompletnim spisima predmeta u prilogu akta br. 958-101-1912/14 od 09.06.2016.godine kojim je predmetna žalba dostavljena.

Nakon razmatranja spisa predmeta , žalbenih navoda uvida i informaciju traženu zahtjevom za slobodan pristup informacijama Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije je u postupku po izjavljnoj žalbi kojom se osporava rješenje Uprave za nekretnine PJ Podgorica br.958-101-1912/14 od 21.03.2016. godine utvrdio da je donio meritornu odluku po ranije podnijetom istom zahtjevu za slobodan pristup informacijama X X te donio rješenje kojim se žalba usvaja, poništava se rješenje Uprave za nekretnine PJ Podgorica br.958-101-1912/14 od 02.12.2014.godine i odobrava se pristup informaciji po zahtjevu X X br. 958-101-1912/14 od 12.06.2014.godine i obavezuje se Uprava za nekretnine PJ Podgorica da dostavi informaciju podnosiocu zahtjeva X X, i to kopiju rješenja na osnovu kojih su braća od stričeva Zlatičanin Milivoje i Zlačanin Radovan upisani kao vlasnici na zemljištvu kat parcela 292/4 i to: Rješenje br. 463-101-UP-1761/86 od 03.05.2001.godine, Rješenje eksproprijacione komisije posl.broj ek.1955/52; Ugovor o podjeli nepokretnosti Ov.br.4612/54; Dio popisnog bloka i posjedovni list br.491 KO Tološi; Registar eksproprijacija od posjednika sa početnim slovom prezimena „Z“; Dopis eksproprijacione komisije NOO Lješkopolje posl.broj.1955/52; Dopis mjesnog NOO Donja Gorica br.834; Zahtjev za povraćaj i obeštećenje ranijih vlasnika oduzetih nekretnina od 09.10.1998.godine; Zahtjev za povraćaj zemljišta od 03.02.1994.godine.Rješenjem Savjeta Agencije UPII 322/14-1 od 14.03.2016.godine je obavezan X X da na ime troškovi postupka uplati 2,60 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Upravi za nekretnine PJ Podgorica.

Rješenje Savjeta Agencije UPII 322/14-1 od 14.03.2016.godine je postalo pravosnažno, izvršno i konačno jer protiv istog stranke nijesu izjavile tužbu Upravnom sudu Crne Gore. Prvostepeni organ je postupajući po rješenju Agencije za zaštitu ličnih podataka i slobodan pristup informacijama - Savjeta Agencije broj: UP II 322/14-1 od 14.03.2016.godine, a na osnovu člana 6 Zakona o državnom premjeru i katastru nepokretnosti, kao i člana 17 Zakona o opštem upravnom postupku donio Rješenje broj: 958-101-1912/14 od 21.03.2016.godine koje se izjavljenom žalbom osporava u ponovnom postupku. Savjet Agencije je u postupku utvrdio da je prvostepeni organ – Uprava za nekretnine Područna jedinica Podgorica donijela rješenje kojim je dozvolila pristup informacijama koje su u njenom posjedu, a pristupom traženoj dokumentaciji koja se odnosi na 1960.godinu se u ovom osporenom rješenju nije bavila iz razloga što je po prethodnoj žalbi i u postupku koji je žalilac ranije inicirao kod Ministarstva unutrašnjih poslova, Direktorata za državnu upravu i lokalnu samoupravu izvršena kontrola kanelarijskog poslovanja u kom postupku je utvrđeno da prvostepeni organ nije u posjedu tražene informacije, o čemu je obavijestila žalioca aktom br. 05/2-069/16-8663/2 od 15.03.2016.godine. Dakle, iz svega u šta je Savjet Agencije po drugoj žalbi podnosioca imao uvid, nedvosmisleno se može zaključiti da je postupak koji je osporenom aktu prethodio pravilno sproveden i rješenje je pravilno i na zakonu zasnovano. Navodi žalioca u kojima je on sporio zakonitost donesenog rješenja su pravno neutemeljeni. S obzirom na navedeno, i činjenicu da je podnosilac zahtjeva tražio informaciju koju organ ne posjeduje, a što se nesporno utvrđuje iz uvida u obavještenje Ministarstva unutrašnjih poslova Direktorata za državnu upravu i lokalnu samoupravu jer izvršena kontrola kanelarijskog poslovanja prvostepenog organa u kom postupku je utvrđeno da prvostepeni organ nije u posjedu tražene informacije, o čemu je obavijestila žalioca aktom br. 05/2-069/16-8663/2 od 15.03.2016.godine, Savjet Agencije je stanovišta da ne postoje razlozi za usvanje žalbe u smislu člana 235 Zakona o slobodnom pristupu informacijama, pa je našao da žalbu treba odbiti kao neosnovanu. Savjet Agencije nalazi u postupku preispitivanja zakonitosti osporenog rješenja da istim nijesu povrijeđene odredbe Zakona o opštem upravnom postupku niti odredbe Zakona o slobodnom pristupu informacijama na štetu podnosica žalbe.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**