**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-3736-2/17**

**Podgorica, 09.10.2017.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi NVU Udruženje mladih „Alternativa“ Pljevlja br.202/17 od 03.10.2017.godine, izjavljene protiv rješenja Ministarstva unutrašnjih poslova, odjeljenja za zaštitu podataka o ličnosti i slobodan pristup informacijama 39 br.UPI-007/17-4455/3 od 29.09.2017.godine , na osnovu člana 38 stav 2 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 62 stav 2 Zakona o upravnom postupku ("Službeni list Crne Gore", br. 056/14, 020/15, 040/16 i 037/17) je na održanoj sjednici dana 03.10.2017.godine donio:

**R J E Š E NJ E**

Agencija za zaštitu ličnih podataka i slobodan pristup informacijama je nenadležna da postupa po žalbi NVU Udruženje mladih „Alternativa“ Pljevlja br. br.202/17 od 03.10.2017.godine, izjavljene protiv rješenja Ministarstva unutrašnjih poslova, odjeljenja za zaštitu podataka o ličnosti i slobodan pristup informacijama 39 br.UPI-007/17-4455/3 od 29.09.2017.godine.

Spise predmeta dostaviti Upravnom sudu Crne Gore na dalje postupanje i odlučivanje.

**O b r a z l o ž e nj e**

Ministarstvo unutrašnjih poslova je Agenciji za zaštitu ličnih podataka i slobodan pristup informacijama dostavilo rješenje ovog organa broj 39 UPI-007/17-4455/3 od 29.09.2017.godine u kom je zahtjev za informacijama podnosica NVU Udruženje mladih „Alternativa“ Pljevlja odbilo sa obrazloženjem da su podaci traženi zahtjevom za slobodan pristup informacijama označeni stepenom tajnosti “INTERNO” , i da je o tome ovaj organ obaviješten aktom Sektora kriminalističke policije br. 47-UPI-007/17-4455.

Zakon o slobodnom pristupu informacijama (“Sl.list Crne Gore”, br.44/12) u članu 34 propisuje da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama preko organa vlasti koji je o zahtjevu rješavao u prvom stepenu. Izuzetno od stava 1 ovog člana, protiv rješenja kojim je odbijen zahtjev za pristup informaciji koja sadrži podatke koji su označeni

stepenom tajnosti ne može se izjaviti žalba, već se može tužbom pokrenuti upravni spor.

Član 62 stav 2 Zakona o upravnom postupku (“Sl.list Crne Gore”, br . 056/14, 020/15, 040/16 i 037/17) propisuje da kad javnopravni organ primi podnesak za koji nije nadležan, a ne može da utvrdi koji je javnopravni organ, odnosno sud nadležan za postupanje po podnesku, donijeće, bez odlaganja, rješenje kojim će odbiti podnesak zbog nenadležnosti i dostaviti ga stranci.

Kako je u konkretnom slučaju podnijeta žalba izjavljena na rješenje Ministarstva unutrašnjih poslova, Odjeljenja za zaštitu podataka o ličnosti i slobodan pristup informacijama, a kojom se zahtjeva da Agencija naloži donošenje rješenja kojim će se omogućiti pristup informacijama. S obzirom da tražena dokumetacija sadrži informaciju koja je označena stepenom tajnosti “INTERNO” Savjet Agencije je donio rješenje da nije nadležen za postupanje po predmetnoj žalbi. Članom 12 stav 5 Zakona o tajnosti podataka je propisano da se stepen "INTERNO" određuje za podatke čijim bi otkrivanjem nastupile štetne posljedice za ostvarivanje funkcije organa. Članom 19a Zakona o tajnosti podataka je propisano da tajnost podatka prestaje istekom roka dvije godine - za podatke označene stepenom tajnosti "INTERNO“ te da izuzetno, ovlašćeno lice za određivanje stepena tajnosti podatka može produžiti rok tajnosti podatka, ako prije isteka roka iz stava 1 ovog člana utvrdi da postoje razlozi koji se tiču bezbjednosti, i to najduže za vremenski period propisan za pojedine stepene tajnosti iz stava 1 ovog člana.

U postupku odlučivanja po žalbi NVU Udruženje mladih „Alternativa“ Pljevlja br. 202/17 od 03.10.2017.godine, izjavljene protiv rješenja rješenje Ministarstva unutrašnjih poslova, Odjeljenja za zaštitu podataka o ličnosti i slobodan pristup informacijama 39 br.UPI-007/17-4455/3 od 29.09.2017.godine Agencija se utvrdila da nije nadležna za rješavanje po žalbi zbog određenog stepena tajnosti “INTERNO” podacima koji se traže zahtjevom o slobodnom pristupu informacijama, pa je pristup informacijama dostupan poštujući odredbe Zakona o tajnosti podataka, tj. na način propisan pomenutim Zakonom. Spisi predmeta će biti dostavljeni Upravnom sudu Crne Gore na dalje postupanje i odlučivanje.

U skladu sa navedenim Savjet Agencije shodno članu 62 stav 2 Zakona o upravnom postupku odlučio je kao u dispozitivu zaključka.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**