**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-1461-2/17**

**Podgorica, 15.06.2017. godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi X X UPII 07-30-1461-1/17 od 25.04.2017.godine, izjavljene povodom povrede pravila postupka-nedonošenja rješenja Službe zaštite Glavnog grada Podgorice, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 14.06.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje br.26-D1-228-439/17 od 08.05.2017.godine i po osnovu podnijetog zahtjeva za slobodan pristup informacijama X X od 07.04.2017.godine.

Na osnovu člana 212 stav 2 Zakona o opštem upravnom postupku, a u vezi člana 31 stav 1 Zakona o slobodnom pristupu informacijama, podnosilac zahtjeva je izjavio žalbu povodom ćutanja administracije. U žalbi se u bitnom navodi da je podnio zahtjev za slobodan pristup informacijama Službi zaštite Glavnog grada Podgorice po kojem nije postupljeno.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Služba zaštite Glavnog grada Podgorice postupila po podnijetom zahtjevu i donijela rješenje br.26-D1-228-439/17 od 08.05.2017.godine , te je uputio X X dopis br. 07-42-5549/17 od 15.05.2017.godine , povodom odustanka od žalbe. X X je u ostavljenom roku od 5 dana dostavio traženo izjašnjenje u vezi mogućeg povlačenja izjavljene žalbe zbog povrede pravila postupka Službe zaštite Glavnog grada Podgorice. Dopisom br. 07-42-5449-4/17 od 26.05.2016.godine je obavijestio X X da nije odustao od podnijete žalbe. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno rješenjem Službe zaštite Glavnog grada Podgorice br.26-D1-228-439/17 od 08.05.2017.godine , te da žalbu odbija kao neosnovanu. Savjet Agencije je uvidom u rješenje br.26-D1-228-439/17 od 08.05.2017.godine utvdio da nije izvršena povreda pravila postupka i da je Služba zaštite Glavnog grada Podgorice postupila po zahtjevu za slobodan pristup informacijama i isto rješenje dostavila podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**