**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1417-2/17**

**Podgorica, 12. 06. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Euromost br. 214/04-17 od 18.04.2017. godine, izjavljene zbog povrede pravila postupka-nedonošenja rješenja Radio Bijelo Polje, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 09. 06. 2017. godine, donio:

**R J E Š E NJ E**

Žalba se usvaja.

Nalaže se Radiju Bijelo Polje da donese rješenje po zahtjevu za slobodan pristup informacijama NVO Euromost br. 68/2-17 od 13.02.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Radija Bijelo Polje, podnosilac zahtjeva za pristup informaciji je uložio žalbu. U žalbi se navodi da su dana 13.02.2017. godine podnijeli zahtjev za pristup sledećim informacijama: Kopije izvještaja revizora periodičnih i godišnjih izvještaja za 2011, 2012, 2013, 2014 i 2015 godinu, obzirom da ste članom 20 stav 13 Odluke o organizovanju lokalnog javnog emitera Radio Bijelo Polje obavezni da birate ovlašćenog revizora periodičnih i godišnjih obračuna i usvajate izvještaje revizora. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 24.04.2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-5443-1/17 od 24.04.2017. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je dostavio akt br. 36/17 od 28.04.2017. u kome navode da imajući u vidu istoriju saradnje sa predstavnicima podnosioca zakona te kako na dokumentu nije navedeno odgovorno lice ili predstavnik organizacije sa potpisom i pečatom, već se na dnu stranicu pojavljuje nešto nalik na potpis iz čega se ne može zaključiti da li je isto lice ovlašćeno za ovakvu vrstu akata shodno statutu NVO. Navode da poučeni dosadašnjim iskustvom apeluju na Savjet Agencije da ispoštuje formalnu stranu zahtjeva koji je upućen od strane NVO.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Radio Bijelo Polje nije donio rješenje po osnovu podnijetog zahtjeva za slobodan pristup informacijama NVO Euromost br. 68/2-17 od 13.02.2017. godine u zakonskom roku. Radio Bijelo Polje su prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**