**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3711-2/17**

**Podgorica, 18. 10. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi Instituta Alternativa br. UP II 07-30-3711-1/17 od 22. 09. 2017. godine, izjavljene zbog povrede pravila postupka-nedonošenja rješenja Ministarstva održivog razvoja i turizma, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15, 040/15 i 037/17) je na sjednici održanoj dana 13. 10. 2017. godine, donio:

**R J E Š E NJ E**

Žalba se usvaja.

Nalaže se Ministarstvu održivog razvoja i turizma da donese rješenje po zahtjevu za slobodan pristup informacijama Instituta Alternativa od 06. 07. 2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva održivog razvoja i turizma, podnosilac zahtjeva za pristup informaciji je uložio žalbu. U žalbi se navodi da su dana 06. 07. 2017. godine podnijeli zahtjev za pristup informacijama i to kopije: godišnjeg izvještaja o stanju u oblasti vodosnabdijevanja, upravljanja otpadom i otpadnim vodama, realizaciji priopritetnih aktivnosti u komunalnoj djelatnosti sa predlogom prioritetnih projekata za izgradnju komunalne infrastrukture i predlogom mjera za 2016. i 2017.godinu. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 26.09. 2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-9924-1/17 od 26.09. 2017. godine i na osnovu člana 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Ministarstvo održivog razvoja i turizma nije donijelo rješenje po osnovu podnijetog zahtjeva za slobodan pristup informacijama Instituta Alternativa UP II 07-30-3711-1/17 od 10. 04. 2017. godine u zakonskom roku. Ministarstvo održivog razvoja i turizma je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**