**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1955-2/16**

**Podgorica, 09.08.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/100148 od 06.10.2016. godine izjavljene radi poništaja rješenja Uprave za zbrinjavanje izbjeglica broj: 0201-1216/1 od 20.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 03.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio rješenje broj: 0201-1216/1 od 20.09.2016. godine, po osnovu podnijetog zahtjeva, kojim je u dispozitivu rješenja odbio zahtjev Mreže za afirmaciju nevladinog sektora za pristup informacijama broj 16/100148 od 19.09.2016.godine kao neosnovan. U obrazoženju rješenja se kaže da je Mreža za afirmaciju nevladinog sektora- MANS podnijela zahtjev za pristup informacijama i to kopiju: Svih izdatih putnih naloga za upravljanje službeim vozilima za period od 29.08.do 04.09.2016.godine Dokument treba da uključuje evidenciju troškova goriva i maziva i evidenciju kretanja vozila, provedenog vremena i učinka. Razmatrajući predmetni zahtjev, odnosno informaciju koja se istim traži , ovaj organ je utvrdio da sadrži podatke koji su javno objavljeni u Crnoj Gori, te da shodno članu 26 Zakona o slobodnom pristupu informacijama MRSS - Uprava za zbrinjavanje izbjeglica će odbiti zahtjev, imajući u vidu prednje navedeno, napominje da su tražene informacije javno dostupne na linku: <http://www.uzi.mrs.gov.me/vijesti/166032/informacija-o-analitickim-karticama-i-izdatim-putnim-nalozima-uprave-za-zbrinjavanje-izbjeglica.html> Prvostepeni organ je nadalje naveo da je članom 30 Zakona o slobodnom pristupu informacijama (Sl.list CG broj 44/12 propisano organ vlasti o zahtjevu za pristup informaciji odlučuje rješenjem , kojim dozvoljava pristup traženoj informaciji ili njenom dijelu, ili zahtjev odbija. Na osnovu izloženog prvostepeni organ je odlučio kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 19.09.2016. godine upućen zahtjev za pristup informacijama kojim je od Uprave za zbrinjavanje izbjeglica traženo da dostavi kopiju svih izdatih putnih naloga za upravljanje službenim vozilima za period od 29/08/2016 do 04/09/2016., dokument treba da uključuje: evidenciju troškova goriva i maziva i evidenciju kretanja vozila, provedenog vremena i učinka. Navodi se da je dana 22.09.2016.godine Uprava za zbrinjavanje izbjeglica dostavila rješenje broj: 0201-1216/1 od 20.09.2016.godine kojim odbija zahtjev za informacijama kao neosnovan. Žalilac ističe da je u postupku donošenja osporenog rješenja prvostepeni organ na štetu žalioca povrijedio zakon,a koja povreda se sastoji u sledćem: U obrazloženju osporenog rješenja prvostepeni organ navodi da su tražene informacije javno objavljene i dostupne na internet stranici ovog organa, te daje link na kom su iste objavljene. Žalilac navodi da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ je izostavio djelove obrasca koji su definisani pravilnikom: evidenciju utroška goriva i maziva pa iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Naime, žalilac ističe da informacija na koju Uprava za zbrinjavanje izbjeglica upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi rješenje Uprave za zbrinjavanje izbjeglica broj: 0201-1216/1 od 20.09.2016. godine i meritorno odluči.

Prvostepeni organ je dana 07.10.2016.godine aktom broj 0201-1326/1 dostavila izjašnjenje na žalbu u kom navodi da je Mreža za afirmaciju nevladinog sektora – MANS dana 19.09.2016.godine podnijela zahtjev broj 16/100148 u kom su tražili da im dostavi kopije svih izdatih putnih naloga za upravljanje službenim vozilima za period od 29.08.2016.godine do 04.09.2016.godine. Uprava za zbrinjavanje izbjeglica je donijela rješenje broj 0201-1216/1 kojim se odbija zahtjev MANS – a kao neosnovan, jer su tražene informacije javno objavljene na zvaničnom sajtu MRSS – Uprave za zbrinjavanje izbjeglica na osnovu Zakona o finansiranju političkih subjekata i izbornih kampanja, član 32. Imajući u vidu činjenicu da je Uprava za zbrinjavanje izbjeglica, kao prvostepeni organ postupila po zahtjevu žalitelja u skladu sa odredbama Zakona o slobodnom pristupu informacijama (Sl.list CG broj 44/12) prvostepeni organ predlaže da Agencija za zaštitu ličnih podataka i slobodan pristup informacijama u skladu sa članom 235 Zakona o opštem upravnom postupku (Sl.list RCG br. 60/30 i SL.list CG br.32/11) žalbu odbije kao neosnovanu.

Nakon razmatranja spisa predmeta, žalbenih navoda,odgovora na žalbu i neposrednog uvida u putne naloge kao i na linku <http://www.uzi.mrs.gov.me/vijesti/166032/informacija-o-analitickim-karticama-i-izdatim-putnim-nalozima-uprave-za-zbrinjavanje-izbjeglica.html> na kom je objavljena tražena informacija zahtjevom za slobodan pristup informacijama br. 16/100148 i to: Putni nalog za putničko vozilo br. 0009515 od 29.08.2016. godine za vozilo PGCG361 za vremenski period od 29.08.2016. do 04.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine; Putni nalog za putničko vozilo br. 0009467 od 29.08.2016. godine za vozilo PGCG366 za vremenski period od 29.08.2016. do 05.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine; Putni nalog za putničko vozilo br. 622260 od 29.08.2016. godine za vozilo PGCG293 za vremenski period od 29.08.2016. do 05.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine; Putni nalog za putničko vozilo br. 942060 od 29.08.2016. godine za vozilo PGCG738 za vremenski period od 29.08.2016. do 05.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine; Nalog za službeno putovanje br. 03230/57 od 01.09.2016. godine za vozilo PGCG293; Nalog za službeno putovanje br. 03-230/58 od 01.09.2016. godine za vozilo PGCG293 i Putni nalog za putničko vozilo br. 942560 od 29.08.2016. godine za vozilo PGCG124 za vremenski period od 29.08.2016. do 05.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj dostavljenih putnih naloga ne razlikuje od onoga što je objavljeno na internet stranici na linku <http://www.uzi.mrs.gov.me/vijesti/166032/informacija-o-analitickim-karticama-i-izdatim-putnim-nalozima-uprave-za-zbrinjavanje-izbjeglica.html>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Uprava za zbrinjavanje izbjeglica u zakonskom roku podnosiocu zahtjeva dostavilo rješenje broj: 0201-1216/1 od 20.09.2016. godine u kom se navodi da su tražene informacije javno dostupne na web sajtu <http://www.uzi.mrs.gov.me/vijesti/166032/informacija-o-analitickim-karticama-i-izdatim-putnim-nalozima-uprave-za-zbrinjavanje-izbjeglica.html> na kom je objavljena tražena informacija i to: Putni nalog za putničko vozilo br. 0009515 od 29.08.2016. godine za vozilo PGCG361 za vremenski period od 29.08.2016. do 04.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine; Putni nalog za putničko vozilo br. 0009467 od 29.08.2016. godine za vozilo PGCG366 za vremenski period od 29.08.2016. do 05.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine; Putni nalog za putničko vozilo br. 622260 od 29.08.2016. godine za vozilo PGCG293 za vremenski period od 29.08.2016. do 05.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine; Putni nalog za putničko vozilo br. 942060 od 29.08.2016. godine za vozilo PGCG738 za vremenski period od 29.08.2016. do 05.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine; Nalog za službeno putovanje br. 03230/57 od 01.09.2016. godine za vozilo PGCG293; Nalog za službeno putovanje br. 03-230/58 od 01.09.2016. godine za vozilo PGCG293 i Putni nalog za putničko vozilo br. 942560 od 29.08.2016. godine za vozilo PGCG124 za vremenski period od 29.08.2016. do 05.09.2016. godine sa evidencijom kretanja vozila, provedenog vremena i učinka koju vodi vozač za vremenski period od 29.08.2016. do 04.09.2016. godine, Savjet Agencije je utvrdio da i pored činjenice što je donijeto u formi rješenja, u istom je dat jasan link gdje se moze pronaći tražena informacija, te je na taj način udovoljeno zahtjevu podnosioca i omogućen pristup traženoj informaciji. Član 235 stav 2 Zakona o opštem upravnom postupku propisuje da će drugostepeni organ odbiti žalbu i kada nađe da je u prvostepenom postupku bilo nedostataka, ali da oni nisu mogli imati uticaja na rješavanje upravne stvari. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Uprave za zbrinjavanje izbjeglicai dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**