**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-2502-2/16**

**Podgorica, 02.06.2017.godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi X X koga zastupa advokat Nikola Bajić UPII 07-30-2502-1/16 od 07.11.2016.godine, izjavljene povodom povrede pravila postupka-nedonošenja rješenja Opštine Plav Sekretarijata za uređenje prostora i imovinu , na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 20.03.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio akt br. 35-409 od 03.10.2016.godine i po osnovu podnijetog zahtjeva za slobodan pristup informacijama br. 35-409 od 28.09.2016.godine.

Na osnovu člana 212 stav 2 Zakona o opštem upravnom postupku, a u vezi člana 31 stav 1 Zakona o slobodnom pristupu informacijama, podnosilac zahtjeva je izjavio žalbu povodom ćutanja administracije. U žalbi se u bitnom navodi da je podnio zahtjev za slobodan pristup informacijama Opštine Plav Sekretarijata za uređenje prostora i imovinu po kojem nije postupljeno. Predlaže da Agencija za zaštitu ličnih podataka i slobodan pristup informacijama naloži Opštini Plav Sekretarijatu za uređenje prostora i imovinu da bez odlaganja najkasnije u roku od 15 dana od dana prijema ovog rješenja dostavi podatke koje je žalilac tražio zahtjevom br 35-409 od 28.09.2016.godine i obaveže Opštinu Plav Sekretarijata za uređenje prostora i imovinu da u roku od 15 dana, pod prijetnjom prinudnog izvršenja, isplati žaliocu pripadajuće troškove postupka.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Opština Plav Sekretarijata za uređenje prostora i imovinu postupila po podnijetom zahtjevu i donijela akt br. 35-409 od 03.10.2016.godine, te je uputio X X dopis br. 07-42-6989-3/16 od 03.12.2016.godine, povodom odustanka od žalbe. X X nije u ostavljenom roku od 5 dana dostavio traženo izjašnjenje u vezi mogućeg povlačenja izjavljene žalbe zbog povrede pravila postupka Opštine Plav Sekretarijata za uređenje prostora i imovinu. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno aktom Opštine Plav Sekretarijata za uređenje prostora i imovinu br. 35-409 od 03.10.2016.godine, te da žalbu odbija kao neosnovanu. Savjet Agencije je uvidom u akt br. 35-409 od 03.10.2016.godine utvdio da nije izvršena povreda pravila postupka i da je Opština Plav Sekretarijata za uređenje prostora i imovinu postupila po zahtjevu za slobodan pristup informacijama i isti akt dostavila podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**