**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3355-2/16**

**Podgorica, 01.02.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/101649 od 15.01.2016.godine izjavljene radi poništaja akta Ministarstva finansija broj: 011-351/1 od 27.10.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 29.12.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 011-351/1 od 27.10.2016. godine kojim obavještava podnosioca zahtjeva kojim je tražen pristup informacija kopija putnih naloga za upravljanje službenim vozilima za period od 29/08/2016. do 04/09/2016, dostavljanjem putem e maila u skladu sa članom 26 stav 2 Zakona o slobodnom pristupa informacijama, te obavještavamo da je tražena informacija javno objavljena na internet stranici Uprave za nekretninena sljedećem linku <http://www.nekretnine.co.me/dok/Putni%20nalozi%20avgust.PDF> i na linku <http://www.nekretnine.co.me/dok/Putni%20nalozi%20sept.PDF>, te i da shodno stavu 1 istog člana Zakona Ministarstvo finansija-Uprava za nekretnine nije dužna da istoj omogući pristup na traženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 11.10.2016. godine upućen zahtjev za pristup informacijama kojim je od Ministarstva ekonomije traženo da dostavi kopiju svih izdatih putnih naloga za upravljanje službenim vozilima za period od 29/08/2016 do 04/09/2016., dokument treba da uključuje: evidenciju troškova goriva i maziva i evidenciju kretanja vozila, provedenog vremena i učinka. Navodi se da je dana 02.11.2016. godine Ministarstvo finansija dostavilo akt broj: 011-351/1 od 27.10.2016. godine kojim obavjestava da je tražena informacija javno objavljena na sajtu tog organa. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ je izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Naime, žalilac ističe da informacija na koju Ministarstvo finansija upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt Ministarstva finansija broj: 011-351/1 od 27.10.2016. godine i meritorno odluči.

Nakon razmatranja spisa predmeta, žalbenih navoda, i neposrednog uvida u putne naloge kao i na linku prvostepenog organa http://www.nekretnine.co.me/dok/Putni%20nalozi%20avgust.PDF i na linku <http://www.nekretnine.co.me/dok/Putni%20nalozi%20sept.PDF> na kom je objavljena tražena informacija zahtjevom za slobodan pristup informacijama br. 16/101649 i to: Putni nalog za putničko vozilo broj 01/09, Putni nalog za putničko vozilo broj 02/09, Putni nalog za putničko vozilo broj 03/09, Putni nalog za putničko vozilo broj 04/09, Putni nalog za putničko vozilo broj 05/09, Putni nalog za putničko vozilo broj 06/09, Putni nalog za putničko vozilo broj 07/09 Putni nalog za putničko vozilo broj 08/09, Putni nalog za putničko vozilo broj 09/09, Putni nalog za putničko vozilo broj 10/09, Putni nalog za putničko vozilo broj 11/09, Putni nalog za putničko vozilo broj 12/09, Putni nalog za putničko vozilo broj 13/09, Putni nalog za putničko vozilo broj 14/09, Putni nalog za putničko vozilo broj 15/09, Putni nalog za putničko vozilo broj 16/09, Putni nalog za putničko vozilo broj 17/09, Putni nalog za putničko vozilo broj 18/09, Putni nalog za putničko vozilo broj 19/09, Putni nalog za putničko vozilo broj 20/09, Putni nalog za putničko vozilo broj 21/09, Putni nalog za putničko vozilo broj 22/09, Putni nalog za putničko vozilo broj 23/09, Putni nalog za putničko vozilo broj 24/09, Putni nalog za putničko vozilo broj 25/09, Putni nalog za putničko vozilo broj 26/09, Putni nalog za putničko vozilo broj 27/09, Putni nalog za putničko vozilo broj 28/09, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga ne razlikuje od onoga što je objavljeno na internet stranici na linku http://www.nekretnine.co.me/dok/Putni%20nalozi%20avgust.PDF i na linku <http://www.nekretnine.co.me/dok/Putni%20nalozi%20sept.PDF>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je Ministarstvo finansija u zakonskom roku podnosiocu zahtjeva dostavila obavještenje br. 011-351/1 od 27.10.2016.godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na link http://www.nekretnine.co.me/dok/Putni%20nalozi%20avgust.PDF i na linku <http://www.nekretnine.co.me/dok/Putni%20nalozi%20sept.PDF> utvrdio da je objavljena tražena informacija i to: Nalog za kontrolu i upotrbu službenih i drugih vozila i potrošnju goriva registrskog broja PG GG 209 od 03.10.2016. do 10.10.2016. godine, Nalog za kontrolu i upotrbu službenih i drugih vozila i potrošnju goriva marka u tp vozila Škoda octavia od 03.10.2016. do 10.10.2016. godine, Putni nalog za službeno i drugo vozilo registarskog broja PG CG 697 od 03.10.2016. do 10.10.2016. godine. Savjet Agencije je utvrdio da je Ministarstvo finansija pravilno primjenilo materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici Ministarstva ekonomije, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Ministarstva finansija i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**