**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2315-2/16**

**Podgorica,14.10.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/100200 od 18.10.2016.godine izjavljene radi poništaja akta Zavoda za zapošljavanje Crne Gore broj: 0601-100/131-16 od 03.10.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 0601-100/131-16 od 03.10.2016.godine kojim obavještava podnosioca zahtjeva br.16/100200, da je tražena informacija koja se tiče svih izdatih putnih naloga za upravljanje službenim vozilima za periode: od 05/09/2016 do 11/09/2016 Dokument treba da uključuje: Evidenciju utroška goriva i maziva i evidenciju kretanja vozila, provedenog vremena i učinka, dostupna na internet stranici Zavoda za zapošljavanje Crne Gore [www.zzzcg.me/biblioteka/parlamentarni\_izbori\_2106](http://www.zzzcg.me/biblioteka/parlamentarni_izbori_2106) a shodno članu 32 stav 3 Zakona o finansiranju političkih subjekata i izbornih kampanja (Sl.list CG br.52/14). Takođe su ukazali da je Zavod za zapošljavanje dužan da primjenjuje obrasce koji su propisani Uredbom o uslovima i načinu korišćenja prevoznih sredstava u svojini Crne Gore (Sl.list CG br. 21/10, 57/11, 63/12, 17/13, 19/13 i 11/15).

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 22.09.2016.godine od strane žalioca upućen zahtjev za pristup informacijama kojim je od Zavoda za zapošljavanje Crne Gore traženo da dostavi kopija svih izdatih putnih naloga za upravljanje službenim vozilima za periode: od 05/09/2016 do 11/09/2016 Dokument treba da uključuje: Evidenciju utroška goriva i maziva i evidenciju kretanja vozila, provedenog vremena i učinka. Navodi se da je dana 26.08.2016. godine Zavod za zapošljavanje Crne Gore dostavio akt br. 0601-100/131-16od 03.10.2016.godine kojim obavještava žalioca da je tražena informacija javno objavljena na zvaničnom sajtu organa. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje,objavljeni putni nalozi ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Dakle, iz putnih naloga za oba izvještajna perioda prvostepeni organ je izostavio djelove obrasca koji su definisani Pravilnikom: evidenciju utroška goriva i maziva, zbog čega iz istih niej moguće utvrditi da li je došlo do zloupotrebe službenih vozila u predizbornim kampanjama. Takođe objavljeni su putni nalozi koji se dnose na nikšić i Bijelo Polje, pa postaje nejasno da li je bilo novih putnih naloga za ostale gradove, a oni nijesu objavljeni. Žalilac ističe da su predmet interesovanja bili putni nalozi sa svi potrebnim informacijama, taksativno navedeni u zahtjevu, a u skladu sa Pravilnikom o obrascu putnog naoga, načinu njegovog izdavanja i vođenju evidencije izdatih putnih naloga. Imajući u vidu navedeno, jasno je da informacije na koje prvostepeni organ upućuje ne odgovaraju traženim, te iz istih nije moguće utvrditi da li je došlo do zloupotrebe službenih vozila u predizbornim kampanjama. Dakle, informacije na koje upućuje Zavod za zapošljavanje Crne Gore, ističe žalilac, nijesu relevantne, niti suštinski odgovaraju informacijama traženim zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt Zavoda za zapošljavanje Crne Gore br.0601-100/131-16 od 03.10.2016.godine i meritorno odluči .

Nakon razmatranja spisa predmeta, žalbenih navoda, uvida u dostavljene putne naloge i neposrednog uvida na link prvostepenog organa <http://www.zzzcg.me/izbori/> na kom je objavljena tražena informacija zahtjevom za slobodan pristup informacijama br. 16/100200 i to: Nalog za kontrolu upotrebe službenih i drugih vozila i potrošnju goriva za vozilo reno clio za period od 05.09.do 12.09.2016.godine, sa evidencijom provedenog vremena i učinka koju vodi vozač za vremenski period 05.09.2016.godine; Nalog za kontrolu upotrebe službenih i drugih vozila i potrošnju goriva za vozilo PGCG313 za period od 01.09.do 30.09.2016.godine, Savjet Agencije je nedvosmisleno utvrdio da se putni nalozi i analitičke kartice u koje je imao uvid ne razlikuju od objavljenih na internet stranici prvostepenog organa, na linku: <http://www.zzzcg.me/izbori/>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno obavljena. Zavod za zapošljavanje Crne Gore je u zakonskom roku podnosiocu zahtjeva dostavila obavještenje br. 0601-100/131-16 od 03.10.2016.godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na link <http://www.zzzcg.me/izbori/> utvrdio da je objavljena tražena informacija i to: Nalog za kontrolu upotrebe službenih i drugih vozila i potrošnju goriva za vozilo reno clio za period od 05.09.do 12.09.2016.godine, sa evidencijom provedenog vremena i učinka koju vodi vozač za vremenski period 05.09.2016.godine; Nalog za kontrolu upotrebe službenih i drugih vozila i potrošnju goriva za vozilo PGCG313 za period od 01.09.do 30.09.2016.godine, te je Savjet Agencije našao da je žalba neosnovana. Savjet Agencije je utvrdio da je Zavod za zapošljavanje Crne Gore pravilno primjenila materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici Uprave za šume, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Zavoda za zapošljavanje Crne Gore i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**