**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1339-2/17**

**Podgorica, 10.05.2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.17/108607 od 24.02.2017.godine, izjavljene zbog povrede pravila postupka-nedonošenja rješenja Ministarstva javne uprave, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 05.05.2017. godine, donio:

**R J E Š E NJ E**

Žalba se usvaja.

Nalaže se Ministarstvu javne uprave da donese rješenje po zahtjevu za slobodan pristup informacijama NVO Mans 17/108607 od 26.01.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva javne uprave, podnosilac zahtjeva za pristup informaciji je uložio žalbu. U žalbi se navodi da su dana 26.01.2017. godine podnijeli zahtjev za pristup informacijama Ministarstvu unutrašnjih poslova, te da je isti aktom Ministarstva unutrašnjih poslova – Odjeljenja za zaštitu podataka o ličnosti i slobodan pristup informacijama 08 br. UPI-007/17-250/2 od 27.01.2017. godine proslijeđen Ministarstvu javne uprave kao nadležnom organu, kojim je tražena kopija: akta koji sadrži informaciju o broju izvršenih inspekcijskih nadzora, broju utrđenih nepravilnosti, broju i vrsti preduzetih mjera prilikom inspekcijskog nadzora nad postupkom popune radnih mjesta, postupkom oglašavanja i zapošljavanja u jedinicama lokalne samouprave u periodu od 01. jula – 31.decembar 2016.godine (veza sa mjerom 6.9. Operativnog dokumenta za sprječavanje korupcije u oblastima od posebnog rizika). Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 12.04.2017.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-5008-1/17 od 12.04.2017.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Ministarstvo javne uprave nije u zakonskom roku donijelo rješenje po osnovu podnijetog zahtjeva za slobodan pristup informacijama NVO Mans 17/108607 od 26.01.2017. godine, koji je podnesen Ministarstvu unutrašnjih poslova, te isti aktom Ministarstva unutrašnjih poslova – Odjeljenja za zaštitu podataka o ličnosti i slobodan pristup informacijama 08 br. UPI-007/17-250/2 od 27.01.2017. godine proslijeđen Ministarstvu javne uprave kao nadležnom organu. Ministarstvo javne uprave je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**