**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1986-2/17**

**Podgorica, 26. 07. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi Grupe profesora praktične nastave br. 728 od 19. 06. 2017. godine, izjavljene zbog povrede pravila postupka-nedonošenja rješenja JU Elektrotehničke škole “Vaso Aligrudić”, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15 , 040/15 i 037/17) je na sjednici održanoj dana 25. 07. 2017. godine, donio:

**R J E Š E NJ E**

Žalba se usvaja.

Nalaže se JU Elektrotehničkoj školi “Vaso Aligrudić” da donese rješenje po zahtjevu za slobodan pristup informacijama Grupe profesora praktične nastave br. 489 od 26. 04. 2017. godine i dopune zahtjeva za slobodan pristup informacijama br.532 od 18.05.2017.godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja JU Elektrotehničke škole “Vaso Aligrudić”, podnosilac zahtjeva za pristup informaciji je uložio žalbu. U žalbi se navodi da su dana 26. 04. 2017. godine podnijeli zahtjev za pristup informacijama o prihodu direktora kao i prihodima svih zaposlenih po osnovu: Vanrednih ispita (od isključenih učenika i drugih vanrednih kandidata) ; Popisnih komisija; Naknada od centra za obuku (plate, dnevnice i druga primanja); Pomoći zaposlenima, dok se dopunom zahtjeva precizira zahtjev na period od 2007. gopdine do dana podnošenja zahtjeva, što se poklapa sa periodom mandata direktora. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 30. 06. 2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-6697-1/17 od 30. 06. 2017. godine i na osnovu člana 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, JU Elektrotehnička škola “Vaso Aligrudić” nije donijela rješenje po osnovu podnijetog zahtjeva za slobodan pristup informacijama Grupe profesora praktične nastave br. 489 od 26. 04. 2017. godine i dopune zahtjeva za slobodan pristup informacijama br.532 od 18.05.2017.godine u zakonskom roku. JU Elektrotehnička škola “Vaso Aligrudić” je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**