**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1697-2/17**

**Podgorica, 05.06.2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Instituta alternativa br. UP II 07-30-1697-1/17 od 10. 05. 2017. godine, izjavljene zbog povrede pravila postupka-nedonošenja rješenja Ministarstva prosvjete, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 30.05.2017. godine, donio:

**R J E Š E NJ E**

Žalba se usvaja.

Nalaže se Ministarstvu prosvjete da donese rješenje po zahtjevu za slobodan pristup informacijama NVO Instituta alternativa od 05.04.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva prosvjete, podnosilac zahtjeva za pristup informaciji je uložio žalbu. U žalbi se navodi da su dana 05.04.2017. godine podnijeli zahtjev za pristup informacijama i to: Akti, analize, procjene i/ili drugi dokumenti koji su prethodili odluci ministra prosvjete da direktorima škola uputi pismo sa zahtjevom da od roditelja učenika osnovnih škola zatraže mišljenje u vezi sa uvođenjem uniformi za učenike osnovnih škola; kopiju pisma koje je ministar uputio direktorima škola u vezi sa zahtjevom da od roditelja zatraže mišljenje u vezi sa uvođenjem uniformi za učenike osnovnih škola; kopiju odgovora direktora osnovnih škola u Podgorici sa rezultatima izjašnjenja roditelja i mišljenja Roditeljskih savjeta škola u Podgorici; nacrt akta kojim će biti uređena kupovina uniformi, upravljanje novcem roditelja koji će platiti uniforme, pravila i uslovi korišćenja/nošenja uniformi u školama; nacrt akta kojim su propisana pravila i uslovi korišćenja/nošenja uniformi u OŠ „Savo Pejanović“ u Podgorici; kopiju ugovora o nabavci uniformi za učenike OŠ „Savo Pejanović“; akt kojim se uređuje način i postupak reklamiranja, distribucije i prodaje knjiga i drugih proizvoda u osnovnim školama; procjena godišnjih (školska godina) troškova roditelja učenika osnovnih škola u vezi sa događajima koje organizuju škole (izletima, posjetama, predstavama, bioskopskim projekcijama, maskenbalima, zahtjevima nastavnika za kupovinu dodatnih materijala za rad u školi i slično); procjena prosječne težine školske torbe za učenike osnovne škole (po razredima/godinama); akt kojim se uređuje program i metod organizovanja nastave fizičkog vaspitanja u osnovnim školama; analize, procjene i mišljenja o kvalitetu i rezultatima nastave fizičkog vaspitanja u prva tri razreda osnovne škole. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 15. 05. 2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-5870-1/17 od 15. 05. 2017. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Ministarstvo prosvjete nije donijelo rješenje po osnovu podnijetog zahtjeva za slobodan pristup informacijama NVO Instituta alternativa od 05.04.2017. godine u zakonskom roku. Ministarstvo prosvjete je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**