**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3522-2/17**

**Podgorica, 20. 10. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 17/113736-113740 od 01.09.2017. godine, izjavljene zbog povrede pravila postupka-nedonošenja rješenja Crnogorskog elektroprenosnog sistema, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15 , 040/15 i 037/17) je na sjednici održanoj dana 13.10.2017. godine, donio:

**R J E Š E NJ E**

Žalba se usvaja.

Nalaže se Crnogorskom elektroprenosnom sistemu da donese rješenje po zahtjevu za slobodan pristup informacijama NVO Mans br. 17/113736-113740 od 20.07.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Crnogorskog elektroprenosnog sistema, podnosilac zahtjeva za pristup informaciji je uložio žalbu. U žalbi se navodi da su dana 20.07.2017. godine podnijeli zahtjev za pristup informacijama i to kopije: izvještaja o poslovanju Crnogorskog prenosnog sistema AD Podgorica za 2016. godinu; svih odluka Skupštine akcionara Crnogorskog prenosnog sistema AD Podgorica koje su donijete u toku 2016. godinu; svih odluka Skupštine akcionara Crnogorskog prenosnog sistema AD Podgorica koje su donijete u periodu od 01. januara 2017. godine do 20. jula 2017. godinu; svih odluka Odbora direktora Crnogorskog prenosnog sistema AD Podgorica koje su donijete u periodu od 01. januara 2017. godine do 20. jula 2017. godinu i svih odluka izvršnog direktora Crnogorskog prenosnog sistema AD Podgorica koje su donijete u periodu od 01. januara 2017. godine do 20. jula 2017. godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 13.09.2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-8906-1/17 od 13.09.2017. godine na osnovu 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je dana 28.09.2017. godine dostavio akt br. 10246 u kome naviode da su postupajući po žalbi NVO Mansa dana 11.09.2017.godine aktom br. 9650 izvršili dostavljanje dobijene žalbe NVO Mans, te da osim dostavljenih informacija ne posjeduju druge tražene podatke potrebne za odlučivanje, niti spise predmeta. Nadalje navode da povodom zahtjeva za izjašnjenje u vezi razloga nedonošenja rješenja po Zahtjevu za dostavljanje informacije obavještavaju da usljed učestalosti i velikog broja dobijenih zahtjeva za dostavljanje informacija, a i zbog obimnosti tražene dokumentacije kojoj se zahtijeva pristup, Rješenje kojim se o istom odlučuje nijesu mogli donijeti u zakonskom roku od 15 dana. Navode da shodno iznijetom, ne mogu dostaviti traženo prvostepeno rješenje jer isto nije ni doneseno, iz gore navedenih razloga velike učestalosti ovih zahtjeva, kao i važnosti i obimnosti dokumentacije čije se dostavljanje Zahtjevom NVO MANS broj 1 7/113736-113740 od 20.07.2017. godine traži, te po istom nije bilo moguće postupiti u zakonom propisanom roku. Stoga, u skladu sa članom 40 stav 1 tačka 1 Zakona o slobodnom pristupu informacijama na osnovu koga tražite podatke potrebne za odlučivanje, još jednom napominju da su dopisom broj 9650 od 11.09.2017. godine dostavili sve podatke koje po ovom osnovu posjeduju, a koji su, kao nadležnom organu, neophodni za postupanje po ovoj žalbi, u skladu sa zakonskim ovlašćenjima propisanim članom 129 Zakona o upravnom postupku.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Crnogorski elektroprenosni sistem nije donijela rješenje po osnovu podnijetog zahtjeva za slobodan pristup informacijama NVO Mans br. 17/113736-113740 od 20.07.2017. godine u zakonskom roku. Crnogorski elektroprenosni sistem je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE**

**Predsjednik, Muhamed Gjokaj**