**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1344-2/17**

**Podgorica, 10. 05. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.17/109243-109257 od 15.03.2017.godine, izjavljene zbog povrede pravila postupka-nedonošenja rješenja Ministarstva ekonomije, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 05. 05. 2017. godine, donio:

**R J E Š E NJ E**

Žalba se usvaja.

Nalaže se Ministarstvu ekonomije da donese rješenje po zahtjevu za slobodan pristup informacijama NVO Mans br.17/109243-109257 od 16.02.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva ekonomije, podnosilac zahtjeva za pristup informaciji je uložio žalbu. U žalbi se navodi da su dana 16.02.2017. godine podnijeli zahtjev za pristup informacijama i to kopije: Tenderske dokumentacije za Javni oglas za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko- građevinskog kamena sa ležišta "Visočica", opština Danilovgrad broj: 01-1352/1 od dana 24.05.2016.godine. svih pristiglih ponuda po osnovu Javnog oglasa za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko-građevinskog kamena sa ležišta "Visočica", opština Danilovgrad broj: 01-1352/1 od dana 24.05.2016.godine. Ponude koju je dostavila firma "Šišković" doo Danilovgrad broj 01-2138/7 od 30.11.2016.godine. Ponude konzorcijuma "Viso" doo Danilovgrad i Marble&stone srl, Italija broj 01-2138/8 od 30.11.2016.godine. Zapisnika sa otvaranja ponuda za Javni oglas za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko-građevinskog kamena sa ležišta "Visočica", opština Danilovgrad broj: 01-1352/1 od dana 24.05.2016.godine. Rješenja Ministarstva ekonomije broj 07-2138/6 od dana 29.11.2016.godine. Odluke o izboru firme "Šišković" iz Danilovgrada za najpovoljnijeg ponuđača po osnovu Javnog oglasa za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko-građevinskog kamena sa ležišta "Visočica", opština Danilovgrad broj: 01-1352/1 od dana 24.05.2016.godine. Žalbe konzorcijuma koji čine firme "Viso" doo Danilovgrad i Marble 6t sone srl, Italija na ponudu koju je dostavila firma "Šišković" doo Danilovgrad po osnovu Javnog oglasa za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko-građevinskog kamena sa ležišta "Visočica", opština Danilovgrad broj: 01-1352/1 od dana 24.05.2016.godine. Odluke o poništenju Javnog poziva za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko- građevinskog kamena sa ležišta "Visočica", opština Danilovgrad broj: 01-1352/1 od dana 24.05.2016.godine. Zapisnika o javnom otvaranju ponuda po Javnom oglasu za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko-građevinskog kamena sa ležišta "Visočica" Opština Danilovgrad broj 01-2138/9 od 30.11.2016.godine. Zapisnika Komisije za koncesiju broj 01-2138/16 od dana 14.12.2016.godine. Mišljenja koje je Poreska uprava Crne Gore dostavila Ministarstvu ekonomije 03/1-20223/-2-16, koji je u arhivi Ministarstva ekonomije zaveden pod brojem 01-2138/15 od 07.12.2016.godine. Dopisa broj 01-2138/10 od dana 02.12.2016.godine kojim se Ministarstvo ekonomije obratilo Porskoj upravi. Odluke o izboru najpovoljnije ponude po osnovu Javnog poziva za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko-građevinskog kamena sa ležišta "Visočica", Opština Danilovgrad broj 01- 2138/1 od 18.10.2016.godine. Pristiglih žalba konzorcijuma "Viso" doo Danilovgrad i Marble&stone srl, Italija na odluku o izboru firme "Šišković" za najpovoljnijeg ponuđača po osnovu Javnog oglasa za dostavljanje ponuda za dodjelu ugovora o koncesiji za eksploataciju mineralnih sirovina arhitektonsko-građevinskog (ukrasnog) kamena i tehničko-građevinskog kamena sa ležišta "Visočica" Opština Danilovgrad broj 01-2138/9 od 30.11.2016.godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 11.04. 2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-4944-1/17 od 11.04. 2017. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Ministarstvo ekonomije nije donijelo rješenje po osnovu podnijetog zahtjeva za slobodan pristup informacijama NVO Mans 17/109243-109257 od 16.02.2017. godine u zakonskom roku. Ministarstvo ekonomije je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**